ಕತ್ರಿನಾ ಚಂಡಮಾರುತ

2005ರ ಅಟ್ಲಾಂಟಿಕ್ ಚಂಡಮಾರುತ **ಕತ್ರಿನಾ ಚಂಡಮಾರುತ** ವು ಭಾರಿ ನಷ್ಟಕ್ಕೆ ಕಾರಣವಾದ ಚಂಡಮಾರುತವಾಗಿದೆ. ಇದು ಅಮೆರಿಕ ಸಂಯುಕ್ತ ಸಂಸ್ಥಾನದ ಇತಿಹಾಸದಲ್ಲಿನ ಹಲವಾರು ಮಂದಿಯ ಮರಣಕ್ಕೆ ಕಾರಣವಾದ ಐದು ಘಟನೆಗಳಲ್ಲಿ ಒಂದಾಗಿದೆ. ದಾಖಲಾದ ಅಟ್ಲಾಂಟಿಕ್ ಚಂಡಮಾರುತಗಳಲ್ಲಿ ಇದು ಆರನೇ ಅತಿ ಪ್ರಬಲವಾದುದಾಗಿದೆ.

ಕತ್ರಿನಾ ಚಂಡಮಾರುತವು 2005ರ ಆಗಸ್ಟ್ 23ರಲ್ಲಿ ಬಹಮಾಸ್ನಲ್ಲಿ ಹುಟ್ಟಿಕೊಂಡು, ದಕ್ಷಿಣ ಫ್ಲೋರಿಡಾಕ್ಕೆ ತೀವ್ರತೆ 1ರ ಚಂಡಮಾರುತವಾಗಿ ಸಾಗಿತು. ಅಲ್ಲಿ ಕೆಲವು ಸಾವುಗಳಿಗೆ ಮತ್ತು ಪ್ರವಾಹಕ್ಕೆ ಕಾರಣವಾದ ಇದು ನಂತರ ಗಲ್ಫ್ ಆಫ್ ಮೆಕ್ಸಿಕೊದಲ್ಲಿ ತೀವ್ರವಾಗಿ ಪ್ರಬಲಗೊಂಡಿತು. ಚಂಡಮಾರುತವು ಅದರ ಎರಡನೇ ಭೂಸ್ಪರ್ಶವನ್ನು ಆಗ್ನೇಯ ಲೂಸಿಯಾನದಲ್ಲಿ ಆಗಸ್ಟ್ 29ರ ಸೋಮವಾರದಂದು ಬೆಳಗ್ಗೆ ತೀವ್ರತೆ 3 ಆಗಿ ಮಾಡುವ ಮೊದಲು ದುರ್ಬಲಗೊಂಡಿತು. ಇದು ಗಲ್ಫ್ ಕರಾವಳಿಯಾದ್ಯಂತ ಕೇಂದ್ರ ಫ್ಲೋರಿಡಾದಿಂದ ಟೆಕ್ಸಾಸ್‌ವರೆಗೆ ತೀವ್ರ ಹಾನಿಯನ್ನು ಉಂಟುಮಾಡಿತು. ಇವೆಲ್ಲವೂ ಹೆಚ್ಚಾಗಿ ಚಂಡಮಾರುತದ ಹಠಾತ್ ಉಲ್ಬಣದ ಕಾರಣದಿಂದ ಆಯಿತು. ಅತಿಹೆಚ್ಚಿನ ಪ್ರಾಣ ಹಾನಿಯು ನ್ಯೂ ಓರ್ಲಿಯನ್ಸ್‌, ಲೂಸಿಯಾನದಲ್ಲಿ ಸಂಭವಿಸಿತು. ಹೆಚ್ಚಿನ ಸಂದರ್ಭಗಳಲ್ಲಿ ಚಂಡಮಾರುತವು ಒಳನಾಡಿಗೆ ಪ್ರವೇಶಿಸಿದ ನಂತರ ಪ್ರವಾಹತಡೆ ವ್ಯವಸ್ಥೆಯು ಮಹಾದುರಂತವಾಗಿ ವಿಫಲಗೊಂಡಿದುದರಿಂದ ಈ ಪ್ರದೇಶಗಳು ಪ್ರವಾಹದಿಂದ ಕೊಚ್ಚಿಹೋದುದರಿಂದ ಈ ಹಾನಿ ಉಂಟಾಯಿತು.
ಅತಿ ಹೆಚ್ಚಿನ ಸಂಪತ್ತು ನಷ್ಟವು ಮಿಸಿಸಿಪ್ಪಿ ಕಡಲ ಕಿನಾರೆಯ ನಗರಗಳಂತಹ ಕರಾವಳಿ ಪ್ರದೇಶಗಳಲ್ಲಿ ಕಂಡುಬಂದಿತು. ಇಲ್ಲಿ ಈ ಚಂಡಮಾರುತವು ದೋಣಿಗಳನ್ನು ಮತ್ತು ಮೋಜಿನ ನೌಕಾಗೃಹಗಳನ್ನು ಕಟ್ಟಡಗಳಿಗೆ ಬಲವಾಗಿ ಬಡಿಯುವಂತೆ ಮಾಡಿ, ಕಾರುಗಳನ್ನು ಮತ್ತು ಮನೆಗಳನ್ನು ಒಳಪ್ರದೇಶಕ್ಕೆ ತಳ್ಳಿ, ಕರಾವಳಿಯಿಂದ 6–12&nbsp;ಮೈಲುಗಳಷ್ಟು (10–19&nbsp;ಕಿಮೀ) ದೂರ ನೀರಿನಿಂದ ಆವರಿಸುವಂತೆ ಮಾಡಿ, ಸುಮಾರು 90%ನಷ್ಟು ಭಾಗವನ್ನು ಪ್ರವಾಹದಿಂದ ಮುಳುಗಿಸಿತು.

ಕನಿಷ್ಠ 1,836&nbsp;ಜನರು ಈ ಚಂಡಮಾರುತದಿಂದ ಮತ್ತು ಆನಂತರದ ಪ್ರವಾಹದಿಂದ ಜೀವಕಳೆದುಕೊಂಡರು. ಈ ಮೂಲಕ ಇದು 1928ರ ಒಕೀಚೊಬೀ ಚಂಡಮಾರುತದ ನಂತರದ ಮಾರಣಾಂತಿಕ U.S. ಚಂಡಮಾರುತವನ್ನಾಗಿ ಮಾಡಿದೆ. 2005ರ ಕತ್ರಿನಾ ಚಂಡಮಾರುತವು ಅಮೆರಿಕ ಸಂಯುಕ್ತ ಸಂಸ್ಥಾನದ ಇತಿಹಾಸದಲ್ಲೇ ಅತಿ ದೊಡ್ಡ ನೈಸರ್ಗಿಕ ದುರ್ಘಟನೆಯಾಗಿದೆ. ಈ ಚಂಡಮಾರುತದಿಂದಾಗ ಒಟ್ಟು ಹಾನಿಯು $81&nbsp;ಶತಕೋಟಿಯಷ್ಟಿತ್ತು (2005 USD)

ಪ್ರವಾಹ ತಡೆ ವಿಫಲತೆಗಳು, 1965ರ ಪ್ರವಾಹ ನಿಯಂತ್ರಣ ಕಾಯಿದೆಯಲ್ಲಿ ನಿರ್ದೇಶಿಸಿದಂತೆ US ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌‌ಗೆ (USACE) ಸಂಬಂಧಿಸಿದ ಅವುಗಳ ವಿನ್ಯಾಸ ಮತ್ತು ನಿರ್ಮಾಣದ ಬಗ್ಗೆ ವಿಚಾರಣೆ ಮಾಡುವಂತೆ ಮತ್ತು ಅವುಗಳ ನಿರ್ವಹಣೆಯನ್ನು ಸ್ಥಳೀಯ ಪ್ರವಾಹ ತಡೆ ಮಂಡಳಿಗಳು ನೋಡಿಕೊಳ್ಳುವಂತೆ ಪ್ರೇರೇಪಿಸಿದವು. ಫೆಡರಲ್, ರಾಜ್ಯ ಮತ್ತು ಸ್ಥಳೀಯ ಸರಕಾರಗಳ ಪ್ರತಿಕ್ರಿಯೆಗಳ ಬಗ್ಗೆಯ‌ೂ ವಿಚಾರಣೆ ನಡೆಯಿತು. ಇದರ ಫಲವಾಗಿ ಫೆಡರಲ್ ಎಮರ್ಜೆನ್ಸಿ ಮ್ಯಾನೇಜ್ಮೆಂಟ್ ಏಜೆನ್ಸಿಯ (FEMA) ನಿರ್ದೇಶಕ ಮೈಕೆಲ್ D. ಬ್ರೌವ್ನ್‌‌ ಮತ್ತು ನ್ಯೂ ಓರ್ಲಿಯನ್ಸ್‌ ಪೋಲೀಸ್ ಡಿಪಾರ್ಟ್ಮೆಂಟ್‌‌ನ (NOPD) ವ್ಯವಸ್ಥಾಪಕ ಎಡ್ಡೀ ಕೊಂಪಾಸ್‌ ಮೊದಲಾದವರು ರಾಜಿನಾಮೆ ನೀಡಿದರು. ಇದಕ್ಕೆ ವಿರುದ್ಧವಾಗಿ, ಯುನೈಟೆಡ್ ಸ್ಟೇಟ್ಸ್ ಕೋಸ್ಟ್ ಗಾರ್ಡ್‌ (USCG), ನ್ಯಾಷನಲ್ ಹರಿಕೇನ್ ಸೆಂಟರ್‌ (NHC) ಮತ್ತು ನ್ಯಾಷನಲ್ ವೆದರ್ ಸರ್ವಿಸ್‌ (NWS) ಇತ್ಯಾದಿಗಳು ಅವುಗಳ ಚಟುವಟಿಕೆ, ನಿಖರವಾದ ಮುನ್ಸೂಚನೆ ಮತ್ತು ಹೆಚ್ಚಿನ ಮಾರ್ಗದರ್ಶನದಿಂದಾಗಿ ವ್ಯಾಪಕವಾಗಿ ಪ್ರಶಂಸೆಗೆ ಪಾತ್ರವಾಗಿವೆ.

## ವಾಯುಲಕ್ಷಣದ ಇತಿಹಾಸ 
ಕತ್ರಿನಾ ಚಂಡಮಾರುತವು ಉಷ್ಣವಲಯದ ತರಂಗ ಮತ್ತು ಉಷ್ಣವಲಯದ ವಾಯುಭಾರ ಕುಸಿತ ಪ್ರಮಾಣ ಹತ್ತರ ಅವಶೇಷಗಳ ಪರಸ್ಪರ ಕ್ರಿಯೆಯ ಪರಿಣಾಮವಾಗಿ, ಉಷ್ಣವಲಯದ ವಾಯುಭಾರ ಕುಸಿತ ಹನ್ನೆರಡು ಪ್ರಮಾಣದಲ್ಲಿ ಆಗ್ನೇಯ ಬಹಮಾಸ್‌ನಲ್ಲಿ 2005ರ ಆಗಸ್ಟ್ 23ರಲ್ಲಿ ಹುಟ್ಟಿಕೊಂಡಿತು. ಇದು ಆಗಸ್ಟ್‌ 24ರ ಬೆಳಗ್ಗೆ ಉಷ್ಣವಲಯದ ಬಿರುಗಾಳಿ ಸ್ಥಿತಿಗೆ ಏಳಿಗೆ ಹೊಂದಿತು. ಈ ಸಂದರ್ಭದಲ್ಲಿ ಈ ಬಿರುಗಾಳಿಗೆ *ಕತ್ರಿನಾ*  ಎಂಬ ಹೆಸರಿಡಲಾಯಿತು. ಈ ಉಷ್ಣವಲಯದ ಬಿರುಗಾಳಿಯು ಮುಂದುವರಿದು ಫ್ಲೋರಿಡಾದೆಡೆಗೆ ಸಾಗಿತು. ನಂತರ ಇದು ಆಗಸ್ಟ್‌ 25ರ ಬೆಳಗ್ಗೆ ಹ್ಯಾಲೆಂಡೇಲ್ ಬೀಚ್‌ ಮತ್ತು ಫ್ಲೋರಿಡಾದ ಅವೆಂಚುರದಲ್ಲಿ ಭೂಕುಸಿತವನ್ನುಂಟುಮಾಡಿದ ಎರಡು ಗಂಟೆಗಳೊಳಗೆ ಚಂಡಮಾರುತವಾಯಿತು. ಈ ಬಿರುಗಾಳಿಯು ನೆಲದ ಮೇಲೆ ದುರ್ಬಲಗೊಂಡಿತು. ಆದರೆ ಗಲ್ಫ್ ಆಫ್ ಮೆಕ್ಸಿಕೊಗೆ ಪ್ರವೇಶಿಸಿದ ಒಂದು ಗಂಟೆಯಲ್ಲಿ ಚಂಡಮಾರುತ ಆ ಸ್ಥಿತಿಯನ್ನು ಪುನಃಪಡೆದುಕೊಂಡಿತು. ಆಗಸ್ಟ್‌ 27ರ ಶನಿವಾರದಂದು ಈ ಬಿರುಗಾಳಿಯು ಸ್ಯಾಫಿರ್-ಸಿಂಪ್ಸನ್ ಹರಿಕೇನ್ ಸ್ಕೇಲ್‌‌ನಲ್ಲಿ ತೀವ್ರತೆ 3ರ ಪ್ರಮಾಣವನ್ನು ತಲುಪುವುದರೊಂದಿಗೆ, ಕಾಲದ ಮ‌ೂರನೇ ಪ್ರಮುಖ ಚಂಡಮಾರುತವಾಯಿತು.  ಐವಾಲ್ ರಿಪ್ಲೇಸ್ಮೆಂಟ್ ಸೈಕಲ್‌ಗಳು(ಮರುಕಳಿಸುವ ಚಂಡ ಮಾರುತಗಳು) ಇದರ ಉಗ್ರತೆಗೆ ಅಡ್ಡಿ ಮಾಡಿದವು. ಆದರೆ ಚಂಡಮಾರುತವು ಗಾತ್ರದಲ್ಲಿ ಎರಡು ಪಟ್ಟು ಹೆಚ್ಚಾಗುವುದಕ್ಕೆ ಕಾರಣವಾದವು. ಕತ್ರಿನಾ ಮತ್ತೆ ತೀವ್ರಗೊಂಡು ಆಗಸ್ಟ್‌ 28ರ ಬೆಳಗ್ಗೆ ತೀವ್ರತೆ 5ರ ಸ್ಥಿತಿಯನ್ನು ಮುಟ್ಟಿತು ಹಾಗೂ ಅಂದು ಮಧ್ಯಾಹ್ನ 1:00 CDT ಹೊತ್ತಿಗೆ 175 & nbsp;mph (280 ಕಿಮೀ/ಗಂ)ನಷ್ಟು ಗರಿಷ್ಠ ವಾಯುವೇಗ ಮತ್ತು 902 mbarನಷ್ಟು ಕನಿಷ್ಠ ಒತ್ತಡದೊಂದಿಗೆ ಅದರ ಅತ್ಯುನ್ನತ ತೀವ್ರತೆಯನ್ನು ತಲುಪಿತು. ಕತ್ರಿನಾ ಚಂಡಮಾರುತವು ಮಾಡಿದ ಒತ್ತಡ ಕುಸಿತವು ಅಟ್ಲಾಂಟಿಕ್‌ ಚಂಡಮಾರುತ ದಾಖಲೆಗಳಲ್ಲೇ ನಾಲ್ಕನೇ ಅತಿ ತೀವ್ರವಾದುದಾಗಿದೆ. ನಂತರದ ಕಾಲದಲ್ಲಿ ರೀಟಾ ಮತ್ತು ವಿಲ್ಮಾ ಚಂಡಮಾರುತಗಳು ಮಾತ್ರ ಅದನ್ನು ಮೀರಿಸಿವೆ; ಇದು ಗಲ್ಫ್ ಆಫ್ ಮೆಕ್ಸಿಕೊದಲ್ಲಿ ಇದುವರೆಗೆ ದಾಖಲಾದುದರಲ್ಲಿ ಅತಿ ಪ್ರಬಲವಾದ ಚಂಡಮಾರುತವಾಗಿದೆ (ಈ ದಾಖಲೆಯನ್ನೂ ನಂತರ ರೀಟಾ ಚಂಡಮಾರುತವು ಮೀರಿಸಿತು). NHCಯು ಆಗಸ್ಟ್‌ 27ರ ಶನಿವಾರ 10 a.m. CDTರಂದು ನ್ಯೂ ಓರ್ಲಿಯನ್ಸ್‌ ಪ್ರದೇಶವನ್ನೂ ಒಳಗೊಂಡಂತೆ ಆಗ್ನೇಯ ಲೂಸಿಯಾನಕ್ಕೆ ಚಂಡಮಾರುತ ಪಹರೆ ದಳವೊಂದನ್ನು ಒದಗಿಸಿತು. ಅಂದಿನ ಮಧ್ಯಾಹ್ನ NHCಯು ಆ ಪಹರೆ ದಳವನ್ನು ಮಿಸಿಸಿಪ್ಪಿ ಮತ್ತು ಆಲಬಾಮ ಕರಾವಳಿ ಪ್ರದೇಶಗಳವರೆಗೆ ಹಾಗೂ ಲೂಸಿಯಾನ ಕರಾವಳಿಯಿಂದ ಇಂಟ್ರಾಕೋಸ್ಟಲ್ ಸಿಟಿಯವರೆಗೆ ವಿಸ್ತರಿಸಿತು.

ಯುನೈಟೆಡ್ ಸ್ಟೇಟ್ಸ್ ಕೋಸ್ಟ್ ಗಾರ್ಡ್‌ ನಿರೀಕ್ಷಿತ ಪ್ರಭಾವಿತ ಪ್ರದೇಶಗಳ ಸುತ್ತ ಅವಶ್ಯಕ ಪೂರೈಕೆ ಸಾಧನಗಳನ್ನು ಇಡಲು ಆರಂಭಿಸಿತು ಮತ್ತು 400ಕ್ಕಿಂತಲೂ ಹೆಚ್ಚು&nbsp;ಮೀಸಲು ಸೈನಿಕರನ್ನು ನೇಮಿಸಿತು. ಆಗಸ್ಟ್‌ 27ರಲ್ಲಿ ಇದು ನ್ಯೂ ಓರ್ಲಿಯನ್ಸ್‌ನ ಜನರನ್ನು ಕಡ್ಡಾಯವಾಗಿ ಸ್ಥಳಾಂತರಿಸಿದ ನಂತರ ಅದರ ಕಾರ್ಯಕರ್ತರನ್ನು ಆ ಪ್ರದೇಶದಿಂದ ಹೊರಗೆ ಹೋಗುವಂತೆ ಸೂಚಿಸಿತು. ಏವಿಯೇಶನ್ ಟ್ರೈನಿಂಗ್ ಸೆಂಟರ್‌ನ ವಿಮಾನ-ಚಾಲಕತೀವ್ರತೆವು ಟೆಕ್ಸಾಸ್‌ನಿಂದ ಫ್ಲೋರಿಡಾಕ್ಕೆ ರಕ್ಷಕ ವಿಮಾನಗಳನ್ನು ವ್ಯವಸ್ಥೆ ಮಾಡಿತು. ಎಲ್ಲಾ ವಿಮಾನಗಳು ಗಲ್ಫ್ ಆಫ್ ಮೆಕ್ಸಿಕೊಗೆ ಆಗಸ್ಟ್‌ 29ರ ಮಧ್ಯಾಹ್ನ ಹಿಂದಿರುಗಿದವು. ಚಂಡಮಾರುತದಲ್ಲಿ ಮನೆಗಳನ್ನು ಕಳೆದುಕೊಂಡ ವಿಮಾನ-ಸಿಬ್ಬಂದಿ ತೀವ್ರತೆವು ನ್ಯೂ ಓರ್ಲಿಯನ್ಸ್‌ನಲ್ಲಿ ಹಾಗೂ ಮಿಸಿಸಿಪ್ಪಿ ಮತ್ತು ಆಲಬಾಮ ಕರಾವಳಿ ಪ್ರದೇಶಗಳಾದ್ಯಂತ ಇಪತ್ತನಾಲ್ಕು ಗಂಟೆ ರಕ್ಷಣಾ ಕಾರ್ಯವನ್ನು ಆರಂಭಿಸಿತು.

ಅಮೆರಿಕ ಸಂಯುಕ್ತ ಸಂಸ್ಥಾನದ ಅಧ್ಯಕ್ಷ ಜಾರ್ಜ್ W. ಬುಶ್‌, ಆಯ್ದ ಪ್ರದೇಶಗಳಲ್ಲಿ ಲೂಸಿಯಾನ, ಆಲಬಾಮ ಮತ್ತು ಮಿಸಿಸಿಪ್ಪಿದಲ್ಲಿ 27ನೇ ಶನಿವಾರದಂದು ಚಂಡಮಾರುತವು ಭೂಕುಸಿತವನ್ನು ಮಾಡಿದ ಎರಡು ದಿನಗಳ ಮೊದಲು ರಾಜ್ಯ ತುರ್ತುಪರಿಸ್ಥಿತಿಯನ್ನು ಘೋಷಿಸಿದರು. ಅಂದು ಸಂಜೆ NHCಯು ಲೂಸಿಯಾನ ಮೋರ್ಗನ್ ಸಿಟಿಯಿಂದ ಆಲಬಾಮ-ಫ್ಲೋರಿಡಾ ಗಡಿರೇಖೆಯವರೆಗಿನ ಕರಾವಳಿ ಪ್ರದೇಶಗಳಲ್ಲಿ ಚಂಡಮಾರುತ ಬರುವ ಬಗ್ಗೆ ಎಚ್ಚರಿಕೆಯನ್ನು ಚಂಡಮಾರುತ ಪಹರೆ ಪಡೆಯಿಂದ ಪಡೆಯಿತು. ಇದನ್ನು ಪಡೆದ 12 ಗಂಟೆಗಳಲ್ಲಿ ಪಶ್ಚಿಮ ಫ್ಲೋರಿಡಾ ಪ್ಯಾನ್‌ಹ್ಯಾಂಡಲ್‌‌ಗೆ ಉಷ್ಣವಲಯದ ಚಂಡಮಾರುತದ ಎಚ್ಚರಿಕೆಯನ್ನೂ ಪಡೆಯಿತು.

ಆಗಸ್ಟ್‌ 28ರ ಭಾನುವಾರದಂದು, ಕತ್ರಿನಾದ ದಿಕ್ಕು ಬದಲಾವಣೆಯ ಬಗ್ಗೆ ಸರಿಯಾಗಿ ತಿಳಿದಂತೆ NHCಯು ಉಷ್ಣವಲಯದ ಚಂಡಮಾರುತ ಎಚ್ಚರಿಕೆ ವಲಯವನ್ನು, ಹೆಚ್ಚಿನ ಲೂಸಿಯಾನ ಕರಾವಳಿ ಪ್ರದೇಶಗಳನ್ನು ಮತ್ತು ಫ್ಲೋರಿಡಾ ಪ್ಯಾನ್‌ಹ್ಯಾಂಡಲ್‌ನ ಹೆಚ್ಚಿನ ಭಾಗವನ್ನು ಆವರಿಸುವಂತೆ ವಿಸ್ತರಿಸಿದನು. ಆ ಸಂದರ್ಭದಲ್ಲಿ ಕ್ಯಾಮಿಲೆ ಚಂಡಮಾರುತದಷ್ಟು ತೀವ್ರತೆಯನ್ನು ಹೊಂದಿದ್ದ ಕತ್ರಿನ ಚಂಡಮಾರುತದಿಂದಾಗುವ "ವಿನಾಶಕಾರಿ ಹಾನಿ"ಯ ನಂತರ ಪ್ರದೇಶವು "ವಾರಗಳವರೆಗೆ ವಾಸಯೋಗ್ಯವಾಗಿರುವುದಿಲ್ಲ" ಎಂದು ನ್ಯಾಷನಲ್ ವೆದರ್ ಸರ್ವಿಸ್‌‌ನ ನ್ಯೂ ಓರ್ಲಿಯನ್ಸ್‌/ಬ್ಯಾಟನ್ ರೂಗ್‌ ಕಛೇರಿಯು ಸ್ಪಷ್ಟ ಪದಗಳಲ್ಲಿ ಕಿರುಪ್ರಕಟಣೆ ನೀಡಿತು. "ಆಗಸ್ಟ್‌ 28ರ ಭಾನುವಾರದಂದು ಅಧ್ಯಕ್ಷ ಬುಶ್, ನ್ಯೂ ಓರ್ಲಿಯನ್ಸ್‌‌ನಿಂದ ಕಡ್ಡಾಯವಾಗಿ ಜನರನ್ನು ಸ್ಥಳಾಂತರಿಸಲು ಗವರ್ನರ್ ಬ್ಲ್ಯಾಂಕೊಳನ್ನು ಪ್ರೋತ್ಸಾಹಿಸುವುದಕ್ಕಾಗಿ ಅವಳೊಂದಿಗೆ ಮಾತನಾಡಿದನು". (ಕಮಿಟಿ ಆನ್ ಹೋಮ್‌ಲ್ಯಾಂಡ್ ಸೆಕ್ಯುರಿಟಿ ಆಂಡ್ ಗವರ್ನ್‌ಮೆಂಟಲ್ ಅಫೈರ್ಸ್‌ನ ವಿಶೇಷ ವರದಿಯ ಪುಟ 235)

ಆಗ್ನೇಯ ಲೂಸಿಯಾನದ ಹಾಗೂ ಮಿಸಿಸಿಪ್ಪಿ ಮತ್ತು ಆಲಬಾಮದ ಕರಾವಳಿಯ ಹೆಚ್ಚಿನ ಪ್ರದೇಶಗಳಿಂದ ಜನರನ್ನು ಉದ್ದೇಶಪೂರ್ವಕವಾಗಿ ಮತ್ತು ಕಡ್ಡಾಯವಾಗಿ ಸ್ಥಳಾಂತರಿಸುವಂತೆ ಆದೇಶ ನೀಡಲಾಯಿತು. ಗಲ್ಫ್ ಕರಾವಳಿಯ ಸುಮಾರು 1.2&nbsp;ದಶಲಕ್ಷದಷ್ಟು ನಿವಾಸಿಗರು ಈ ಆದೇಶಕ್ಕೆ ಒಳಪಟ್ಟರು. (ವಾಸ್ತವವಾಗಿ ಆ ಘೋಷಣೆಯು *ಯಾವುದೇ*  ಲೂಸಿಯಾನದ  ಕರಾವಳಿ ಪ್ಯಾರಿಷ್‌ಗಳನ್ನು ಒಳಗೊಂಡಿರಲಿಲ್ಲ. ಬದಲಾಗಿ ಮಿಸಿಸಿಪ್ಪಿ ಮತ್ತು ಆಲಬಾಮದ ಘೋಷಣೆಯಲ್ಲಿ ಕರಾವಳಿ ಕೌಂಟಿಗಳು ಇದ್ದವು.) ಇದು ಏಕೆಂದರೆ ಲೂಸಿಯಾನ ಗವರ್ನರ್ ಬ್ಲ್ಯಾಂಕೊ ಅವಳ ಆರಂಭಿಕ ನೆರವಿನ ವಿನಂತಿಯಲ್ಲಿ ಆ ಪ್ಯಾರಿಷ್‌ಗಳನ್ನು ಸೇರಿಸಿರಲಿಲ್ಲ ಎಂದು ಬ್ರೌವ್ನ್ ದೃಢವಾಗಿ ಹೇಳಿದ್ದಾನೆ, ಈ ನಿರ್ಧಾರವನ್ನು ಆತನು "ಆಶ್ಚರ್ಯಕರ"ವಾದೆಂದು ಭಾವಿಸಿದ್ದಾನೆ. ವಿಚಾರಣೆಯ ನಂತರ ಬ್ಲ್ಯಾಂಕೊ ಅವಳ ಪತ್ರದ ಒಂದು ನಕಲನ್ನು ಬಿಡುಗಡೆಗೊಳಿಸಿದಳು. ಆಕೆ "ನ್ಯೂ ಓರ್ಲಿಯನ್ಸ್‌ ಮೆಟ್ರೊಪೊಲಿಟನ್ ಪ್ರದೇಶ ಮತ್ತು ಮಧ್ಯರಾಜ್ಯ ಇಂಟರ್‌ಸ್ಟೇಟ್ I-49 ವಲಯಗಳನ್ನೂ ಒಳಗೊಂಡಂತೆ ಎಲ್ಲಾ ಆಗ್ನೇಯ ಪ್ಯಾರಿಷ್‌ಗಳಿಗೆ ಹಾಗೂ ಸ್ಥಳಾಂತರಿಸಿದ ನಿವಾಸಿಗರನ್ನು ಪಡೆಯುವ I-20 ವಲಯದಾದ್ಯಂತದ ಎಲ್ಲಾ ಉತ್ತರದ ಪ್ಯಾರಿಷ್‌ಗಳಿಗೆ" ಸಹಾಯವನ್ನು ಒದಗಿಸುವಂತೆ ವಿನಂತಿಸಿಕೊಂಡಿದ್ದಾಳೆ ಎಂಬುದನ್ನು ಅದು ತೋರಿಸುತ್ತದೆ.

### ಗಲ್ಫ್ ಕರಾವಳಿ 
thumb|left|ಕತ್ರಿನಾ ಚಂಡಮಾರುತವು ಲೂಸಿಯಾನದಲ್ಲಿ ಭೂಕುಸಿತವನ್ನುಂಟುಮಾಡುತ್ತಿರುವ ರ‌್ಯಾಡರ್ ಚಿತ್ರ
ಆಗಸ್ಟ್‌ 26ರಲ್ಲಿ ಮಿಸಿಸಿಪ್ಪಿ ರಾಜ್ಯವು ಚಂಡಮಾರುತದ ಭೂಕುಸಿತದ ಪೂರ್ವಸಿದ್ಧತೆಗಾಗಿ ಅದರ ನ್ಯಾಷನಲ್ ಗಾರ್ಡ್‌ಅನ್ನು ಕ್ರಿಯಾತ್ಮಕಗೊಳಿಸಿತು. ಹೆಚ್ಚುವರಿಯಾಗಿ, ರಾಜ್ಯ ಸರಕಾರವು ಮರುದಿನವೇ ಅದರ ತುರ್ತು ಕಾರ್ಯಚಟುವಟಿಕೆಯ ಕೇಂದ್ರವನ್ನು ಸಕ್ರಿಯಗೊಳಿಸಿತು ಹಾಗೂ ಸ್ಥಳೀಯ ಸರಕಾರಗಳು ಸ್ಥಳಾಂತರಿಸುವ ಆದೇಶ ಪ್ರಕಟಿಸುವುದನ್ನು ಆರಂಭಿಸಿದವು. ಆಗಸ್ಟ್‌ 28ರ 7:00 p.m. EDT ಹೊತ್ತಿಗೆ, 11 ಕೌಂಟಿಗಳು ಮತ್ತು ಹನ್ನೊಂದು ನಗರಗಳು ಸ್ಥಳಾಂತರಿಸುವ ಆದೇಶಗಳನ್ನು ಪ್ರಕಟಿಸಿದವು. ಮರುದಿನ ಬೆಳಿಗ್ಗೆ ಈ ಸಂಖ್ಯೆಯು 41 ಕೌಂಟಿಗಳಿಗೆ ಮತ್ತು 61 ನಗರಗಳಿಗೆ ಏರಿತು. 57 ತುರ್ತು ಆಶ್ರಯ ತಾಣಗಳನ್ನು ಕರಾವಳಿ ಸಮುದಾಯಗಳಿಗಾಗಿ ಸ್ಥಾಪಿಸಲಾಯಿತು. 31 ಹೆಚ್ಚುವರಿ ಆಶ್ರಯ ಸ್ಥಾನಗಳನ್ನು ಅವಶ್ಯಕವಿರುವವರಿಗಾಗಿ ಮುಕ್ತವಾಗಿರಿಸಲಾಯಿತು.
ಲೂಸಿಯಾನದ ಚಂಡಮಾರುತದ ಅಪಾಯ ಜಾಗದಿಂದ ಸ್ಥಳಾಂತರಿಸುವ ಯೋಜನೆಗಳು ಸ್ಥಳೀಯ ಸರಕಾರಗಳಿಗೆ ಕರಾವಳಿಯಾದ್ಯಂತದ ಮತ್ತು ಹತ್ತಿರ ಪ್ರದೇಶದ ಜನರರನ್ನು ಉಷ್ಣವಲಯದ ಚಂಡಮಾರುತ-ಪ್ರಭಾವಿ ಗಾಳಿಯು ಆರಂಭವಾಗುವುದಕ್ಕಿಂತ 50 ಗಂಟೆಗಳ ಮೊದಲು ಮ‌ೂರು ಹಂತಗಳಲ್ಲಿ ಸ್ಥಳಾಂತರಿಸುವಂತೆ ಸೂಚಿಸಿದವು. ಹಂತ IIರ ಪ್ರದೇಶಗಳ ಜನರನ್ನು ಉಷ್ಣವಲಯದ ಚಂಡಮಾರುತದ ಗಾಳಿಯು ಆರಂಭವಾಗುವ 40 ಗಂಟೆಗಳ ಮೊದಲು ಸ್ಥಳಾಂತರಿಸಬೇಕು ಹಾಗೂ ಹಂತ IIIರ ಪ್ರದೇಶದವರನ್ನು (ನ್ಯೂ ಓರ್ಲಿಯನ್ಸ್ಅನ್ನೂ ಒಳಗೊಂಡು‌) ಅಂತಹ ಗಾಳಿ ಆರಂಭವಾಗುವುದಕ್ಕಿಂತ 30 ಗಂಟೆಗಳ ಮೊದಲು ಸ್ಥಳಾಂತರಿಸಬೇಕು.

ಸ್ಥಳಾಂತರಿಸಲು ಬಸ್ ಕಂಪೆನಿಗಳನ್ನು ಮತ್ತು ಆಂಬ್ಯುಲೆನ್ಸ್‌ ಸೇವೆಗಳನ್ನು ಅವಲಂಬಿಸಿದ ಅನೇಕ ಖಾಸಗಿಯಾಗಿ ಕಾಳಜಿವಹಿಸಿದ ಸೌಕರ್ಯಗಳು, ಅವುಗಳಿಗಾಗಿ ಹೆಚ್ಚು ಕಾಲ ಕಾದುದರಿಂದ ಅವುಗಳ ಸ್ಥಳಾಂತರಿಸುವ ಜವಾಬ್ದಾರಿಯನ್ನು ಪೂರೈಸಲು ಸಾಧ್ಯವಾಗಲಿಲ್ಲ. ಸಾರ್ವಜನಿಕ ಸಾರಿಗೆಯನ್ನು ಅವಲಂಬಿಸಿದವರ ಸಾಗಣೆಗಾಗಿ ಬಸ್‌ಗಳು ಲಭ್ಯವಿದ್ದರೂ, ಅವುಗಳನ್ನು ಚಲಾಯಿಸಲು ಸಾಕಷ್ಟು ಬಸ್ ಚಾಲಕರು ಲಭ್ಯವಿರಲಿಲ್ಲ. ಬಾಡಿಗೆ ಕಾರುಗಳು ವಿರಳವಾಗಿದ್ದವು ಮತ್ತು ಹೆಚ್ಚಿನ ಸಾರ್ವಜನಿಕ ಸಾಗಣೆ ವ್ಯವಸ್ಥೆಯು ಕತ್ರಿನಾದಿಂದಾಗಿ ಕೆಲಸ ನಿಲ್ಲಿಸಿಬಿಟ್ಟಿದ್ದವು. ನ್ಯೂ ಓರ್ಲಿಯನ್ಸ್‌ ಮೆಟ್ರೊಪೊಲಿಟನ್ ಪ್ರದೇಶದ 1.3 ದಶಲಶಕ್ಷ ನಿವಾಸಿಗರಲ್ಲಿ 80%ನಷ್ಟು ಮಂದಿಯನ್ನು ಸ್ಥಳಾಂತರಿಸಲಾಗಿದೆ ಎಂದು ಕೆಲವು ಅಂದಾಜುಗಳು ಹೇಳಿವೆ. ಒಟ್ಟಿನಲ್ಲಿ ಐವನ್ ಚಂಡಮಾರುತದ ಸ್ಥಳಾಂತರದ ಸಂದರ್ಭದಲ್ಲಿ ನಗರದಲ್ಲಿ ಉಳಿದವರಿಗಿಂತ ಕಡಿಮೆ ಜನರನ್ನು ಈ ಸ್ಥಳಾಂತರವು ಉಳಿಸಿದೆ.

ಆಗಸ್ಟ್‌ 28ರ ಭಾನುವಾರದಂದು, ಎಲ್ಲಾ ಕೆನಡಿಯನ್ ನ್ಯಾಷನಲ್ ರೈಲ್ವೆ ಮತ್ತು ಆಮ್‌ಟ್ರ್ಯಾಕ್ ರೈಲು ಸಂಚಾರ ಹಾಗೂ   ವಾಟರ್‌ಫೋರ್ಡ್ ನ್ಯೂಕ್ಲಿಯರ್ ಜನರೇಟಿಂಗ್ ಸ್ಟೇಷನ್‌ಅನ್ನೂ ಒಳಗೊಂಡಂತೆ ಗಲ್ಫ್ ಕರಾವಳಿಯಾದ್ಯಂತದ ಹೆಚ್ಚಿನ ಮ‌ೂಲಭೂತ ವ್ಯವಸ್ಥೆಗಳು ಮುಚ್ಚಿದವು. NHCಯು ಕತ್ರಿನಾ ಚಂಡಮಾರುತವು ಕೇಂದ್ರ ಮಿಸಿಸಿಪ್ಪಿಯಲ್ಲಿ ಸಮಯದಲ್ಲಿ ಕರಾವಳಿ ಎಚ್ಚರಿಕೆಯನ್ನು ಆಗಸ್ಟ್‌ 29ರವರೆಗೆ ಮುಂದುವರೆಸಿತು. ನ್ಯೂ ಓರ್ಲಿಯನ್ಸ್‌ನ ಕೆಲವು ಭಾಗಗಳು ಮತ್ತು ಮೆಟ್ರೊ ಪ್ರದೇಶವು ಸಮುದ್ರ ಮಟ್ಟಕ್ಕಿಂತ ಕೆಳಗಿರುವುದರಿಂದ ಈ ಭವಿಷ್ಯದ ಘಟನೆಗಳ ಕಲ್ಪನೆಯನ್ನು ಒಂದು ಪ್ರಬಲವಾದ ಮಹಾದುರಂತವೆಂದು ಪರಿಗಣಿಸಲಾಯಿತು. ಈ ಚಂಡಮಾರುತದ ನಾಲ್ಕೂ-ಕಡೆಗಳಿಂದ ಬೀಸುವ ಬಿರುಗಾಳಿಯ ಹಠಾತ್ ಉಲ್ಬಣವು 28&nbsp;ಅಡಿ (8.5&nbsp;ಮೀ) ಇರುತ್ತದೆ ಎಂದು ಮುನ್ಸೂಚನೆ ಬಂದುದರಿಂದ, ನ್ಯೂ ಓರ್ಲಿಯನ್ಸ್‌ನ ಆಪತ್ತಿನ ಪರಿಸ್ಥಿತಿಯನ್ನು ನಿರ್ವಹಿಸುವ ಅಧಿಕಾರಿಗಳು, ಚಂಡಮಾರುತದ ಉಲ್ಬಣವು ನಗರವನ್ನು ರಕ್ಷಿಸುತ್ತಿರುವ ಪ್ರವಾಹ ತಡೆಗಳನ್ನು ಭೇದಿಸಿ ಭೀಕರ ಪ್ರವಾಹವನ್ನು ಉಂಟುಮಾಡಬಹುದೆಂದು ಹೆದರಿದರು.

ಕತ್ರಿನಾವು ತೀವ್ರತೆ 5 ಚಂಡಮಾರುತಕ್ಕೆ ಏರಿದ ಸ್ವಲ್ಪ ಸಮಯದಲ್ಲಿ ಆಗಸ್ಟ್‌ 28ರ ಬೆಳಿಗ್ಗಿನ 10 ಗಂಟೆಗೆ ನಡೆದ ಪತ್ರಿಕಾಗೋಷ್ಠಿಯಲ್ಲಿ, ನ್ಯೂ ಓರ್ಲಿಯನ್ಸ್‌ ಮೇಯರ್ ರೇ ನ್ಯಾಗಿನ್‌, ಕತ್ರಿನಾವನ್ನು "ನಾವು ಅತಿ ಹೆಚ್ಚು ಭಯಪಡುವ ಒಂದು ಚಂಡಮಾರುತ" ಎಂದು ಹೇಳುತ್ತಾ ಮೊದಲ ಬಾರಿಗೆ ನಗರವನ್ನು ಕಡ್ಡಾಯವಾಗಿ ಖಾಲಿಮಾಡುವಂತೆ ಆದೇಶ ನೀಡಿದನು. ನಗರ ಸರಕಾರವೂ ಸಹ ನಗರವನ್ನು ಬಿಟ್ಟುಹೋಗಲು ಸಾಧ್ಯವಾಗದ ನಾಗರಿಕರಿಗಾಗಿ ಲೂಸಿಯಾನ ಸೂಪರ್‌ಡೋಮ್‌ಅನ್ನೂ ಒಳಗೊಂಡಂತೆ ಅನೇಕ "ನಿರಾಶ್ರಿತರ ಆಶ್ರಯ ತಾಣ"ಗಳನ್ನು ಸ್ಥಾಪಿಸಿದವು. ಇವು ಸುಮಾರು 26,000 ಜನರಿಗೆ ಆಶ್ರಯವನ್ನು ನೀಡಿದವು ಹಾಗೂ ಚಂಡಮಾರುತವು ದಡಕ್ಕೆ ಬಂದುದರಿಂದ ಹಲವಾರು ದಿನಗಳವರೆಗೆ ಆಹಾರ ಮತ್ತು ನೀರನ್ನು ಒದಗಿಸಿದವು.

### ಫ್ಲೋರಿಡಾ 
ದಕ್ಷಿಣ ಫ್ಲೋರಿಡಾ ಪ್ರದೇಶದಲ್ಲಿ ವಾಸಿಸುತ್ತಿದ್ದ ಹೆಚ್ಚಿನ ಜನರಿಗೆ, ಕತ್ರಿನಾವು ಒಂದು ದಿನದಲ್ಲಿ ಉಷ್ಣವಲಯದ ಬಿರುಗಾಳಿಯಿಂದ ಚಂಡಮಾರುತವಾಗಿ ಪ್ರಬಲಗೊಂಡಿದುದರ ಬಗ್ಗೆ ಮತ್ತು ಅದು ದಕ್ಷಿಣ ಫ್ಲೋರಿಡಾದಲ್ಲಿ  ಮಿಯಾಮಿ-ಡೇಡ್‌&nbsp;– ಬ್ರೊವಾರ್ಡ್‌ ಕೌಂಟಿಯ ಹತ್ತಿರ ಅಪ್ಪಳಿಸಿದುದರ ಬಗ್ಗೆ ಅರಿವಿರಲಿಲ್ಲ. ಈ ಚಂಡಮಾರುತವು ಮಿಯಾಮಿ-ಡೇಡ್‌ ಕೌಂಟಿಯ ಅವೆಂಚುರ ಮತ್ತು ಬ್ರೊವಾರ್ಡ್‌ ಕೌಂಟಿಯ ಹ್ಯಾಲಂಡೇಲ್‌‌ನಲ್ಲಿ 2005ರ ಆಗಸ್ಟ್‌ 25ರ ಗುರುವಾರದಂದು ಅಪ್ಪಳಿಸಿತು. ನ್ಯಾಷನಲ್ ಹರಿಕೇನ್ ಸೆಂಟರ್‌ (NHC), ಕತ್ರಿನಾವು ಭೂಕುಸಿತಕ್ಕಿಂತ ಮೊದಲು ಚಂಡಮಾರುತವಾಗಿ ತೀವ್ರಗೊಳ್ಳುತ್ತದೆ ಎಂದು ನಿಖರವಾಗಿ ಮುನ್ಸೂಚನೆ ನೀಡಿತು ಹಾಗೂ ಚಂಡಮಾರುತದ ಎಚ್ಚರಿಕೆಗಳನ್ನು ಮತ್ತು ಮುನ್ಸೂಚನೆಗಳನ್ನು ಅನುಕ್ರಮವಾಗಿ ಭೂಕುಸಿತಕ್ಕಿಂತ 31.5&nbsp;ಗಂಟೆಗಳ ಮತ್ತು 19.5&nbsp;ಗಂಟೆಗಳ ಮೊದಲು ನೀಡಿತು, ಇದು 36 ಮತ್ತು 24 ಗಂಟೆಗಳ ಉದ್ಧೇಶಿತ ಮಿತಿಗಳಿಗಿಂತ ಸ್ವಲ್ಪ ಕಡಿಮೆಯಾಗಿದೆ.

## ಪರಿಣಾಮ 
[thumb|thumbtime=28|*ಇನ್ ಕತ್ರಿನಾಸ್ ವೇಕ್*  - [ನಾಸಾದ ಸಣ್ಣ ಚಲನಚಿತ್ರ]]

ಆಗಸ್ಟ್‌ 29ರಲ್ಲಿ ಕತ್ರಿನಾದ ಬಿರುಗಾಳಿಯ ಹಠಾತ್ ಉಲ್ಬಣವು ನ್ಯೂ ಓರ್ಲಿಯನ್ಸ್‌ನ 53 ವಿವಿಧ ಪ್ರವಾಹ ತಡೆಗಳು ಎಂಭತ್ತು ಪ್ರತಿಶತದಷ್ಟು ನಗರವನ್ನು ನೀರಿನಲ್ಲಿ ಮುಳುಗಿಸಿದವು. ಅಮೆರಿಕ ಸೊಸೈಟಿ ಆಫ್ ಸಿವಿಲ್ ಎಂಜಿನಿಯರ್ಸ್‌‌ನ 2007ರ ಜೂನ್‌ರ ವರದಿಯೊಂದು, ಮ‌ೂರನೇ-ಎರಡರಷ್ಟು ಪ್ರವಾಹವು ನಗರದಲ್ಲಿನ ಪ್ರವಾಹ ತಡೆಗಳ ವಿಫಲತೆಯಿಂದ ಉಂಟಾಗಿದೆ ಎಂದು ಸೂಚಿಸಿದೆ. ಪ್ರವಾಹ ಬಾಗಿಲುಗಳನ್ನು ಮುಚ್ಚಿರಲಿಲ್ಲವೆಂದು ಉಲ್ಲೇಖಿಸಿರಲಿಲ್ಲ. ಈ ಚಂಡಮಾರುತದ ಹಠಾತ್ ಉಲ್ಬಣವು ಮಿಸಿಸಿಪ್ಪಿ ಮತ್ತು ಆಲಬಾಮದ ಕರಾವಳಿಯನ್ನೂ ಧ್ವಂಸಮಾಡಿತು. ಈ ಮ‌ೂಲಕ ಕತ್ರಿನಾವನ್ನು ಅಮೆರಿಕ ಸಂಯುಕ್ತ ಸಂಸ್ಥಾನದ ಇತಿಹಾಸದಲ್ಲೇ ಅತಿ ಹೆಚ್ಚು ವಿನಾಶಕಾರಿ ಮತ್ತು ಅಧಿಕ ನಷ್ಟಕ್ಕೆ ಕಾರಣವಾದ ನೈಸರ್ಗಿಕ ದುರ್ಘಟನೆಯಾಗಿ ಹಾಗೂ 1928ರ ಒಕೀಚೊಬೀ ಚಂಡಮಾರುತದ ನಂತರದ ಮಾರಣಾಂತಿಕ ಚಂಡಮಾರುತವಾಗಿ ಮಾಡಿತು. ಕತ್ರಿನಾದಿಂದ ಸಂಭವಿಸಿದ ಒಟ್ಟ ಹಾನಿಯನ್ನು $81.2&nbsp;ಶತಕೋಟಿ (2005 U.S. ಡಾಲರ್‌)ಯಷ್ಟು ಎಂದು ಅಂದಾಜಿಸಲಾಗಿದೆ. ಇದು ಹಿಂದಿನ ಹಣದುಬ್ಬರಕ್ಕೆ ಕಾರಣವಾದ ಆಂಡ್ರಿವ್ ಚಂಡಮಾರುತದಿಂದಾದ ನಷ್ಟದ ಸುಮಾರು ಎರಡರಷ್ಟು ನಷ್ಟವನ್ನು ಉಂಟುಮಾಡಿದೆ.

ಇದರಿಂದ ಸತ್ತವರ ಒಟ್ಟು ಸಂಖ್ಯೆಯು (ನೇರವಾಗಿ ಮತ್ತು ಪರೋಕ್ಷವಾಗಿ) ಮುಖ್ಯವಾಗಿ ಲೂಸಿಯಾನ (1,577) ಮತ್ತು ಮಿಸಿಸಿಪ್ಪಿ (238)ದಲ್ಲಿ 1,836ರಷ್ಟಿದೆ ಎಂದು ದೃಢಪಡಿಸಲಾಗಿದೆ. 135&nbsp;ಜನರನ್ನು ಲೂಸಿಯಾನದಲ್ಲಿ ಕಾಣೆಯಾದವರೆಂದು ತೀವ್ರತೆೀಕರಿಸಲಾಗಿದೆ

### ದಕ್ಷಿಣ ಫ್ಲೋರಿಡಾ ಮತ್ತು ಕ್ಯೂಬಾ 
thumb|ಕತ್ರಿನಾ ಚಂಡಮಾರುತದಿಂದ ಫ್ಲೋರಿಡಾದ ಡ್ಯಾವೀಯಲ್ಲಿನ ಮೊಬೈಲ್ ಮನೆಗೆ ಹಾನಿಯಾಗಿರುವುದು.

ಕತ್ರಿನಾ ಚಂಡಮಾರುತವು ಮೊದಲ ಭೂಕುಸಿತವನ್ನು 2005ರ ಆಗಸ್ಟ್‌ 25ರಲ್ಲಿ ದಕ್ಷಿಣ ಫ್ಲೋರಿಡಾದಲ್ಲಿ ತೀವ್ರತೆ&nbsp;1ರ ಚಂಡಮಾರುತವಾಗಿ 80&nbsp;mph (130&nbsp;km/h) ವಾಯುವೇಗದೊಂದಿಗೆ ಮಾಡಿತು. ಮಳೆಯು ತುಂಬಾ ಜೋರಾಗಿತ್ತು ಮತ್ತು ಅದರ ಪ್ರಮಾಣವು ಫ್ಲೋರಿಡಾದ ಹೋಮ್‌ಸ್ಟೆಡ್‌‌ನಲ್ಲಿ 14&nbsp;ಇಂಚನ್ನು (350&nbsp;ಮಿಮೀ) ದಾಟಿತ್ತು.

ಕತ್ರಿನಾ ಚಂಡಮಾರುತವು ಕ್ಯೂಬಾದ ಉತ್ತರ ಭಾಗದಲ್ಲಿದ್ದರೂ, ಆಗಸ್ಟ್‌ 29ರಲ್ಲಿ ಇದು ಉಷ್ಣವಲಯದ-ಚಂಡಮಾರುತ ಪ್ರಭಾವಿ ಗಾಳಿ ಮತ್ತು ಸುಮಾರು 8&nbsp;ಇಂಚು (200&nbsp;ಮಿಮೀ) ಮಳೆಯನ್ನು ದ್ವೀಪದ ಪಶ್ಚಿಮ ಭಾಗಕ್ಕೂ ತಂದಿತು.  ಪಿನಾರ್ ಡೆಲ್ ರಿಯೊ ಪ್ರೋವಿನ್ಸ್‌‌ನಲ್ಲಿ ಸುಮಾರು 8,000 ಜನರನ್ನು ಸ್ಥಳಾಂತರಿಸಲಾಯಿತು ಹಾಗೂ ದೂರವಾಣಿ ಮತ್ತು ವಿದ್ಯುತ್ ಸಂಪರ್ಕವು ಹಾನಿಗೊಳಗಾಯಿತು. ಕ್ಯೂಬಾದ ದೂರದರ್ಶನ ವರದಿಗಳ ಪ್ರಕಾರ ಸರ್ಗಿಡೆರೊ ಡಿ ಬ್ಯಾಟಬನೊ ಕರಾವಳಿ ನಗರವು 90%ನಷ್ಟು ನೀರಿನಲ್ಲಿ ಮುಳುಗಿತ್ತು.

### ಲೂಸಿಯಾನ 
left|thumb|ಲೂಸಿಯಾನದ ವೆನಿಸ್‌ನಲ್ಲಿನ ಪ್ರವಾಹ
ಆಗಸ್ಟ್‌ 29ರಲ್ಲಿ ಕತ್ರಿನಾ ಚಂಡಮಾರುತವು ಲೂಸಿಯಾನದ ಬುರಾಸ್-ಟ್ರಿಯಂಫ್‌‌ನ ಹತ್ತಿರ 125&nbsp;mph (205&nbsp;km/h) ವಾಯುವೇಗದೊಂದಿಗೆ ತೀವ್ರತೆ&nbsp;3ರ ಚಂಡಮಾರುತವಾಗಿ ಭೂಕುಸಿತವನ್ನುಂಟುಮಾಡಿತು. ಇದು ತೀವ್ರತೆ&nbsp;4ರ ಪ್ರಬಲತೆಯಿಂದ ಆಗಷ್ಟೇ ದುರ್ಬಲವಾಗಿದ್ದುದರಿಂದ ಮತ್ತು ಗರಿಷ್ಠ ಗಾಳಿಯ ತ್ರಿಜ್ಯವು ದೊಡ್ಡದಾಗಿದ್ದುದರಿಂದ, ತೀವ್ರತೆ&nbsp;4ರ ಪ್ರಬಲತೆಯ ಉಳಿದ ಗಾಳಿಯು ಹೆಚ್ಚಿನ ಆಗ್ನೇಯ ಲೂಸಿಯಾನದ ಮೇಲೆ ಪರಿಣಾಮ ಬೀರುವ ಸಾಧ್ಯತೆ ಇತ್ತು. ಮಿಸಿಸಿಪ್ಪಿಯಲ್ಲಿನ ಚಂಡಮಾರುತದ ಹಠಾತ್ ಉಲ್ಬಣದ ಪೂರ್ವ ಪಥದ ಪ್ರಭಾವವು ಹೆಚ್ಚಾಗಿದ್ದರೂ, ಪರಿಣಾಮಕಾರಿಯಾದ ಉಲ್ಬಣವೊಂದು ಲೂಸಿಯಾನ ಕರಾವಳಿಯ ಮೇಲೆ ಅಪ್ಪಳಿಸಿತು. ಈ ಉರುಬಿನ ಎತ್ತರದ ಬಗ್ಗೆ ಮಾಹಿತಿಯ ಕೊರತೆಯಿಂದ ಸರಿಯಾಗಿ ತಿಳಿದಿಲ್ಲ. ಆದರೂ ಪ್ಲ್ಯಾಕ್ವೆಮಿನ್ಸ್‌ ಪ್ಯಾರಿಶ್‌ನ ಉಬ್ಬರವಿಳಿತ ಮಾಪಕವೊಂದು ಈ ಚಂಡಮಾರುತದ ಉಬ್ಬರವಿಳಿತವು 14&nbsp;ಅಡಿ (4.3&nbsp;ಮೀ)ಯನ್ನು ಮೀರಿದೆ ಎಂದು ಸೂಚಿಸಿದೆ ಹಾಗೂ 12-ಅಡಿ (3&nbsp;ಮೀ) ಚಂಡಮಾರುತ ಉಲ್ಬಣವು ಗ್ರ್ಯಾಂಡ್ ಇಸ್ಲೆಯಲ್ಲಿ ದಾಖಲಿಸಿದೆ. ಕತ್ರಿನಾ ಚಂಡಮಾರುತವು ಕೊನೆಯ ಭೂಕುಸಿತವನ್ನು ಪರ್ಲ್ ನದಿ ಮುಖದ ಹತ್ತಿರ, ಬಿರುಗಾಳಿಯ ಕೇಂದ್ರವು ಲೂಸಿಯಾನದ ಸೇಂಟ್ ಟ್ಯಾಮನಿ ಪ್ಯಾರಿಶ್  ಮತ್ತು ಮಿಸಿಸಿಪ್ಪಿಯ ಹ್ಯಾನ್ಕಾಕ್ ಕೌಂಟಿಯಲ್ಲಿ ವ್ಯಾಪಿಸಿಕೊಂಡು, ಆಗಸ್ಟ್‌ 29ರ ಬೆಳಿಗ್ಗೆ 9:45M CST ಹೊತ್ತಿಗೆ ಮಾಡಿತು.

ಕತ್ರಿನಾದ ಚಂಡಮಾರುತ-ಉಲ್ಬಣವು ಸೇಂಟ್ ಟ್ಯಾಮನಿ, ಟ್ಯಾಂಗಿಪಹೋವ, ಸೇಂಟ್ ಜಾನ್ ದ ಬ್ಯಾಪ್ಟಿಸ್ಟ್‌ ಮತ್ತು ಸೇಂಟ್ ಚಾರ್ಲ್ಸ್‌ ಪ್ಯಾರಿಷ್‌ಗಳನ್ನೂ ಒಳಗೊಂಡಂತೆ ಪಾಂಟ್ಚಾರ್ಟ್ರೈನ್ ಸರೋವರದ ಸುತ್ತಮುತ್ತಲಿನ ಎಲ್ಲಾ ಪ್ಯಾರಿಷ್‌ಗಳನ್ನು ಪ್ರವಾಹದಲ್ಲಿ ಮುಳುಗಿಸಿತು. ಸೇಂಟ್ ಟ್ಯಾಮನಿ ಪ್ಯಾರಿಷ್‌ ಎರಡು-ರೀತಿಯ ಚಂಡಮಾರುತ-ಉಲ್ಬಣಕ್ಕೆ ಒಳಗಾಯಿತು: ಮೊದಲನೆಯದು, ಪಾಂಟ್ಚಾರ್ಟ್ರೈನ್‌ ಸರೋವರದ ಮಟ್ಟವು ಏರಿ, ಚಂಡಮಾರುತವು ಗಲ್ಫ್ ಆಫ್ ಮೆಕ್ಸಿಕೊದಿಂದ ಸರೋವರಕ್ಕೆ ನೀರನ್ನು ಹರಿಸಿತು. ಎರಡನೆಯದು, ಕತ್ರಿನಾದ ಕೇಂದ್ರವು ಸಾಗಿದಂತೆ ಪಶ್ಚಿಮದ ಗಾಳಿಯು ನೀರನ್ನು ರಿಗೊಲೆಟ್ಸ್ ಪಾಸ್‌ನ ಇಕ್ಕಟ್ಟು ಭಾಗಕ್ಕೆ ತಳ್ಳಿ, ಅದನ್ನು ಮತ್ತಷ್ಟು ಒಳಭಾಗಕ್ಕೆ ದೂಕಿತು. ಪೂರ್ವದ ಸೇಂಟ್ ಟ್ಯಾಮನಿ ಪ್ಯಾರಿಷ್‌ನ ಹಠಾತ್ ಉಲ್ಬಣದ ಮಟ್ಟವು ಅಲೆಯ ಕ್ರಿಯೆಯನ್ನು ಒಳಗೊಳ್ಳದೆ 13ರಿಂದ 16 ಅಡಿಯಷ್ಟಿತ್ತು ಎಂದು ಅಂದಾಜಿಸಲಾಗಿದೆ.

ತುಂಬ ತೊಂದರೆಗೆ ಸಿಲುಕಿದ ಸೇಂಟ್ ಬರ್ನಾರ್ಡ್‌ ಪ್ಯಾರಿಷ್‌, ಮಿಸಿಸಿಪ್ಪಿ ರಿವರ್ ಗಲ್ಫ್ ಔಟ್ಲೆಟ್‌ (MR-GO) ಎಂಬ ಸಮುದ್ರಯಾನ ಕಾಲುವೆಯನ್ನು ಹೊಂದಿದ್ದ ಪ್ರವಾಹ ತಡೆಗಳ ಮುರಿಯುವಿಕೆಯಿಂದಾಗಿ ಹಾಗೂ 40 ಅರ್ಪೆಂಟ್ ಕಾಲುವೆ ಪ್ರವಾಹ-ತಡೆಯನ್ನು ವಿನ್ಯಾಸಗೊಳಿಸಿದ ಮತ್ತು ನಿರ್ಮಿಸಿದ ಲೀವೀ ಬೋರ್ಡ್‌ ಛಿದ್ರವಾದುದರಿಂದಾಗಿ ಪ್ರವಾಹದಲ್ಲಿ ಮುಳುಗಿತು. ಯುನೈಟೆಡ್ ಸ್ಟೇಟ್ಸ್ ಕೋಸ್ಟ್ ಗಾರ್ಡ್‌ ನ್ಯೂ ಓರ್ಲಿಯನ್ಸ್‌ಗೆ ನೆರವು ನೀಡಲು ಹೆಚ್ಚು ಗಮನ ಹರಿಸಿದುದರಿಂದ, ಕಾಣೆಯಾದವರ ಹುಟುಕಾಟ ಕಾರ್ಯವನ್ನು ಸೇಂಟ್ ಬರ್ನಾರ್ಡ್‌ ಫೈರ್ ಡಿಪಾರ್ಟ್ಮೆಂಟ್‌ ವಹಿಸಿಕೊಂಡಿತು. ಚಂಡಮಾರುತದ ಸಂದರ್ಭದಲ್ಲಿ ಕಾಣೆಯಾದ ಹೆಚ್ಚಿನವರನ್ನು ನೀರಿನಲ್ಲಿ ಮುಳುಗಿದ ಮನೆಗಳನ್ನು ಹುಡುಕುವ ಮ‌ೂಲಕ, ಕ್ರೆಡಿಟ್ ಕಾರ್ಡ್ ದಾಖಲೆಗಳನ್ನು ಕಂಡುಹಿಡಿಯುವ ಮ‌ೂಲಕ ಹಾಗೂ ಕುಟುಂಬದವರ ಮತ್ತು ಸಂಬಂಧಿಕರ ಮನೆಗಳಿಗೆ ಭೇಟಿ ನೀಡುವ ಮ‌ೂಲಕ ಪತ್ತೆ ಹಚ್ಚಲಾಯಿತು.

U.S. ಡಿಪಾರ್ಟ್ಮೆಂಟ್ ಆಫ್ ಹೌಸಿಂಗ್ ಆಂಡ್ ಅರ್ಬನ್ ಡೆವಲಪ್ಮೆಂಟ್‌ನ ಪ್ರಕಾರ, ಸೇಂಟ್ ಬರ್ನಾರ್ಡ್‌ ಪ್ಯಾರಿಷ್‌ನಲ್ಲಿ 81%ನಷ್ಟು (20,229) ಮನೆಗಳು ಧ್ವಂಸಗೊಂಡಿದ್ದವು. ಸೇಂಟ್ ಟ್ಯಾಮನಿ ಪ್ಯಾರಿಷ್‌ನಲ್ಲಿ 70%ನಷ್ಟು (48,792) ಮತ್ತು ಪ್ಲ್ಯಾಕ್ವೆಮಿನ್ಸ್ ಪ್ಯಾರಿಷ್‌‌ನಲ್ಲಿ 80%ನಷ್ಟು (7,212) ನಿವಾಸಗಳು ಹಾನಿಗೊಳಗಾಗಿದ್ದವು.

#### ನ್ಯೂ ಓರ್ಲಿಯಾನ್ಸ್ 
thumb|240px|ಪ್ರವಾಹ ನೀರು ತುಂಬಿಕೊಂಡ I-10/I-610/ವೆಸ್ಟ್ ಎಂಡ್ ಬ್ಲಾವ್ಡ್, ಲೂಸಿಯಾನದ ನ್ಯೂ ಓರ್ಲಿಯನ್ಸ್‌‌ನ ವಾಯುವ್ಯ ಮತ್ತು ಮೆಟೈರೀಯ ಸುತ್ತಮುತ್ತಲ ಪ್ರದೇಶಗಳು.
ಕತ್ರಿನಾ ಚಂಡಮಾರುತದ ಕೇಂದ್ರವು ಈಶಾನ್ಯ ಭಾಗಕ್ಕೆ ಸರಿದಂತೆ, ಇದು ನಗರವನ್ನು ಚಂಡಮಾರುತದ ಪ್ರಭಾವಕ್ಕೆ ಒಳಪಡಿಸಿತು. ವಿದ್ಯುತ್ ವಿಫಲತೆಗಳು ನ್ಯೂ ಓರ್ಲಿಯನ್ಸ್‌ನ ವಾಯುವೇಗವನ್ನು ನಿಖರವಾಗಿ ಅಳೆಯಲು ತಡೆಮಾಡಿದರೂ, ಚಂಡಮಾರುತ-ಪ್ರಭಾವಿತ ಗಾಳಿಯನ್ನು ಅಳೆಯುವ ಕೆಲವು ಮಾಪನಗಳಿವೆ. ಇದರಿಂದ NHCಯು, ನಗರದ ಹೆಚ್ಚಿನ ಭಾಗವು ತೀವ್ರತೆ&nbsp;1 ಅಥವಾ ತೀವ್ರತೆ&nbsp;2ರ ಪ್ರಬಲತೆಯ ಗಾಳಿಯ ಪ್ರಭಾವಕ್ಕೆ ಒಳಗಾಗಿದೆ ಎಂದು ದೃಢಪಡಿಸಿದೆ.

ಕತ್ರಿನಾದ ಚಂಡಮಾರುತ-ಉಲ್ಬಣವು ಮೆಟ್ರೊ ನ್ಯೂ ಓರ್ಲಿಯನ್ಸ್‌ಅನ್ನು ರಕ್ಷಿಸುವ ಫೆಡರಲ್ ವಿಧಾನದಿಂದ ನಿರ್ಮಿಸಿದ ಪ್ರವಾಹ ತಡೆ ವ್ಯವಸ್ಥೆಯ 53 ಪ್ರವಾಹ ತಡೆಗಳು ಮುರಿಯುವಂತೆ ಮಾಡಿತು ಮತ್ತು 40 ಅರ್ಪೆಂಟ್ ಕಾಲುವೆ ಪ್ರವಾಹ ತಡೆಗಳ ವಿಫಲತೆಗೆ ಕಾರಣವಾಯಿತು. ಕತ್ರಿನಾ ಚಂಡಮಾರುತವು ಮೆಟ್ರೊ ನ್ಯೂ ಓರ್ಲಿಯನ್ಸ್‌ನ ಪೂರ್ವ ದಿಕ್ಕಿನೆಡೆಗೆ ಸಾಗಿದಾಗ ನಗರದ ಹೆಚ್ಚುಕಡಿಮೆ ಎಲ್ಲಾ ಪ್ರವಾಹ ತಡೆಗಳು ಛಿದ್ರವಾದವು. ಈ ರೀತಿಯ ಛಿದ್ರವಾಗುವಿಕೆಯು ನ್ಯೂ ಓರ್ಲಿಯನ್ಸ್‌ ಮತ್ತು ಸುತ್ತಮುತ್ತಲಿನ ಪ್ರದೇಶಗಳಲ್ಲೂ ವಿಶೇಷವಾಗಿ ಸೇಂಟ್ ಬರ್ನಾರ್ಡ್‌ ಪ್ಯಾರಿಷ್‌ನಲ್ಲೂ ಕಂಡುಬಂದವು. ಮಿಸಿಸಿಪ್ಪಿ ರಿವರ್ ಗಲ್ಫ್ ಔಟ್ಲೆಟ್‌ (MR-GO) ಅದರ ಪ್ರವಾಹ ತಡೆಗಳನ್ನು ಸರಿಸುಮಾರು 20 ಸ್ಥಳಗಳಲ್ಲಿ ಭೇದಿಸಿ, ಪೂರ್ವ ನ್ಯೂ ಓರ್ಲಿಯನ್ಸ್‌, ಸೇಂಟ್ ಬರ್ನಾರ್ಡ್‌ ಪ್ಯಾರಿಷ್‌ ಮತ್ತು  ಪ್ಲ್ಯಾಕ್ವೆಮಿನ್ಸ್‌ ಪ್ಯಾರಿಷ್‌‌ನ ಪೂರ್ವ ತೀರದ ಹೆಚ್ಚಿನ ಪ್ರದೇಶಗಳನ್ನು ನೀರಿನಲ್ಲಿ ಮುಳುಗಿಸಿತು. ನಗರದಲ್ಲಿನ ಪ್ರಮುಖ ಪ್ರವಾಹ ತಡೆ ಛೇದನಗಳೆಂದರೆ - 17ತ್ ಸ್ಟ್ರೀಟ್ ಕಾಲುವೆ ಪ್ರವಾಹ ತಡೆ, ಲಂಡನ್ ಅವೆನ್ಯೂ ಕಾಲುವೆ ಹಾಗೂ ಸರಿಸುಮಾರು 80%ನಷ್ಟು ನಗರವನ್ನು ನೀರಿನಲ್ಲಿ ಮುಳುಗಿಸಿದ ವಿಸ್ತಾರವಾದ, ನೌಕಾಸಂಚಾರ ಯೋಗ್ಯ ಇಂಡಸ್ಟ್ರಿಯಲ್ ಕಾಲುವೆ.

ನಗರದ ಹೊರಕ್ಕೆ ಮತ್ತು ಒಳಕ್ಕೆ ಹೋಗುವ ಹೆಚ್ಚಿನ ಪ್ರಮುಖ ರಸ್ತೆಗಳು ಹಾನಿಗೊಳಗಾದವು. ಪೂರ್ವ ದಿಕ್ಕಿಗೆ ಲೂಸಿಯಾನದ ಸ್ಲಿಡೆಲ್‌ನೆಡೆಗೆ ಸಾಗುವ I-10 ಟ್ವಿನ್ ಸ್ಪ್ಯಾನ್ ಸೇತುವೆಯ ಹೆಚ್ಚಿನ ಭಾಗವು ಧ್ವಂಸಗೊಂಡಿದರಿಂದ, ನಗರದಿಂದ ಹೊರಗೆ ಹೋಗಲಿದ್ದ ಮಾರ್ಗಗಳೆಂದರೆ ಪಶ್ಚಿಮ ದಿಕ್ಕಿಗೆ ಸಾಗುತ್ತಿದ್ದ ಕ್ರೆಸೆಂಟ್ ಸಿಟಿ ಕನೆಕ್ಷನ್‌ ಮತ್ತು ಹ್ಯುಯೆ P. ಲಾಂಗ್ ಸೇತುವೆ. ಲೇಕ್ ಪಾಂಟ್ಚಾರ್ಟ್ರೈನ್‌ ಕಾಸ್‌ವೇ ಮತ್ತು ಕ್ರೆಸೆಂಟ್ ಸಿಟಿ ಕನೆಕ್ಷನ್‌ ಮಾತ್ರ ತುರ್ತು ಸಂಚಾರಕ್ಕೆ ಅವಕಾಶ ಮಾಡಿಕೊಟ್ಟವು.

ಆಗಸ್ಟ್‌ 29ರ 7:40 a.m. CDT ಹೊತ್ತಿಗೆ, ಹ್ಯಾಟ್ ರಿಜೆನ್ಸಿ ನ್ಯೂ ಓರ್ಲಿಯನ್ಸ್‌‌ನ ಉತ್ತರ ಭಾಗದ ಹೆಚ್ಚಿನ ಕಿಟಕಿಗಳು ಗಾಳಿಯಿಂದ ಹಾರಿಹೋದವು ಹಾಗೂ ಇತರ ಅನೇಕ ಹೆಚ್ಚು ಎತ್ತರದ ಕಟ್ಟಡಗಳ ಕಿಟಕಿಗಳಿಗೂ ಹಾನಿಯುಂಟಾಯಿತು. ಹ್ಯಾಟ್ ನಗರದಲ್ಲೇ ಅತಿ ಹೆಚ್ಚು ಹಾನಿಗೊಳಗಾದ ಹೋಟೆಲ್ ಆಗಿದೆ. ಇದರ ಅನೇಕ ಹಾಸಿಗೆಗಳು ಕಿಟಕಿಗಳ ಮ‌ೂಲಕ ಹಾರಿಹೋಗಿವೆ ಎಂದು ವರದಿಯಾಗಿದೆ. ಹೋಟೆಲ್‌ನ ಗಾಜಿನ ಹೊರ ಮೇಲ್ಮೈಯು ಸಂಪೂರ್ಣವಾಗಿ ಒಡೆದು ಛಿದ್ರಗೊಂಡಿದರಿಂದ ನಿರೋಧನ ಕೊಳವೆಗಳನ್ನು ಬಳಸಲಾಯಿತು.

thumb|left|U.S. ಕೋಸ್ಟ್ ಗಾರ್ಡ್‌‌ನ ಕಾರ್ಯಕರ್ತನೊಬ್ಬ ಕತ್ರಿನಾದ ನಂತರ ನ್ಯೂ ಓರ್ಲಿಯನ್ಸ್‌ನಲ್ಲಿ ಬದುಕುಳಿದವರಿಗಾಗಿ ಹುಡುಕಾಡುತ್ತಿರುವುದು
ಸ್ಥಳಾಂತರಿಸಲ್ಪಡದ ಜನರಿಗೆ ಆಶ್ರಯ ತಾಣವಾಗಿದ್ದ ಸೂಪರ್‌ಡೋಮ್‌ ಸಹ ಗಮನಾರ್ಹವಾಗಿ ಹಾನಿಗೊಳಗಾಯಿತು. ಸೂಪರ್‌ಡೋಮ್‌ನ ಮಾಳಿಗೆಯ ಎರಡು ವಿಭಾಗಗಳು ಈ ಚಂಡಮಾರುತದ ಪ್ರಭಾವಕ್ಕೆ ಈಡಾದವು ಮತ್ತು ಈ ಸೌಧದ ಜಲನಿರೋಧಕ ಗೋಡೆಯು ಕಳಚಿಕೊಂಡು ಧ್ವಂಸಗೊಂಡಿತು. ಲೂಯಿಸ್ ಆರ್ಮ್‌ಸ್ಟ್ರಾಂಗ್ ನ್ಯೂ ಓರ್ಲಿಯನ್ಸ್‌ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವನ್ನು ಚಂಡಮಾರುತಕ್ಕಿಂತ ಮೊದಲು ಮುಚ್ಚಲಾಯಿತು. ಆದರೆ ಪ್ರವಾಹ ಬರಲಿಲ್ಲ. ಆಗಸ್ಟ್‌ 30ರಲ್ಲಿ ಇದು ಜನೋಪಕಾರಕ್ಕಾಗಿ ಮತ್ತು ರಕ್ಷಣೆಯ ಕಾರ್ಯಗಳಿಗಾಗಿ ಮತ್ತೆ ತೆರೆದುಕೊಂಡಿತು. ಈ ವಿಮಾನ ನಿಲ್ದಾಣದಲ್ಲಿ ಸೀಮಿತ ವಾಣಿಜ್ಯ ಪ್ರಯಾಣಿಕರ ಸೇವೆಯು ಸೆಪ್ಟೆಂಬರ್ 13ರಲ್ಲಿ ಪುನಃ ಆರಂಭವಾಯಿತು ಮತ್ತು ನಿಯತ ಸಾಗಿಸುವ ಕಾರ್ಯಾಚರಣೆಗಳು ಅಕ್ಟೋಬರ್‌ ತಿಂಗಳ ಆರಂಭದಲ್ಲಿ ಶುರುವಾಯಿತು.

ನ್ಯೂ ಓರ್ಲಿಯನ್ಸ್‌ನ ಪ್ರವಾಹ ತಡೆಗಳ ಮುರಿಯುವಿಕೆಯ‌ೂ ಸಹ ಹಲವಾರು ಮಂದಿ ಪ್ರಾಣ ಕಳೆದುಕೊಳ್ಳುವಂತೆ ಮಾಡಿತು. ಸುಮಾರು 700 ಶವಗಳನ್ನು ನ್ಯೂ ಓರ್ಲಿಯನ್ಸ್‌ನಲ್ಲಿ 2005ರ ಅಕ್ಟೋಬರ್ 23ರಲ್ಲಿ ವಶಪಡಿಸಿಕೊಳ್ಳಲಾಯಿತು. ಕೆಲವು ಬದುಕುಳಿದವರು ಮತ್ತು ಸ್ಥಳಾಂತರಿತರು, ಶವಗಳು ನಗರದ ರಸ್ತೆಗಳಲ್ಲಿ ಬಿದ್ದಿರುವುದನ್ನು ಮತ್ತು ಪ್ರವಾಹ-ಇಳಿಯದಿದ್ದ ಪ್ರದೇಶಗಳಲ್ಲಿ, ವಿಶೇಷವಾಗಿ ನಗರದ ಪೂರ್ವ ಭಾಗದಲ್ಲಿ, ತೇಲಿಕೊಂಡಿರುವುದನ್ನು ನೋಡಿರುವುದಾಗಿ ಹೇಳಿದ್ದಾರೆ. ಹೆಚ್ಚಿನ ಶವಗಳ ಕೊಳೆಯುವಿಕೆಯ ವಿಪರೀತ ಸ್ಥಿತಿಯನ್ನು ತಲುಪಿದರಿಂದ ಮತ್ತು ಕೆಲವು ಸಂಗ್ರಹಿಸುವುದಕ್ಕಿಂತ ಮೊದಲು ಹಲವಾರು ದಿನಗಳ ಕಾಲ ನೀರಿನಲ್ಲಿ ಅಥವಾ ಬಿಸಿಲಿನಲ್ಲಿ ಬಿದ್ದಿದುದರಿಂದ, ತನಿಖಾಧಿಕಾರಿಗಳಿಗೆ ಸತ್ತವರನ್ನು ಗುರುತಿಸಲು ತುಂಬಾ ಕಷ್ಟವಾಯಿತು.

ನಗರದಲ್ಲಿನ ಮೊದಲು ಸಾವು ಆಗಸ್ಟ್‌ 28ರ ಮಧ್ಯರಾತ್ರಿಗಿಂತ ಸ್ವಲ್ಪ ಮೊದಲು ಸಂಭವಿಸಿತು. ಮ‌ೂವರು ನರ್ಸಿಂಗ್ ಹೋಂ ರೋಗಿಗಳನ್ನು ಬ್ಯಾಟನ್ ರೂಗ್‌ಗೆ ಸ್ಥಳಾಂತರಿಸುತ್ತಿದ್ದ ಸಂದರ್ಭದಲ್ಲಿ ಅವರು ನಿರ್ಜಲೀಕರಣದಿಂದಾಗಿ ಸಾವನ್ನಪ್ಪಿದರು. ಅಂತಹ ಅಪಾಯಕರ ಪರಿಸ್ಥಿತಿಯಲ್ಲಿ ಸೂಪರ್‌ಡೋಮ್‌ನಲ್ಲೂ ಸಾವನ್ನಪ್ಪಿದುದರ ಬಗ್ಗೆ ವರದಿಯಾಗಿದೆ. ಅಲ್ಲಿ ನಾಲ್ಕು ಮಂದಿ ನೈಸರ್ಗಿಕ ಕಾರಣದಿಂದ, ಒಬ್ಬ ಹೆಚ್ಚಿನ ಪ್ರಮಾಣದ ಔಷಧದಿಂದ ಮತ್ತು ಒಬ್ಬ ಆತ್ಮಹತ್ಯೆಯಿಂದ ಒಟ್ಟು ಆರು ಮಂದಿ ಮಾತ್ರ ಸಾವನ್ನಪ್ಪಿದ್ದಾರೆ ಎಂಬುದ ದೃಢಪಟ್ಟಿದೆ. ಕನ್ವೆನ್ಶನ್ ಸೆಂಟರ್‌ನಲ್ಲಿ ನಾಲ್ಕು ಶವಗಳು ಪತ್ತೆಯಾಗಿವೆ. ಈ ನಾಲ್ಕು ಮಂದಿಯಲ್ಲಿ ಒಬ್ಬನನ್ನು ಕೊಲೆ ಮಾಡಲಾಗಿದೆ ಎಂದು ನಂಬಲಾಗಿದೆ.

### ಮಿಸಿಸಿಪ್ಪಿ 
thumb|ಪಾಸ್ ಕ್ರಿಶ್ಚಿಯನ್‌ನ U.S. ರೂಟ್ 90ಯ ಬೇ ಸೇಂಟ್ ಲೂಯಿಸ್‌ ಸೇತುವೆಯು ಕತ್ರಿನಾದಿಂದಾಗಿ ನಾಶಗೊಂಡಿರುವುದು.
ಮಿಸಿಸಿಪ್ಪಿಯ ಗಲ್ಫ್ ಕರಾವಳಿಯು ಕತ್ರಿನಾ ಚಂಡಮಾರುತದ ಪರಿಣಾಮದಿಂದಾಗಿ ಆಗಸ್ಟ್‌ 29ರಲ್ಲಿ ಭಾರಿ ಪ್ರಮಾಣದ ಹಾನಿಗೊಳಗಾಯಿತು. 238&nbsp;ಜನರು ಪ್ರಾಣ ಕಳೆದುಕೊಂಡರು, 67&nbsp;ಕಾಣೆಯಾದರು ಮತ್ತು ಶತಕೋಟಿ ಡಾರಲ್‌ಗಳಷ್ಟು ನಷ್ಟ ಉಂಟಾಯಿತು: ಸೇತುವೆಗಳು, ನೌಕಾಗ್ರಹಗಳು, ದೋಣಿಗಳು, ಹಡಗುಕಟ್ಟೆಗಳು, ಮನೆಗಳು ಮತ್ತು ಕಾರುಗಳು ನಾಡಿನೊಳಗೆ ನೀರಿನಲ್ಲಿ ಕೊಚ್ಚಿಕೊಂಡು ಹೋದವು.
ಕತ್ರಿನಾವು ಸಂಪೂರ್ಣ ರಾಜ್ಯದಾದ್ಯಂತ ಸಾಗಿತು. ನಂತರ ಮಿಸಿಸಿಪ್ಪಿಯ ಎಲ್ಲಾ 82 ಕೌಂಟಿಗಳನ್ನು ಫೆಡರಲ್ ನೆರವಿಗಾಗಿ ವಿಪತ್ತಿನ ಪ್ರದೇಶಗಳೆಂದು, ಅವುಗಳಲ್ಲಿ 47 ಕೌಂಟಿಗಳನ್ನು ಸಂಪೂರ್ಣ ಸಹಾಯಕ್ಕಾಗಿ, ಘೋಷಿಸಲಾಯಿತು. ಹಾಗೂ ಚಂಡಮಾರುತದ ಉಲ್ಬಣಗಳು ರಾಜ್ಯದ ಕರಾವಳಿಯ ಭಾಗಗಳಲ್ಲಿ ಆರು ಮೈಲುಗಳಷ್ಟು (10&nbsp;ಕಿಮೀ) ಒಳನಾಡಿಗೆ ಪ್ರವೇಶಿಸಿದವು ಎಂದು ಮಿಸಿಸಿಪ್ಪಿ ಅಧಿಕಾರಿಗಳ ಪೂರ್ವಭಾವಿ ಅಂದಾಜುಗಳು ಲೆಕ್ಕಚಾರ ಮಾಡಿವೆ. ಈ ಉಲ್ಬಣವು ಹ್ಯಾನ್ಕಾಕ್‌ ಕೌಂಟಿಯ ಕೆಳಗಿನ ಅರ್ಧ ಭಾಗವನ್ನು ಬಹುತೇಕ ಸಂಪೂರ್ಣವಾಗಿ ಆವರಿಸಿ, ಕ್ಲರ್ಮಂಟ್ ಹಾರ್ಬರ್ ಮತ್ತು ವೇವ್‌ಲ್ಯಾಂಡ್‌ನ ಕರಾವಳಿಯ ಸಮುದಾಯಗಳನ್ನು ಹಾಗೂ ಬೇ ಸೇಂಟ್ ಲೂಯಿಸ್‌ನ ಹೆಚ್ಚಿನ ಭಾಗವನ್ನು ನಾಶಮಾಡಿತು. ಜಾರ್ಡನ್ ನದಿಯ ಮಟ್ಟ ಏರುವಂತೆ ಮಾಡಿ ಡೈಮಂಡ್‌ಹೆಡ್ ಮತ್ತು ಕಿಲ್ನ್‌‌ನಲ್ಲಿ ಪ್ರವಾಹ ಬರುವುದಕ್ಕೆ ಕಾರಣವಾಯಿತು. ಹ್ಯಾರಿಸನ್ ಕೌಂಟಿಯಲ್ಲಿ, ಪಾಸ್ ಕ್ರಿಶ್ಚಿಯನ್ ಒಂದಿಗೆ, ಲಾಂಗ್ ಬೀಚ್‌ ಮತ್ತು ಗಲ್ಫ್‌ಪೋರ್ಟ್‌ ನಗರಗಳನ್ನು ಒಳಗೊಂಡ ಕರಾವಳಿಯಾದ್ಯಂತದ ಪೂರ್ವದ ಕಿರಿದಾದ ಪ್ರದೇಶವೂ ಸಂಪೂರ್ಣವಾಗಿ ನಾಶಗೊಂಡಿತು; ಪ್ರವಾಹವು ಬ್ಲ್ಯಾಕ್ ಬೇಯ ಗಡಿಯಲ್ಲಿರುವ ಡಿಐಬರ್‌ವಿಲ್ಲೆಯಂತಹ ಪ್ರದೇಶಗಳಲ್ಲಿ ಹೆಚ್ಚು ತೀವ್ರವಾಗಿತ್ತು. ಬ್ಲ್ಯಾಕ್ ಬೇ ಮತ್ತು ಕರಾವಳಿಯ ಮಧ್ಯದ ಪರ್ಯಾಯ ದ್ವೀಪದ ಬಿಲೋಕ್ಸಿಯು, ವಿಶೇಷವಾಗಿ ಕೆಳ-ಸ್ತರದಲ್ಲಿರುವ ಪಾಯಿಂಟ್ ಕ್ಯಾಡೆಟ್, ಅತಿ ಹೆಚ್ಚು ಪ್ರಭಾವಕ್ಕೊಳಗಾದ ಪ್ರದೇಶವಾಗಿದೆ. ಜ್ಯಾಕ್ಸನ್‌ ಕೌಂಟಿಯಲ್ಲಿ, ಚಂಡಮಾರುತದ ಉಲ್ಬಣವು ವಿಶಾಲವಾದ ನದಿ ಅಳಿವೆಯನ್ನು ತುಂಬಿ ಹರಿಯುವಂತೆ ಮಾಡಿತು ಹಾಗೂ ಉಲ್ಬಣವು ಮತ್ತು ಸಿಹಿನೀರಿನ ಪ್ರವಾಹವು ಒಟ್ಟು ಸೇರಿ ಕೌಂಟಿಯನ್ನು ಅರ್ಧದಷ್ಟು ಮುಳುಗಿಸಿದವು. ಗಮನಾರ್ಹವಾಗಿ, ಮಿಸಿಸಿಪ್ಪಿಯಲ್ಲಿರುವ ಅತ್ಯಂತ ಪೂರ್ವ ದಿಕ್ಕಿನಲ್ಲಿರುವ ಕರಾವಳಿ ನಗರ ಪ್ಯಾಸ್ಕಗೌಲದ ಸುಮಾರು 90%ನಷ್ಟು ಭಾಗವು ಮತ್ತು ಲೂಸಿಯಾನ-ಮಿಸಿಸಿಪ್ಪಿ ಗಡಿಪ್ರದೇಶದ ಹತ್ತಿರದಲ್ಲಿ ಕತ್ರಿನಾದ ಭೂಕುಸಿತವಾದ ಪ್ರದೇಶದ ನಷ್ಟು ಪೂರ್ವ ಭಾಗವು ಚಂಡಮಾರುತದ ಉಲ್ಬಣದಿಂದ ಪ್ರವಾಹಕ್ಕೆ ಒಳಗಾಯಿತು. ಪಾರ್ಟಿಯಾಕ್ಸ್ ಬೇ ಮತ್ತು ಗಲ್ಫ್ ಹಿಲ್ಸ್‌ನಂತಹ ಜ್ಯಾಕ್ಸನ್‌ ಕೌಂಟಿಯ ಇತರ ದೊಡ್ಡ ಪ್ರದೇಶಗಳ ಹೆಚ್ಚಿನ ಭಾಗಗಳು ಸಂಪೂರ್ಣವಾಗಿ ನಾಶವಾಗುವುದರೊಂದಿಗೆ ಇವು ತೀವ್ರವಾಗಿ ಹಾನಿಗೊಳಗಾಗಿವೆ ಮತ್ತು ಸೇಂಟ್ ಮಾರ್ಟಿನ್‌ ಭಾರಿ ನಷ್ಟವನ್ನು ಅನುಭವಿಸಿದ ಪ್ರದೇಶವಾಗಿದೆ; ಓಶನ್ ಸ್ಪ್ರಿಂಗ್ಸ್‌, ಮಾಸ್ ಪಾಯಿಂಟ್‌, ಗಾಯ್ಟೀರ್ ಮತ್ತು ಎಸ್ಕಾಟಾವ್ಪ ಸಹ ಉಲ್ಬಣದ ದಾಳಿಗೆ ತುತ್ತಾಗಿವೆ.

ಮಿಸಿಸಿಪ್ಪಿ ಎಮರ್ಜೆನ್ಸಿ ಮ್ಯಾನೇಜ್ಮೆಂಟ್ ಏಜೆನ್ಸಿ ಅಧಿಕಾರಿಗಳು ಫಾರೆಸ್ಟ್‌, ಹಿಂಡ್ಸ್, ವಾರೆನ್ ಮತ್ತು ಲೀಕ್ ಕೌಂಟಿಗಳಲ್ಲೂ ಸಾವು ಉಂಟಾದುದರ ಬಗ್ಗೆ ದಾಖಲಿಸಿಕೊಂಡಿದ್ದಾರೆ. ರಾಜ್ಯದ ಸುಮಾರು 900,000&nbsp;ಜನರು ವಿದ್ಯುತ್ ಕಡಿತವನ್ನು ಅನುಭವಿಸಿದರು.

ಕತ್ರಿನಾ ಚಂಡಮಾರುತದಿಂದಾಗಿ ಜಾರ್ಜಿಯಾದ ಉತ್ತರ ಮತ್ತು ಕೇಂದ್ರ ಭಾಗಗಳು ಚಂಡಮಾರುತವು ಒಳನಾಡಿಗೆ ಪ್ರವೇಶಿಸಿದರಿಂದ ಭಾರಿ ಮಳೆ ಮತ್ತು ಬಲವಾದ ಗಾಳಿಯ ಪ್ರಭಾವಕ್ಕೆ ಒಳಗಾದವು. ಕೆಲವು ಪ್ರದೇಶಗಳಲ್ಲಿ 3&nbsp;ಇಂಚಿಗಿಂತಲೂ (75&nbsp;ಮಿಮೀ) ಹೆಚ್ಚು ಮಳೆ ಸುರಿಯಿತು. ಜಾರ್ಜಿಯಾದಲ್ಲಿ ಆಗಸ್ಟ್‌ 29ರಂದು ಕನಿಷ್ಠ 18 ಸುಂಟರಗಾಳಿಗಳು ಬೀಸಿದವು. ಆ ರಾಜ್ಯದಲ್ಲಿ ಆಗಸ್ಟ್‌ನಲ್ಲಿ ದಿನವೊಂದಕ್ಕೆ ಬೀಸಿದ ಸುಂಟರಗಾಳಿಗಳಲ್ಲಿ ಇದು ಅತಿ ಹೆಚ್ಚಿನ ದಾಖಲೆಯಾಗಿದೆ. ಈ ಸುಂಟರಗಾಳಿಗಳಲ್ಲಿ ಅತಿ ತೀವ್ರವಾದುದೆಂದರೆ F2 ಸುಂಟರಗಾಳಿ. ಇದು ಹರ್ಡ್‌ ಕೌಂಟಿ ಮತ್ತು ಕ್ಯಾರೋಲ್‌ ಕೌಂಟಿಯ ಮೇಲೆ ಪ್ರಭಾವ ಬೀರಿತು. ಈ ಸುಂಟರಗಾಳಿಯು 3 ನಷ್ಟ ಮತ್ತು ಒಂದು ಸಾವಿಗೆ ಕಾರಣವಾಯಿತು ಹಾಗೂ ಅನೇಕ ಮನೆಗಳನ್ನು ಧ್ವಂಸಗೊಳಿಸಿತು. ಇದಕ್ಕೆ ಹೆಚ್ಚುವರಿಯಾಗಿ ಈ ಸುಂಟರಗಾಳಿಯು ಹಲವಾರು ಕೋಳಿ ಸಾಕಣೆ ಕೇಂದ್ರಗಳನ್ನು ನಾಶ ಮಾಡುವುದರೊಂದಿಗೆ, ಸುಮಾರು 140,000 ಕೋಳಿ ಮರಿಗಳನ್ನು ಸಾಯಿಸಿತು. ಇತರ ಸುಂಟರಗಾಳಿಗಳು ಕಟ್ಟಡಗಳಿಗೆ ಮತ್ತು ಕೃಷಿ ಸೌಕರ್ಯಗಳಿಗೆ ಪರಿಣಾಮಕಾರಿ ನಷ್ಟವನ್ನು ಉಂಟುಮಾಡಿತು. F2 ಸುಂಟರಗಾಳಿಯಿಂದ ಸಂಭವಿಸಿದ ಸಾವಿಗೆ ಹೆಚ್ಚುವರಿಯಾಗಿ ವಾಹನ ಅಪಘಾತದಲ್ಲಿ ಮತ್ತೊಬ್ಬ ವ್ಯಕ್ತಿಯು ಸಾವನ್ನಪ್ಪಿದನು.

### ಇತರ U.S. ರಾಜ್ಯಗಳು ಮತ್ತು ಕೆನಡಾ 
thumb|right|ಕತ್ರಿನಾದಿಂದಾಗಿ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಸುರಿದ ಮಳೆಯ ಒಟ್ಟು ಪ್ರಮಾಣ.ನ್ಯೂ ಓರ್ಲಿಯನ್ಸ್‌ನ ಪ್ರದೇಶಗಳ ಮಾಹಿತಿಯು ಲಭ್ಯವಾಗಿಲ್ಲ.
ಕತ್ರಿನಾ ಚಂಡಮಾರುತವು ಒಳಪ್ರದೇಶಕ್ಕೆ ಸರಿದಂತೆ ದುರ್ಬಲಗೊಂಡಿತು. ಆದರೆ ಉಷ್ಣವಲಯದ-ಚಂಡಮಾರುತ ಬಲದ ಗಾಳಿಯು ಆಗಸ್ಟ್‌ 30ರಲ್ಲಿ ಕೆಂಟುಕಿಯ ಫೋರ್ಟ್ ಕ್ಯಾಂಪ್‌ಬೆಲ್‌‌ನಷ್ಟು ದೂರದ ಉತ್ತರ ಭಾಗಕ್ಕೆ ಹೋಯಿತು ಮತ್ತು ಆ ಬಿರುಗಾಳಿಯು ನ್ಯೂಯಾರ್ಕ್‌‌ನಲ್ಲಿ ಅನೇಕ ಮರಗಳನ್ನು ನಾಶಮಾಡಿತು. ಚಂಡಮಾರುತದ ಅವಶೇಷಗಳು ಪೂರ್ವ ಅಮೆರಿಕ ಸಂಯುಕ್ತ ಸಂಸ್ಥಾನದ ವಿಶಾಲವಾದ ಪ್ರದೇಶಕ್ಕೆ ಭಾರಿ ಮಳೆಯನ್ನು ತಂದವು ಹಾಗೂ 20 ರಾಜ್ಯಗಳ ಕೆಲವು ಭಾಗಗಳಲ್ಲಿ 2&nbsp;ಇಂಚಿಗಿಂತಲೂ (50&nbsp;ಮಿಮೀ) ಹೆಚ್ಚು ಮಳೆ ಬಿದ್ದಿತು. ಕತ್ರಿನಾ ಸಂಬಂಧಿತ ಹಲವಾರು ಸುಂಟರಗಾಳಿಗಳು ಆಗಸ್ಟ್‌ 30 ಮತ್ತು ಆಗಸ್ಟ್‌ 31ರಲ್ಲಿ ಹುಟ್ಟಿಕೊಂಡವು. ಇವು ಕೆಲವು ಪ್ರದೇಶಗಳಲ್ಲಿ ಸ್ವಲ್ಪ ಮಟ್ಟದ ಹಾನಿಯನ್ನುಂಟುಮಾಡಿದವು.  ಒಟ್ಟಾಗಿ, ಎಂಟು ರಾಜ್ಯಗಳಲ್ಲಿ ಕತ್ರಿನಾದಿಂದಾಗಿ 62 ಸುಂಟರಗಾಳಿಗಳು ರಚನೆಯಾದವು. ಪ್ರಬಲವಾದ ಗಾಳಿಯು ಕೆಲವು ಮರಗಳನ್ನು ಮತ್ತು ವಿದ್ಯುತ್ ತಂತಿಗಳನ್ನು ಉರುಳಿಸಿತು. ಆದರೆ ಇಲ್ಲಿ ಉಂಟಾದ ನಷ್ಟವು ಸ್ವಲ್ಪ ಕಡಿಮೆಯೇ ಆಗಿದೆ. ಕೆಂಟುಕಿಯಲ್ಲಿ, ಕತ್ರಿನಾದಿಂದ ಪ್ರವಾಹ ಮತ್ತು ಮಳೆಯನ್ನು ಉಂಟುಮಾಡಿದ ಚಂಡಮಾರುತವೊಂದು ನಂತರ ದುರ್ಬಲಗೊಂಡಿತು. ಪ್ರವಾಹದಿಂದಾಗಿ ಕೆಂಟುಕಿ ಗವರ್ನರ್‌ ಎರ್ನೀ ಫ್ಲೆಟ್ಚರ್‌ ಮ‌ೂರು ಕೌಂಟಿಗಳನ್ನು ವಿಪತ್ತಿನ ಪ್ರದೇಶಗಳೆಂದು ಘೋಷಿಸಿ, ರಾಜ್ಯದಾದ್ಯಂತ ರಾಜ್ಯ ತುರ್ತುಪರಿಸ್ಥಿತಿಯನ್ನು ಸಾರಿದನು. ಕೆಂಟುಕಿಯ ಹಾಪ್ಕಿನ್ಸ್‌ವಿಲ್ಲೆಯಲ್ಲಿ ಒಬ್ಬ ವ್ಯಕ್ತಿ ಸಾವನ್ನಪ್ಪಿದನು ಮತ್ತು ಪ್ರೌಢ ಶಾಲೆಯೊಂದರ ಭಾಗಶಃ ನಾಶಹೊಂದಿತು. ಪ್ರವಾಹವು ಪಶ್ಚಿಮ ವರ್ಜಿನಿಯಾ ಮತ್ತು ಓಹಿಯೊದಲ್ಲಿ ಹಲವಾರು ಮಂದಿಯ ಸ್ಥಳಾಂತರಕ್ಕೂ ಕಾರಣವಾಯಿತು. ಓಹಿಯೊದಲ್ಲಿನ ಮಳೆಯು ಇಬ್ಬರು ಪರೋಕ್ಷವಾಗಿ ಸಾವನ್ನಪ್ಪುವಂತೆ ಮಾಡಿತು. ಕತ್ರಿನಾವು ಅನೇಕ ಪ್ರದೇಶಗಳಲ್ಲಿ ವಿದ್ಯುತ್ ಕಡಿತವನ್ನು ಉಂಟುಮಾಡಿತು. ಟೆನ್ನೆಸ್ಸೀಯಲ್ಲಿ ಮುಖ್ಯವಾಗಿ ಮೆಂಫಿಸ್‌ ಮತ್ತು ನ್ಯಾಶ್‌ವಿಲ್ಲೆ ಪ್ರದೇಶಗಳಲ್ಲಿನ ಸುಮಾರು 100,000 ಗ್ರಾಹಕರು ವಿದ್ಯುತ್ ಕಡಿತದ ಪ್ರಭಾವಕ್ಕೆ ಒಳಗಾದರು.

ಕತ್ರಿನಾದ ಅವಶೇಷಗಳನ್ನು ಹೊಸ ಚಂಡಮಾರುತವೊಂದು ಪಡೆದುಕೊಂಡು, ಪೆನ್ಸಿಲ್ವೇನಿಯಾದೆಡೆಗೆ ಪೂರ್ವಕ್ಕೆ ಸಾಗಿತು. ಈ ಎರಡನೇ ಚಂಡಮಾರುತವು ಉತ್ತರಕ್ಕೆ ಹೋಗಿ, ಆಗಸ್ಟ್‌ 31ರಲ್ಲಿ ಕೆನಡಾದ ಮೇಲೆ ಪ್ರಭಾವ ಬೀರಿತು. ಒಂಟಾರಿಯೊದಲ್ಲಿ, 100&nbsp;ಮಿಮೀ (4&nbsp;ಇಂಚು)ಗಿಂತಲೂ ಅಧಿಕ ಮಳೆಯಾದ ಬಗ್ಗೆ ಮತ್ತು ಕೆಲವು ಮರಗಳು ಉರುಳಿ ಹಾನಿಯಾದ ಬಗ್ಗೆಯ‌ೂ ವರದಿಯಾಗಿದೆ. ಪ್ರವಾಹವೂ ಸಹ ಒಂಟಾರಿಯೊ ಮತ್ತು ಕ್ವೆಬೆಕ್‌ನಲ್ಲಿ ಕಂಡುಬಂದಿತು. ಕ್ವೆಬೆಕ್‌ನ, ನಿರ್ದಿಷ್ಟವಾಗಿ ಕೋಟ್-ನಾರ್ಡ್‌ ಪ್ರದೇಶದ, ಅನೇಕ ಹಳ್ಳಿಗಳು ನೀರಿನಲ್ಲಿ ಕೊಚ್ಚಿಕೊಂಡು ಹೋಗುವಂತೆ ಮಾಡಿತು.

## ಪರಿಣಾಮಗಳು 
### ಆರ್ಥಿಕ ಪರಿಣಾಮಗಳು 
ಚಂಡಮಾರುತದ ಆರ್ಥಿಕ ಪರಿಣಾಮಗಳು ತುಂಬಾ ತೀವ್ರವಾದುದಾಗಿವೆ. ಬುಶ್ ಆಡಳಿತವು ಚಂಡಮಾರುತದಿಂದ ಪ್ರಭಾವಿತವಾದ ಪ್ರದೇಶಗಳ ದುರಸ್ಥಿ ಮತ್ತು ಪುನರ್ನಿಮಾಣ ಕಾರ್ಯಕ್ಕಾಗಿ $105 ಶತಕೋಟಿಯಷ್ಟು ಹಣವನ್ನು ನೀಡಿತು. ಇದು ತೈಲ ಪೂರೈಕೆಯ ಪ್ರಬಲವಾದ ತಡೆ, ಗಲ್ಫ್ ಕರಾವಳಿಯ ಹೆದ್ದಾರಿ ವ್ಯವಸ್ಥೆಗಳ ನಾಶ ಮತ್ತು ಧಾನ್ಯಗಳಂತಹ ಉಪಯುಕ್ತ ವಸ್ತುಗಳ ರಫ್ತಿನಿಂದ ಉಂಟಾದ ಆರ್ಥಿಕ ನಷ್ಟವನ್ನು ಪೂರೈಸಲಿಲ್ಲ. ಕತ್ರಿನಾವು 30&nbsp;ತೈಲ ನಿಕ್ಷೇಪಗಳನ್ನು ನಾಶ ಮಾಡಿತು ಮತ್ತು ಒಂಬತ್ತು ಸಂಸ್ಕರಣಾಗಾರಗಳು ಮುಚ್ಚಲು ಕಾರಣವಾಯಿತು; ಮಿಸಿಸಿಪ್ಪಿಯ 1.3&nbsp;ದಶಲಕ್ಷ ಎಕರೆಗಳಷ್ಟು (5,300&nbsp;km²) ಅರಣ್ಯ ಪ್ರದೇಶಗಳು ನಾಶವಾಗುವುದರೊಂದಿಗೆ ಅರಣ್ಯಗಾರಿಕೆ ಉದ್ಯಮವೂ ಚಂಡಮಾರುತದ ಪ್ರಭಾವಕ್ಕೆ ಒಳಗಾಯಿತು. ಕತ್ರಿನಾದಿಂದ ಅರಣ್ಯಗಾರಿಕೆ ಉದ್ಯಮಕ್ಕಾದ ಒಟ್ಟು ನಷ್ಟವು ಸುಮಾರು $5&nbsp;ಶತಕೋಟಿಯಷ್ಟು ಏರಿದೆ.

ಕತ್ರಿನಾವು ಸುಮಾರು ಒಂದು ದಶಲಕ್ಷದಷ್ಟು ಜನರು ಕೇಂದ್ರ ಗಲ್ಫ್ ಕರಾವಳಿಯಿಂದ ಸ್ಥಳಾಂತರಗೊಂಡು ಅಮೆರಿಕ ಸಂಯುಕ್ತ ಸಂಸ್ಥಾನದಾದ್ಯಂತ ಹರಡುವಂತೆ ಮಾಡಿತು. ಅಮೆರಿಕ ಸಂಯುಕ್ತ ಸಂಸ್ಥಾನದ ಇತಿಹಾಸದಲ್ಲೇ ಇದು ಅತ್ಯಂತ ದೊಡ್ಡ ಚದುರುವಿಕೆಯಾಗಿದೆ. ಟೆಕ್ಸಾಸ್‌ನ ಹೌಸ್ಟನ್‌ ಪ್ರದೇಶವು 35,000&nbsp;ಜನರನ್ನು, ಆಲಬಾಮದ ಮೊಬೈಲ್ ಸುಮಾರು 24,000 ಮಂದಿಯನ್ನು, ಲೂಸಿಯಾನದ ಬ್ಯಾಟನ್ ರೂಗ್ ಸುಮಾರು 15,000 ಮಂದಿಯನ್ನು ಮತ್ತು ಲೂಸಿಯಾನದ ಹ್ಯಾಮಂಡ್ ಹೆಚ್ಚುಕಡಿಮೆ ಅದರ ಗಾತ್ರಕ್ಕಿಂತ ಎರಡು ಪಟ್ಟು ಅಧಿಕ ಸುಮಾರು 10,000 ಜನರನ್ನು ಪಡೆಯಿತು. ಚಿಕಾಗೊ ಸುಮಾರು 6,000&nbsp;ಜನರನ್ನು, ಹೆಚ್ಚಿನವರನ್ನು  ದಕ್ಷಿಣವಲ್ಲದ ನಗರದಿಂದ, ಪಡೆಯಿತು. 2006ರ ಜನವರಿಯ ಕೊನೆಯಲ್ಲಿ, ಚಂಡಮಾರುತ ಬರುವುದಕ್ಕಿಂತ ಮೊದಲಿದ್ದವರಿಗಿಂತ ಅರ್ಧದಷ್ಟು ಕಡಿಮೆ ಸುಮಾರು 200,000 ಮಂದಿ ನ್ಯೂ ಓರ್ಲಿಯನ್ಸ್‌ನಲ್ಲಿ ಮತ್ತೆ ಜೀವಿಸುತ್ತಿದ್ದರು. 2006ರ ಜುಲೈ 1ರಲ್ಲಿ U.S. ಸೆನ್ಸಸ್ ಬ್ಯೂರೊದಿಂದ ಹೊಸ ಜನಸಂಖ್ಯಾ ಅಂದಾಜುಗಳು ಲೆಕ್ಕಾಚಾರ ಮಾಡಲ್ಪಟ್ಟಾಗ, ಲೂಸಿಯಾನ ರಾಜ್ಯವು 219,563ನಷ್ಟು ಅಥವಾ 4.87%ನಷ್ಟು ಜನಸಂಖ್ಯಾ ಕ್ಷೀಣತೆಯನ್ನು ತೋರಿಸಿತು. ಹೆಚ್ಚುವರಿಯಾಗಿ, ಕತ್ರಿನಾ ಮತ್ತು ರೀಟಾ ಚಂಡಮಾರುತಗಳಿಂದ ಭಾರಿ ನಷ್ಟ ಉಂಟಾದುದರಿಂದ ಹಾಗೂ ನಿವಾಸಿಗರು ಅವರ ಅಪಾಯಕ್ಕೆ ರಕ್ಷಣೆಯನ್ನು ಒದಗಿಸುವುದಕ್ಕಾಗಿ ಹೆಚ್ಚಿನ ವಿಮಾ ಪ್ರೀಮಿಯಂಗಳನ್ನು ತೆಗೆದುಕೊಳ್ಳಲು ಆರಂಭಿಸಿದರಿಂದ, ಕೆಲವು ವಿಮಾ ಸಂಸ್ಥೆಗಳು ಈ ಪ್ರದೇಶಗಳ ನಿವಾಸಿಗರಿಗೆ ವಿಮೆ ನೀಡುವುದನ್ನು ನಿಲ್ಲಿಸಿದವು.

### ಪರಿಸರದ ಪರಿಣಾಮಗಳು 
thumb|ಚಾಂಡೆಲಿಯರ್ ದ್ವೀಪ, ಕತ್ರಿನಾಕ್ಕಿಂತ ಮೊದಲು (ಎಡ) ಮತ್ತು ನಂತರ (ಬಲ), ಕರಾವಳಿ ಪ್ರದೇಶಗಳಾದ್ಯಂತ ಚಂಡಮಾರುತದ ಪರಿಣಾಮವನ್ನು ತೋರಿಸುತ್ತಿದೆ.
ಕತ್ರಿನಾವು ಪರಿಸರದ ಮೇಲೆಯ‌ೂ ಅಗಾಧವಾದ ಪರಿಣಾಮವನ್ನು ಉಂಟುಮಾಡಿತು. ಚಂಡಮಾರುತದ ಉಲ್ಬಣವು ಗಣನೀಯ ಪ್ರಮಾಣದ ಕಡಲ ಕೊರೆತಕ್ಕೆ ಕಾರಣವಾಯಿತು. ಕೆಲವು ಸಂದರ್ಭಗಳಲ್ಲಿ ಕರಾವಳಿ ಪ್ರದೇಶಗಳನ್ನು ಸಂಪೂರ್ಣವಾಗಿ ನಾಶ ಮಾಡಿತು. ಡಾಫಿನ್ ದ್ವೀಪದಲ್ಲಿ, ಸರಿಸುಮಾರು 90&nbsp;ಮೈಲುಗಳಷ್ಟು (150&nbsp;ಕಿಮೀ) ಪೂರ್ವ ಭಾಗದಲ್ಲಿ ಚಂಡಮಾರುತವು  ಭೂಕುಸಿತವನ್ನುಂಟುಮಾಡಿತು ಹಾಗೂ ದ್ವೀಪದ ತಡೆಯಾಗಿ ರಚಿತವಾಗಿದ್ದ ಮರಳನ್ನು ಮಿಸಿಸಿಪ್ಪಿ ಸೌಂಡ್‌ನಾದ್ಯಂತ ಹರಡುವ ಮ‌ೂಲಕ ದ್ವೀಪವನ್ನು ಭೂಪ್ರದೇಶದೆಡೆಗೆ ತಳ್ಳಿತು. ಕತ್ರಿನಾದ ಚಂಡಮಾರುತದ ಉಲ್ಬಣ ಮತ್ತು ಅಲೆಗಳು ಚಾಂಡೆಲಿಯರ್ ದ್ವೀಪವನ್ನೂ ನಾಶಮಾಡಿದವು. ಆ ದ್ವೀಪವು ಹಿಂದಿನ ವರ್ಷ ಐವನ್ ಚಂಡಮಾರುತದ ಪ್ರಭಾವಕ್ಕೊಳಗಾಗಿತ್ತು. US ಭೌಗೋಳಿಕ ಸಮೀಕ್ಷೆಯು, ಕತ್ರಿನಾ ಮತ್ತು ರೀಟಾ ಚಂಡಮಾರುತಗಳಿಂದ  ಭೂಪ್ರದೇಶವು ನೀರಿನಿಂದ ಆವೃತವಾಗಿದೆ ಎಂದು ಅಂದಾಜಿಸಿದೆ.

ನಾಶ ಹೊಂದಿದ ಸ್ಥಳಗಳು ಸಮುದ್ರ ಸಸ್ತನಿಗಳು, ಕಂದು ಬಣ್ಣದ ಪೆಲಿಕನ್‌ಗಳು, ಕಡಲಾಮೆಗಳು, ಮೀನುಗಳು ಮತ್ತು ಕೆಂಚತಲೆ ಬಾತುಕೋಳಿಗಳಂತಹ ವಲಸೆ ಹೋಗುವ ಜಾತಿಗಳು ಮೊದಲಾದುವುಗಳ ಸಾಕಣೆ ಪ್ರದೇಶಗಳಾಗಿವೆ. ಅದರ ಪರಿಣಾಮವಾಗಿ ಚಂಡಮಾರುತವು, ಕಡಲಾಮೆಗಳು, ಮಿಸಿಸಿಪ್ಪಿ ಸ್ಯಾಂಡ್‌ಹಿಲ್ ಕ್ರೇನ್‌ಗಳು, ಕೆಂಪು ತುರಾಯಿಯ ಮರಕುಟಿಗಗಳು ಮತ್ತು ಆಲಬಾಮ ಕರಾವಳಿ ಇಲಿಗಳು ಮೊದಲಾದವುಗಳ ಆವಾಸ ಸ್ಥಾನಗಳ ಮೇಲೆ ಪ್ರಭಾವ ಬೀರಿತು.

### ಲೂಟಿ ಮತ್ತು ಹಿಂಸೆ 
left|thumb|ಬೋರ್ಡರ್ ಪ್ಯಾಟ್ರಲ್ ಸ್ಪೆಷಲ್ ರೆಸ್ಪಾನ್ಸ್ ತಂಡವು ಕತ್ರಿನಾ ಚಂಡಮಾರುತ ಪ್ರತಿಕ್ರಿಯೆಯಾಗಿ ನ್ಯೂ ಓರ್ಲಿಯನ್ಸ್‌ನ ಹೋಟೆಲೊಂದರಲ್ಲಿ ಪ್ರತಿಯೊಂದು ಕೊಠಡಿಯನ್ನು ಹುಡುಕುತ್ತಿರುವುದು.

ಚಂಡಮಾರುತವು 2005ರ ಆಗಸ್ಟ್‌ 30ರಲ್ಲಿ ನಿಂತ ಸ್ವಲ್ಪದರಲ್ಲೇ, ನ್ಯೂ ಓರ್ಲಿಯನ್ಸ್‌ ನಗರದಲ್ಲಿ ಉಳಿದಿದ್ದ ಕೆಲವು ನಿವಾಸಿಗರು ಅಂಗಡಿಗಳನ್ನು ಲೂಟಿ ಮಾಡಲು ಆರಂಭಿಸಿದರು. ಹೆಚ್ಚಿನವರು ಅವರಿಗೆ ಇತರ ಯಾವುದೇ ಮ‌ೂಲಗಳಿಂದ ಸಿಗದ ಆಹಾರ ಮತ್ತು ನೀರಿನ ಹುಡುಕಾಟದಲ್ಲಿದ್ದರು.

ನ್ಯೂ ಓರ್ಲಿಯನ್ಸ್‌ನಲ್ಲಿ ಅನೇಕ ಕಾರು ಕಳ್ಳತನ, ಕೊಲೆಗಳು, ಕಳವುಗಳು ಮತ್ತು ಅತ್ಯಾಚಾರಗಳು ನಡೆದ ಬಗ್ಗೆ ವರದಿಯಾಗಿವೆ. ಹೆಚ್ಚಿನ ವರದಿಗಳು ಗೊಂದಲದಿಂದ ನಿಖರವಾದುದಲ್ಲವೆಂದು ಕೆಲವು ಮ‌ೂಲಗಳು ನಂತರ ದೃಢಪಡಿಸಿದವು. ಸಾವಿರಾರು ನ್ಯಾಷನಲ್ ಗಾರ್ಡ್‌ ಮತ್ತು ಫೆಡರಲ್ ಸೈನಿಕರನ್ನು ಕಾರ್ಯಾಚರಣೆಗಾಗಿ ಸಿದ್ಧಗೊಳಿಸಿ (ಕತ್ರಿನಾವು 46,838 ಜನರನ್ನು ಬಲಿತೆಗೆದುಕೊಂಡ ದಿನದಂದು ಸೆಪ್ಟೆಂಬರ್ 10ರಂದು ಒಟ್ಟು 7,841 ಮಂದಿಯನ್ನು) ಲೂಸಿಯಾನಕ್ಕೆ ಕಳುಹಿಸಲಾಯಿತು. ಅವರೊಂದಿಗೆ ರಾಜ್ಯದಿಂದ ತಾತ್ಕಾಲಿಕವಾಗಿ ಪ್ರತಿನಿಧಿಯಾಗಿ ಕಾರ್ಯನಿರ್ವಹಿಸುತ್ತಿದ್ದ ರಾಷ್ಟ್ರದಾದ್ಯಂತದ ಅನೇಕ ಸ್ಥಳೀಯ ಕಾನೂನು ವಿಧಿಸುವ ಏಜೆಂಟುಗಳನ್ನೂ ರವಾನಿಸಲಾಯಿತು. "ಅವರು M16ಗಳನ್ನು ಹೊಂದಿದ್ದರು ಮತ್ತು ಅವು ಮದ್ದು ಗುಂಡುಗಳಿಂದ ತುಂಬಿಕೊಂಡು ಭದ್ರವಾಗಿದ್ದವು. ಈ ಸೈನಿಕರು ಗುಂಡು ಹಾರಿಸುವುದನ್ನು ಮತ್ತು ಸಾಯಿಸುವುದನ್ನು ತಿಳಿದಿದ್ದಾರೆ. ಅವರು ಅದನ್ನು ಮಾಡುತ್ತಾರೆಂಬುದನ್ನು ನಾನು ನಿರೀಕ್ಷಿಸುತ್ತೇನೆ" ಎಂದು ಲೂಸಿಯಾನ ಗವರ್ನರ್‌ ಕ್ಯಾಥ್ಲೀನ್ ಬ್ಲ್ಯಾಂಕೊ ಹೇಳಿದಳು. ಕಾಂಗ್ರೆಸ್ ಸದಸ್ಯ ಬಿಲ್ ಜೆಫ್ಪೆರ್ಸನ್‌ (D-LA) ABC ನ್ಯೂಸ್‌ಗೆ ಹೀಗೆ ಹೇಳಿದ್ದಾನೆ: "ಅಲ್ಲಿ ಗುಂಡು ಹಾರಿಸಲಾಗುತ್ತಿತ್ತು. ಕತ್ತರಿಸಿ ಸಾಯಿಸಲಾಗುತ್ತಿತ್ತು. ಸೆಪ್ಟೆಂಬರ್‌ನ ಮೊದಲ ವಾರದಿಂದ ನಗರದಲ್ಲಿ ಕಾನೂನು ಮತ್ತು ಆದೇಶಗಳು ಕ್ರಮೇಣವಾಗಿ ಪುನಃಸ್ಥಾಪನೆಗೊಂಡವು." ಪೋಲೀಸ್ ಮತ್ತು ನ್ಯೂ ಓರ್ಲಿಯನ್ಸ್‌ ನಿವಾಸಿಗರ ಮಧ್ಯೆ ಅನೇಕ ಗುಂಡಿನ ಚಕಮಕಿಗಳು ನಡೆದವು. ಇದರಿಂದಾಗಿ ಡ್ಯಾಂಜಿಗರ್ ಸೇತುವೆಯಲ್ಲಿ ಒಂದು ಸಾವೂ ಸಂಭವಿಸಿತು.

ಪ್ರಭಾವಿತ ಪ್ರದೇಶಗಳಲ್ಲಿ ಹಲವಾರು ಮಂದಿಯನ್ನು ಬಂಧಿಸಲಾಯಿತು, ಕೆಲವರನ್ನು ನ್ಯೂ ಓರ್ಲಿಯನ್ಸ್‌ ಕನ್ವೆನ್ಶನ್ ಸೆಂಟರ್‌ನ ಹತ್ತಿರ. ನಗರದ ರೈಲು ನಿಲ್ದಾಣದಲ್ಲಿ ಸರಪಣಿಗಳಿಂದ ಒಂದು ತಾತ್ಕಾಲಿಕ ಸೆರೆಮನೆಯನ್ನು ನಿರ್ಮಿಸಲಾಯಿತು.

300,000ಕ್ಕಿಂತಲೂ ಹೆಚ್ಚು ನಿರಾಶ್ರಿತರಿದ್ದ ಟೆಕ್ಸಾಸ್‌ನಲ್ಲಿ ಸ್ಥಳೀಯ ಅಧಿಕಾರಿಗಳು, ನಿರಾಶ್ರಿತರ ಮೇಲೆ ಮಾತ್ರವಲ್ಲದೆ ಅವರಿಗೆ ಸಹಾಯ ಮಾಡುತ್ತಿದ್ದ ಪರಿಹಾರ ಕಾರ್ಮಿಕರ ಮತ್ತು ತಮ್ಮ ಮನೆಗಳನ್ನು ಸ್ಥಾಪಿಸಿಕೊಂಡಿದ್ದ ಜನರ ಮೇಲೆ 20,000 ಅಪರಾಧ-ಹಿನ್ನೆಲೆ ತನಿಖೆಗಳನ್ನು ಮಾಡಿದರು. 45%ನಷ್ಟು ನಿರಾಶ್ರಿತರು ಅಪರಾಧದ ದಾಖಲೆಯನ್ನು ಹೊಂದಿದ್ದಾರೆ ಮತ್ತು 22%ನಷ್ಟು ಮಂದಿ ತೀವ್ರವಾದ ಅಪರಾಧವನ್ನು ಮಾಡಿದ್ದಾರೆ ಎಂಬುದನ್ನು ಈ ಹಿನ್ನೆಲೆ ತನಿಖೆಗಳು ಕಂಡುಹಿಡಿದವು. ಹೌಸ್ಟನ್‌‌ನಲ್ಲಿ 2005ರ ಸೆಪ್ಟೆಂಬರ್‌ನಿಂದ 2006ರ ಫೆಬ್ರವರಿ 22ರವರೆಗೆ ನಡೆದ ಅನೇಕ ಕೊಲೆಗಳು, ಒಂದು ವರ್ಷ ಮೊದಲಿನ ಅದೇ ಅವಧಿಗೆ 23%ನಷ್ಟು ಸಂಬಂಧವನ್ನು ಹೊಂದಿವೆ; ನಡೆದ 170 ಕೊಲೆಗಳಲ್ಲಿ 29 ಕೊಲೆಗಳು ಸ್ಥಳಾಂತರಿಸಿದ ಲೂಸಿಯಾನದವರನ್ನು ಬಲಿಯಾದ ಅಥವಾ ಸಂಶಯಾಸ್ಪದ ವ್ಯಕ್ತಿಗಳಾಗಿ ಹೊಂದಿದೆ.

### ಸರಕಾರದ ಪ್ರತಿಕ್ರಿಯೆ 
thumb|ಕತ್ರಿನಾದಿಂದ ಗಲ್ಫ್ ಕರಾವಳಿಯಲ್ಲಿ ಉಂಟಾದ ಹಾನಿಗೆ ಸಂಬಂಧಿಸಿದಂತೆ ರೋಸ್ ಗಾರ್ಡನ್‌ನಲ್ಲಿ ಏರ್ಪಡಿಸಿದ ಪತ್ರಿಕಾ ಸಂದರ್ಶನದಲ್ಲಿ ಅಧ್ಯಕ್ಷ ಬುಶ್ ರಕ್ಷಣಾ ವಿಭಾಗದ ಕಾರ್ಯದರ್ಶಿ ಡೊನ್ಯಾಲ್ಡ್ ರಮ್ಸ್‌ಫೆಲ್ಡ್, ಲೇಬರ್‌ನ ಕಾರ್ಯದರ್ಶಿ ಏಲೈನ್ ಚಾವೊ ಹಾಗೂ ಆರೋಗ್ಯ ಮತ್ತು ಮಾನವ ಸೇವೆಗಳ ಕಾರ್ಯದರ್ಶಿ ಮೈಕ್ ಲೀವಿಟ್‌ರೊಂದಿಗೆ ನಿಂತಿರುವುದು.
thumb|ಅಧ್ಯಕ್ಷ ಬುಶ್ ಪ್ರವಾಹಕ್ಕೊಳಗಾದ ಪ್ರದೇಶಗಳನ್ನು ಏರ್ ಫೋರ್ಸ್ ಒನ್‌ನಿಂದ ವೀಕ್ಷಿಸುತ್ತಿರುವುದು.

ಅಮೆರಿಕ ಸಂಯುಕ್ತ ಸಂಸ್ಥಾನದ ಮತ್ತು ನ್ಯಾಷನಲ್ ರೆಸ್ಪಾನ್ಸ್ ಪ್ಲ್ಯಾನ್‌‌ನಲ್ಲಿ ರೂಪಿತವಾದ ಪ್ರಕಾರ, ವಿಪತ್ತಿನ ಪ್ರತಿಕ್ರಿಯೆ ಮತ್ತು ಯೋಜನೆಯು ಸ್ಥಳೀಯ ಸರಕಾರಗಳ ಮೊದಲ ಮತ್ತು ಪ್ರಧಾನ ಜವಾಬ್ದಾರಿಯಾಗಿದೆ. ಸ್ಥಳೀಯ ಸರಕಾರವು ಅದರ ಸಂಪನ್ಮೂಲಗಳನ್ನು ಮುಗಿಸಿದ ನಂತರ, ವಿಶೇಷ ಹೆಚ್ಚುವರಿಯ ಮ‌ೂಲಗಳನ್ನು ಕೌಂಟಿ ಮಟ್ಟದಿಂದ ಕೇಳುತ್ತದೆ. ಹೆಚ್ಚುವರಿ ಸಂಪನ್ಮೂಲ ಅವಶ್ಯಕತೆಗಳು ಗುರುತಿಸಲ್ಪಟ್ಟಾಗ, ಈ ಕೇಳುವ ಕ್ರಿಯೆಯು ಇದೇ ರೀತಿ ಕೌಂಟಿಯಿಂದ ರಾಜ್ಯಕ್ಕೆ, ರಾಜ್ಯದಿಂದ ಫೆಡರಲ್ ಸರಕಾರಕ್ಕೆ ಮುಂದುವರಿಯುತ್ತದೆ. ಕಾಣಿಸಿಕೊಂಡ ಹೆಚ್ಚಿನ ಸಮಸ್ಯೆಗಳು ಅಸಮರ್ಪಕ ಯೋಜನೆಗಳಿಂದಾಗಿ ಮತ್ತು ಕೀಳುಮಟ್ಟದ ಸಂವಹನ ವ್ಯವಸ್ಥೆಗಳಿಂದಾಗಿ ಇನ್ನಷ್ಟು ಹೆಚ್ಚುಗೊಂಡವು.

ನ್ಯೂ ಓರ್ಲಿಯನ್ಸ್‌ನಲ್ಲಿ ಅಪಾಯಕ್ಕೊಳಗಾದ 60,000&nbsp;ಜನರಲ್ಲಿ ಕೋಸ್ಟ್ ಗಾರ್ಡ್ 33,500ಕ್ಕಿಂತಲೂ ಹೆಚ್ಚು ಮಂದಿಯನ್ನು ರಕ್ಷಿಸಿತು. ಕಾಂಗ್ರೆಸ್ ಕೋಸ್ಟ್ ಗಾರ್ಡ್‌ನ ಕಾರ್ಯವನ್ನು ಗುರುತಿಸಿ ಅದಕ್ಕೆ ಕಾಂಗ್ರೆಶನಲ್ ರೆಕಾರ್ಡ್‌ನಲ್ಲಿ ಅಧಿಕೃತ ಪ್ರವೇಶವನ್ನು ಒದಗಿಸಿತು ಹಾಗೂ ಆರ್ಮ್ಡ್ ಸರ್ವಿಸ್‌ಗೆ ಪ್ರೆಸಿಡೆನ್ಶಿಯಲ್ ಯುನಿಟ್ ಸೈಟೇಶನ್‌ ಪ್ರಶಸ್ತಿಯನ್ನು ನೀಡಿತು.

ಯುನೈಟೆಡ್ ಸ್ಟೇಟ್ಸ್ ನಾರ್ತರ್ನ್ ಕಮಾಂಡ್‌ ಜಾಯಿಂಟ್ ಟಾಸ್ಕ್ ಫೋರ್ಸ್‌ (JTF) ಕತ್ರಿನಾವನ್ನು ಮಿಸಿಸಿಪ್ಪಿಯ ಕ್ಯಾಂಪ್ ಶೆಲ್ಬಿಯಲ್ಲಿ ಆಗಸ್ಟ್‌ 28ರ ಭಾನುವಾರದಂದು ಮಿಲಿಟರಿಯ ಕ್ರಿಯಾತ್ಮಕ ಚಟುವಟಿಕೆಯಾಗಿ ಸ್ಥಾಪಿಸಿತು. ಇದರ ಕಮಾಂಡರ್ ಆಗಿ US ಆರ್ಮಿ ಲಿಯುಟೆನೆಂಟ್ ಜನರಲ್‌ ರಸೆಲ್ L. ಹಾನರೆಯನ್ನು ನೇಮಿಸಿತು. ಸರಿಸುಮಾರು 58,000 ನ್ಯಾಷನಲ್ ಗಾರ್ಡ್‌ ಕಾರ್ಯಕರ್ತರು ಹಾಗೂ ಎಲ್ಲಾ 50 ರಾಜ್ಯಗಳಿಂದ ಬಂದ ಸೈನಿಕರೆಲ್ಲರೂ ಸೇರಿ ಚಂಡಮಾರುತದ ಪರಿಣಾಮದೊಂದಿಗೆ ಕಾರ್ಯನಿರ್ವಹಿಸಲು ಸಕ್ರಿಯಗೊಂಡರು. ಡಿಪಾರ್ಟ್ಮೆಂಟ್ ಆಫ್ ಡಿಫೆನ್ಸ್‌ ಸಹ ಸಿವಿಲ್ ಏರ್ ಪ್ಯಾಟ್ರಲ್‌ನ ಸ್ವಯಂಸೇವಕ ಸದಸ್ಯರನ್ನು ಕ್ರಿಯಾತ್ಮಕಗೊಳಿಸಿತು.

ಡಿಪಾರ್ಟ್ಮೆಂಟ್ ಆಫ್ ಹೋಮ್‌ಲ್ಯಾಂಡ್ ಸೆಕ್ಯುರಿಟಿಯ ಕಾರ್ಯದರ್ಶಿ ಮೈಕೆಲ್ ಚೆರ್ಟಾಫ್‌, ನ್ಯಾಷನಲ್ ರೆಸ್ಪಾನ್ಸ್ ಪ್ಲ್ಯಾನ್‌ಅನ್ನು ಪ್ರಸ್ತಾಪಿಸುವ ಮ‌ೂಲಕ 2005ರ ಆಗಸ್ಟ್‌ 30ರಲ್ಲಿ ಫೆಡರಲ್, ರಾಜ್ಯ ಮತ್ತು ಸ್ಥಳೀಯ ಕಾರ್ಯಾಚರಣೆಗಳನ್ನು ಅಧಿಕೃತವಾಗಿ ತೆಗೆದುಕೊಳ್ಳಲು ನಿರ್ಧರಿಸಿದನು. ಗವರ್ನರ್‌ ಬ್ಲ್ಯಾಂಕೊ ಅವಳ ನ್ಯಾಷನಲ್ ಗಾರ್ಡ್‌ ನಿರ್ವಹಿಸಬಹುದೆಂದು ಸೂಚಿಸಿ ಇದನ್ನು ನಿರಾಕರಿಸಿದಳು. ಸೆಪ್ಟೆಂಬರ್‌ನ ಆರಂಭದಲ್ಲಿ ಕಾಂಗ್ರೆಸ್ ಚಂಡಮಾರುತಕ್ಕೆ ತುತ್ತಾದವರ ನೆರವಿಗಾಗಿ $62.3&nbsp;ಶತಕೋಟಿಯಷ್ಟು ಮೊತ್ತವನ್ನು ಮಂಜೂರು ಮಾಡಿತು. ಅಧ್ಯಕ್ಷ ಬುಶ್ ಹೆಚ್ಚುವರಿ ಸ್ವಯಂಪ್ರೇರಿತ ಕೊಡುಗೆಗಳನ್ನು ಅಧಿಕಗೊಳಿಸುವುದಕ್ಕಾಗಿ ಮಾಜಿ ಅಧ್ಯಕ್ಷರಾದ ಬಿಲ್ ಕ್ಲಿಂಟನ್ ಮತ್ತು ಜಾರ್ಜ್ H.W. ಬುಶ್‌‌ರಿಂದ ಬೆಂಬಲ ಪಡೆದನು. ಅವರು 2004ರ ಹಿಂದೂಮಹಾಸಾಗರದ ಭೂಕಂಪನ ಮತ್ತು ತ್ಸುನಾಮಿಯ ಸಂದರ್ಭದಲ್ಲಿ ಈ ರೀತಿಯ ಪರಿಹಾರವನ್ನು ನೀಡಿದ್ದರು. 2005ರ ಸೆಪ್ಟೆಂಬರ್ 2ರಿಂದ 2005ರ ಸೆಪ್ಟೆಂಬರ್ 20ರವರೆಗೆ ಚಂಡಮಾರುತಕ್ಕೆ ಬಲಿಯಾದವರ ಗೌರವಾರ್ಥವಾಗಿ ಅಮೆರಿಕಾದ ಬಾವುಟಗಳನ್ನು ಅರೆಮಟ್ಟಕ್ಕಿಳಿಸಲಾಗಿತ್ತು.

FEMA ಮನೆಯ ನೆರವನ್ನು (ಬಾಡಿಗೆ ಮನೆ,  ಮೋಟಾರುಮನೆ ಇತ್ಯಾದಿ) 700,000ಕ್ಕಿಂತಲೂ ಹೆಚ್ಚು ಕುಟುಂಬಗಳಿಗೆ ಮತ್ತು ವ್ಯಕ್ತಿಗಳಿಗೆ ಒದಗಿಸಿತು. ಆದರೂ ಓರ್ಲಿಯನ್ಸ್‌ ಪ್ಯಾರಿಷ್‌ನಲ್ಲಿ ಕೇಳಿದುದರಲ್ಲಿ ಕೇವಲ ಐದನೇ-ಒಂದು ಭಾಗದಷ್ಟು ಮೋಟಾರುಮನೆಗಳನ್ನು ಮಾತ್ರ ಪೂರೈಸಲಾಗಿತ್ತು. ಉಳಿದ ಅಪಾರ ಸಂಖ್ಯೆಯ ಮನೆಗಳು ನ್ಯೂ ಓರ್ಲಿಯನ್ಸ್‌ ನಗರದಲ್ಲಿ ಕೊರತೆಯಾಗಿದ್ದವು. ಅನೇಕ ಸ್ಥಳೀಯ ಪ್ರದೇಶಗಳು ಮೋಟಾರುಮನೆಗಳಿಗೆ ಅವಕಾಶ ಕೊಡುವುದಿಲ್ಲವೆಂದು ಘೋಷಿಸಿದವು. ಮತ್ತೆ ಕೆಲವು ಪ್ರದೇಶಗಳು ಮೋಟಾರುಮನೆಗಳನ್ನು ಸ್ಥಾಪಿಸುವ ಪ್ರಯೋಜನವನ್ನು ಹೊಂದಿರಲಿಲ್ಲ.  ಹೆಚ್ಚುವರಿ ಮನೆಗಳನ್ನು ಒದಗಿಸುವುದಕ್ಕಾಗಿ, FEMA ಕತ್ರಿನಾದಿಂದಾಗಿ ಮನೆಗಳನ್ನು ಕಳೆದುಕೊಂಡ 12,000 ಜನರ ಮತ್ತು ಕುಟುಂಬಗಳ  ಹೋಟೆಲ್‌ ಖರ್ಚನ್ನೂ 2006ರ ಫೆಬ್ರವರಿ 7ರವರೆಗೆ ಹೋಟೆಲ್ ಖರ್ಚಿನ ವ್ಯಾಪ್ತಿಯ ಕೊನೆಗೆ ಅಂತಿಮ ವಾಯಿದೆಯನ್ನು ನೀಡುವವರೆಗೆ ಪಾವತಿಸಿತು. ಈ ವಾಯಿದೆಯ ನಂತರ FEMA ಹೋಟೆಲ್‌ಗಳಿಗೆ ನೇರವಾಗಿ ಪಾವತಿಸದಿದ್ದರೂ, ಸ್ಥಳಾಂತರಿತರು ಕೊಠಡಿಗಳ ಬಾಡಿಗೆಗೆ, ಹೆಚ್ಚುವರಿಯಾಗಿ ಹೋಟೆಲ್‌ನಲ್ಲಿ ತಂಗಲು ಅಥವಾ ಅವರ ನಾಶವಾದ ಮನೆಗಳನ್ನು ಪುನಃ ನಿರ್ಮಿಸಲು ಫೆಡರಲ್‌ನಿಂದ ನೆರವನ್ನು ಪಡೆದರು. 2010ರ ಮಾರ್ಚ್ 30ರಲ್ಲಿ ಲೂಸಿಯಾನ ಮತ್ತು ಮಿಸಿಸಿಪ್ಪಿಯಲ್ಲಿ 260 ಕುಟುಂಬಗಳು ಮತ್ತೂ FEMA-ಒದಗಿಸಿದ ಮೋಟಾರುಮನೆಗಳಲ್ಲಿ ಜೀವಿಸುತ್ತಿದ್ದರು.

ಅಮೆರಿಕ ಸಂಯುಕ್ತ ಸಂಸ್ಥಾನದಾದ್ಯಂತದ ಕಾನೂನು ವಿಧಿಸುವ ಮತ್ತು ಸಾರ್ವಜನಿಕ ಸುರಕ್ಷತೆ ಏಜೆನ್ಸಿಗಳು, ಈ ದುರ್ಘಟನೆಯ ನಂತರದ ವಾರಗಳಲ್ಲಿ ಲೂಸಿಯಾನ ಮತ್ತು ನ್ಯೂ ಓರ್ಲಿಯನ್ಸ್‌ನಲ್ಲಿ "ಅನ್ಯೋನ್ಯವಾದ ನೆರವನ್ನು" ಒದಗಿಸಿದವು. ಕ್ಯಾಲಿಫೋರ್ನಿಯಾ, ಮಿಚಿಗನ್‌, ನೇವಡಾ, ನ್ಯೂಯಾರ್ಕ್‌ ಮತ್ತು ಟೆಕ್ಸಾಸ್‌ ಮೊದಲಾದ ಅತ್ಯಂತ ದೂರದ ಪ್ರದೇಶಗಳಿಂದಲೂ ಅನೇಕ ಏಜೆನ್ಸಿಗಳು ಜನಬಲ ಮತ್ತು ಸಾಮಾನು ಸರಂಜಾಮುಗಳ ಮ‌ೂಲಕ ಸಹಾಯವನ್ನು ನೀಡಿದವು. ಲೂಸಿಯಾನದ ಕಾರ್ಯಕರ್ತರು ಆಯಾಸಗೊಳ್ಳುತ್ತಿದ್ದರಿಂದ ಅತಿ ಕಡಿಮೆ ಪ್ರದೇಶಗಳಿಗೆ ಮಾತ್ರ ಸಹಾಯ ಮಾಡಲು ಸಾಧ್ಯವಾಗುತ್ತಿದ್ದರಿಂದ ಅಥವಾ ಕೆಲವರು ಆ ಕೆಲಸವನ್ನು ಬಿಟ್ಟು ಹೋಗುತ್ತಿದ್ದುದರಿಂದ, ಈ ನೆರವನ್ನು ಸ್ಥಳೀಯ ಲೂಸಿಯಾನ ಸಂಸ್ಥೆಗಳು ಸ್ವಾಗತಿಸಿದವು.

ಚಂಡಮಾರುತದ ಎರಡು ವಾರಗಳ ನಂತರ, ಅರ್ಧಕ್ಕಿಂತಲೂ ಹೆಚ್ಚು ರಾಜ್ಯಗಳು ನಿರಾಶ್ರಿತರಿಗೆ ಆಶ್ರಯ ಒದಗಿಸುವುದರಲ್ಲಿ ತೊಡಗಿದವು. ಚಂಡಮಾರುತದ ನಂತರದ ನಾಲ್ಕು ವಾರಗಳೊಳಗಾಗಿ, ಎಲ್ಲಾ 50 ರಾಜ್ಯಗಳಲ್ಲಿನ ಮತ್ತು 18,700 ಜಿಪ್ ಕೋಡ್‌ಗಳಲ್ಲಿನ -ರಾಷ್ಟ್ರದ ವಾಸಯೋಗ್ಯ ಅಂಚೆಯ ವಲಯಗಳ ಅರ್ಧದಷ್ಟರಲ್ಲಿನ- ನಿರಾಶ್ರಿತರನ್ನು ದಾಖಲಿಸಲಾಯಿತು. ಹೆಚ್ಚಿನ ಸ್ಥಳಾಂತರಿತರು 250&nbsp;ಮೈಲುಗಳೊಳಗಿನ (400&nbsp;ಕಿಮೀ) ಪ್ರದೇಶದಲ್ಲಿ ವಾಸಿಸಿದರು. ಆದರೆ 240,000&nbsp;ನಿವಾಸಿಗರು ಹೌಸ್ಟನ್‌ ಮತ್ತು ಇತರ ನಗರಗಳಿಗೆ ಸುಮಾರು  ದೂರಕ್ಕೆ ಹಾಗೂ ಮತ್ತಷ್ಟು 60,000 ನಿವಾಸಿಗರು ಸುಮಾರು 750&nbsp;ಮೈಲುಗಳಷ್ಟು (1,200&nbsp;ಕಿಮೀ) ದೂರಕ್ಕೆ ಹೋದರು.

### ಸರಕಾರದ ಪ್ರತಿಕ್ರಿಯೆಯ ಬಗೆಗಿನ ಟೀಕೆ 
thumb|left|USNS ಕಂಫರ್ಟ್ ಗಲ್ಫ್ ಕರಾವಳಿಯ ಮಾರ್ಗವಾಗಿ ಫ್ಲೋರಿಡಾದ ಮೇಪೋರ್ಟ್‌ಗೆ ಪೂರಕ ವಸ್ತುಗಳನ್ನು ಕೊಂಡೊಯ್ಯುತ್ತಿರುವುದು.

ಕತ್ರಿನಾ ಚಂಡಮಾರುತಕ್ಕೆ ಸರಕಾರದ ಪ್ರತಿಕ್ರಿಯೆಯ ಬಗೆಗಿನ ಟೀಕೆಗಳು ಮುಖ್ಯವಾಗಿ, ಚಂಡಮಾರುತ ಮತ್ತು ಅದರ ಪರಿಣಾಮದ ನಂತರದ ಪರಿಹಾರ ಕಾರ್ಯಗಳಲ್ಲಿನ ಕೆಟ್ಟ ನಿರ್ವಹಣೆ ಮತ್ತು ಮುಖಂಡತ್ವದ ಕೊರತೆಯ ಬಗೆಗಿನ ಟೀಕೆಯನ್ನು ಒಳಗೊಂಡಿದೆ. ಹೆಚ್ಚು ನಿರ್ದಿಷ್ಟವಾಗಿ, ಟೀಕೆಯು ನ್ಯೂ ಓರ್ಲಿಯನ್ಸ್‌ನ ಪ್ರವಾಹದ ಮತ್ತು ಆನಂತರದ ಕ್ರೆಸೆಂಟ್ ಸಿಟಿಯಲ್ಲಿನ ಸಂಪೂರ್ಣ ಅಸ್ತವ್ಯಸ್ಥ ಸ್ಥಿತಿಯ ಬಗೆಗಿನ ತಡವಾದ ಪ್ರತಿಕ್ರಿಯನ್ನು ಕೇಂದ್ರೀಕರಿಸಿದೆ.

ಕತ್ರಿನಾದ 2005ರ ಆಗಸ್ಟ್‌ 29ರ ಭೂಕುಸಿತದ ಕೆಲವು ದಿನಗಳಲ್ಲಿ, ಚಂಡಮಾರುತದ ಪೂರ್ವ ಸಿದ್ಥತೆ ಮತ್ತು ಪ್ರತಿಕ್ರಿಯೆಯಲ್ಲಿನ  ಸ್ಥಳೀಯ, ರಾಜ್ಯ ಮತ್ತು ಫೆಡರಲ್ ಸರಕಾರಗಳ ಪಾತ್ರಗಳ ಬಗ್ಗೆ ಸಾರ್ವಜನಿಕ ವಿವಾದವು ಎದ್ದಿತು. ಟೀಕೆಯು ಆರಂಭದಲ್ಲಿ, ತಲ್ಲಣಗೊಂಡ ಮತ್ತು ನಿರಾಶೆಗೊಂಡ ರಾಜಕೀಯ ಮುಖಂಡರ ದೂರದರ್ಶನದ ಮ‍ೂಲಕ ಪ್ರಸಾರವಾದ ಅಭಿಪ್ರಾಯಗಳಿಂದ ಹಾಗೂ ನೀರು, ಆಹಾರ ಅಥವಾ ಆಶ್ರಯವಿಲ್ಲದೆ ಪ್ರವಾಹದ ನೀರಿನಲ್ಲಿ ಸಿಕ್ಕಿಬಿದ್ದ ನಿವಾಸಿಗರಿಂದ ಚುರುಕುಗೊಂಡಿತು. ಚಂಡಮಾರುತ ಬಂದು ಹೋದ ನಂತರ ಬಾಯಾರಿಕೆ, ಬಳಲಿಕೆ ಮತ್ತು ಹಿಂಸೆಯಿಂದಾಗಿ ಸಂಭವಿಸಿದ ಸಾವುಗಳು ಈ ಟೀಕೆಯನ್ನು ತೀವ್ರಗೊಳಿಸಿದವು. ಲೂಸಿಯಾನ ಸೂಪರ್‌ಡೋಮ್‌ (800 ಮಂದಿಯನ್ನು ನಿಭಾಯಿಸಲು ರೂಪಿಸಲಾದುದರಲ್ಲಿ 30,000 ಮಂದಿ ಬಂದು ಸೇರಿದರು) ಮತ್ತು ನ್ಯೂ ಓರ್ಲಿಯನ್ಸ್‌ ಸಿವಿಕ್ ಸೆಂಟರ್‌ನಂತಹ (ಸ್ಥಳಾಂತರಿತರ ಕೇಂದ್ರವಾಗಿ ರಚಿಸಲಾಗಿಲ್ಲದಿದ್ದರೂ 25,000 ಜನರು ಸೇರಿದರು) ಪ್ರದೇಶಗಳಲ್ಲಿನ ಸ್ಥಳಾಂತರಿತರ ಸೌಲಭ್ಯಗಳ ಕಷ್ಟದ ಪರಿಸ್ಥಿತಿಯಿಂದಾಗಿ ಇದು ಸಂಭವಿಸಿತು. ಕುಲ, ಅಂತಸ್ತು ಮತ್ತು ಇತರ ಅಂಶಗಳು ಸರಕಾರದ ಪ್ರತಿಕ್ರಿಯೆಯಲ್ಲಿನ ವಿಳಂಬವನ್ನು ಹೆಚ್ಚು ಮಾಡಿವೆ ಎಂದು ಕೆಲವು ಆಪಾದಿಸಿದ್ದಾರೆ. ಚಂಡಮಾರುತದಿಂದ ಉಂಟಾದ ಸಾವುಗಳಲ್ಲಿ ಕರಿಯರ ಪ್ರಮಾಣವು (49%) ಆ ಪ್ರದೇಶದ ಜನಸಂಖ್ಯೆಯಲ್ಲಿನ ಅವರ ಪ್ರಮಾಣಕ್ಕಿಂತ  (ಸರಿಸುಮಾರು 60%
) ಕಡಿಮೆ ಇತ್ತು.

ಫೆಡರಲ್ ಕಾನೂನಿಗೆ ಅನುಗುಣವಾಗಿ, ಅಧ್ಯಕ್ಷ ಜಾರ್ಜ್ W. ಬುಶ್‌ ಡಿಪಾರ್ಟ್ಮೆಂಟ್ ಆಫ್ ಹೋಮ್‌ಲ್ಯಾಂಡ್ ಸೆಕ್ಯುರಿಟಿಯ ಕಾರ್ಯದರ್ಶಿ ಮೈಕೆಲ್ ಚೆರ್ಟಾಫ್‌‌ಗೆ ಫೆಡರಲ್ ಪ್ರತಿಕ್ರಿಯೆಯಲ್ಲಿ ಸಹಭಾಗಿಯಾಗುವಂತೆ ನಿರ್ದೇಶನ ನೀಡಿದನು. ಗಲ್ಫ್ ಕರಾವಳಿ ಪ್ರದೇಶದಲ್ಲಿನ ಎಲ್ಲಾ ಫೆಡರಲ್ ಪ್ರತಿಕ್ರಿಯೆ ಮ‌ೂಲಗಳ ಮತ್ತು ಸೈನ್ಯಗಳ ಪರಿಣಾಮಕಾರಿಯಾದ ಕಾರ್ಯಾಚರಣೆಗಾಗಿ ಮತ್ತು ಸುಸಂಘಟನೆಗಾಗಿ ಚೆರ್ಟಾಫ್‌, ಫೆಡರಲ್ ಎಮರ್ಜೆನ್ಸಿ ಮ್ಯಾನೇಜ್ಮೆಂಟ್ ಏಜೆನ್ಸಿಯ ಮುಖ್ಯಸ್ಥನಾದ ಮೈಕೆಲ್ D. ಬ್ರೌವ್ನ್‌‌‌ನನ್ನು ಮುಖ್ಯ ಫೆಡರಲ್ ಅಧಿಕಾರಿಯಾಗಿ ನೇಮಿಸಿದನು. ಯೋಜನೆ ಮತ್ತು ಸಹಭಾಗಿತ್ವಗಳಿಂದ ಕೆಲವು ಮಂದಿ ಕೊರತೆಯನ್ನು ಅನುಭವಿಸಿದುದಕ್ಕಾಗಿ ಅಧ್ಯಕ್ಷ ಮತ್ತು ಕಾರ್ಯದರ್ಶಿ ಚೆರ್ಟಾಫ್‌‌ ಆರಂಭದಲ್ಲಿ ಕಡುವಾದ ಟೀಕೆಗೊಳಗಾದರು. ಗವರ್ನರ್‌ ಬ್ಲ್ಯಾಂಕೊ ಸಹ ಅವರ ವಿಶೇಷ ಕಾರ್ಯಾಚರಣೆಗಳನ್ನು ವಿರೋಧಿಸಿದಳು. ಎಂಟು ದಿನಗಳ ನಂತರ, ಬ್ರೌವ್ನ್‌ನನ್ನು ವಾಷಿಂಗ್ಟನ್‌ಗೆ ಮತ್ತೆ ಕರೆಸಲಾಯಿತು ಹಾಗೂ ಕೋಸ್ಟ್ ಗಾರ್ಡ್‌ನ ಉಪ ಅಡ್ಮಿರಲ್ ಥ್ಯಾಡ್ W. ಅಲ್ಲೆನ್‌ ಅವನನ್ನು ಚಂಡಮಾರುತ ಪರಿಹಾರ ಕಾರ್ಯಾಚರಣೆಗಳ ಮುಖ್ಯಸ್ಥನಾಗಿ ನೇಮಿಸಿದನು. ಪುನಃಕರೆದ ಮ‌ೂರು ದಿನಗಳ ನಂತರ, ಮೈಕೆಲ್ D. ಬ್ರೌವ್ನ್‌‌ ಅಧ್ಯಕ್ಷ ಬುಶ್‌ರಿಂದ ಹೊಗಳಿಕೆಯನ್ನು ಪಡೆದ ನಂತರವೂ FEMAನ ನಿರ್ದೇಶಕ ಹುದ್ದೆಗೆ ರಾಜಿನಾಮೆ ನೀಡಿದನು.

ಚಂಡಮಾರುತಕ್ಕೆ ಬಲಿಯಾದವರಿಗೆ ಪ್ರಯೋಜನಕಾರಿಯಾದ ಒಂದು ಸಂಗೀತ ಗೋಷ್ಠಿ *ಎ ಕನ್ಸರ್ಟ್ ಫಾರ್ ಹರಿಕೇನ್ ರಿಲೀಫ್‌* ನ ಸಂದರ್ಭದಲ್ಲಿ, ರ‌್ಯಾಪ್ ಸಂಗೀತಗಾರ ಕ್ಯಾನ್ಯೆ ವೆಸ್ಟ್‌ ಮ‌ೂಲ ಕಥಾವಸ್ತುವನ್ನು ಬದಲಾಯಿಸಿ, ಬಿಕ್ಕಟ್ಟಿನ ಬಗೆಗಿನ ಸರಕಾರದ ಪ್ರತಿಕ್ರಿಯೆಯನ್ನು ಕಡುವಾಗಿ ಟೀಕಿಸಿದನು ಹಾಗೂ "ಜಾರ್ಜ್ ಬುಶ್ ಕರಿಯರ ಬಗ್ಗೆ ಕಾಳಜಿ ವಹಿಸುವುದಿಲ್ಲ" ಎಂದು ದೂರಿದನು. ಹಠಾತ್ ದೃಶ್ಯ ಬದಲಾವಣೆ ಮಾಡಿದರೂ ಮತ್ತು ಆ ದೃಶ್ಯವನ್ನು ಮುಂದಕ್ಕೆ-ಹಾಕಿದ ಪ್ರಸಾರದಲ್ಲಿ ತೆಗೆದುಹಾಕಿದರೂ, ವೆಸ್ಟ್‌ನ ವಿಮರ್ಶೆಗಳು ಈಸ್ಟ್ ಕೋಸ್ಟ್ ಪ್ರಸಾರವಾಹಿನಿಗಳನ್ನು ತಲುಪಿತು ಹಾಗೂ ಅದನ್ನು ಪುನಃ ಪ್ರದರ್ಶಿಸಿ, ನಂತರ ಅದರ ಬಗ್ಗೆ ಚರ್ಚಿಸಲಾಯಿತು.

ರಾಜಕಾರಣಿಗಳ, ಕ್ರಿಯಾವಾದಿಗಳ, ಪಂಡಿತರ ಮತ್ತು ಪರ್ತಕರ್ತರ ಎಲ್ಲಾ ತೀವ್ರತೆದ ಟೀಕೆಗಳು, ನ್ಯೂ ಓರ್ಲಿಯನ್ಸ್‌ನ ಮೇಯರ್ ರೇ ನ್ಯಾಗಿನ್‌ ಮತ್ತು ಲೂಸಿಯಾನ ಗವರ್ನರ್‌ ಕ್ಯಾಥ್ಲೀನ್ ಬ್ಲ್ಯಾಂಕೊ ಮುಖ್ಯಸ್ಥರಾಗಿದ್ದ ಸ್ಥಳೀಯ ಮತ್ತು ರಾಜ್ಯ ಸರಕಾರಗಳ ಕುರಿತಾಗಿದ್ದವು. ನ್ಯಾಗಿನ್ ಮತ್ತು ಬ್ಲ್ಯಾಂಕೊ, ನ್ಯೂ ಓರ್ಲಿಯನ್ಸ್‌ನ ಸ್ಥಳಾಂತರಿಸುವ ಯೋಜನೆಯನ್ನು ಕಾರ್ಯಗತಗೊಳಿಸಲು ವಿಫಲವಾದುದಕ್ಕಾಗಿ ಮತ್ತು ನಿವಾಸಿಗರಿಗೆ ಆಹಾರ, ನೀರು, ಭದ್ರತೆ ಅಥವಾ ನೈರ್ಮಲ್ಯ ಸ್ಥಿತಿಗಳ ಸರಬರಾಜು ಮಾಡದ ಆಶ್ರಯಗಳನ್ನು ಆದೇಶ ಮಾಡಿದುದಕ್ಕಾಗಿ ಟೀಕೆಗೊಳಗಾದರು. ನ್ಯಾಗಿನ್‌ನ ಬಗ್ಗೆ ಇದ್ದ ಪ್ರಮುಖ ಆರೋಪವೆಂದರೆ ಅವನು ತುರ್ತಾಗಿ ಸ್ಥಳಾಂತರಿಸುವ ಆದೇಶವನ್ನು ಭೂಕುಸಿತ ಆಗುವುದಕ್ಕಿಂತ ಕೇವಲ 19 ಗಂಟೆಗಳ ಮೊದಲಿನವರೆಗೆ ವಿಳಂಬಮಾಡಿದನು. ಇದರಿಂದಾಗಿ ನಗರದಿಂದ ಹೊರಹೋಗಲು ಯಾವುದೇ ದಾರಿ ಕಾಣದ ನೂರಾರು ಮಂದಿ ಸಾವನ್ನಪ್ಪಿದರು. ನಂತರದ CNN/USAಟುಡೆ/ಗ್ಯಾಲಪ್ ಜನಾಭಿಪ್ರಾಯ ಸಂಗ್ರಹವು, ಚಂಡಮಾರುತದ ನಂತರದ ನಗರದಲ್ಲಿನ ಸಮಸ್ಯೆಗಳಿಗೆ ಯಾರು ಜವಾಬ್ದಾರರು ಎಂಬುದಕ್ಕೆ&nbsp;- 13% ನಷ್ಟು ಮಂದಿ ಬುಶ್, 18%ನಷ್ಟು ಮಂದಿ ಫೆಡರಲ್ ಏಜೆನ್ಸಿಗಳು, 25%ನಷ್ಟು ರಾಜ್ಯ ಮತ್ತು ಸ್ಥಳೀಯ ಅಧಿಕಾರಿಗಳು ಮತ್ತು 38%ನಷ್ಟು ಯಾರೂ ಕಾರಣರಲ್ಲ ಎಂದು ಹೇಳಿದುದನ್ನು ತೋರಿಸಿದೆ.

### ಅಂತಾರಾಷ್ಟ್ರೀಯ ಪ್ರತಿಕ್ರಿಯೆ 
thumb|ಕೆನಡಿಯನ್ ಏರ್ ಫೋರ್ಸ್‌ನ ಸಾರಿಗೆ ವಿಮಾನದಿಂದ ಫ್ಲೋರಿಡಾದ ಪೆನ್ಸಕೋಲದಲ್ಲಿ ಬಂದಿಳಿದ ಕೆನಡಾದ ಪರಿಹಾರ ಸಾಮಾಗ್ರಿಗಳನ್ನು ಯುನೈಟೆಡ್ ಸ್ಟೇಟ್ಸ್ ನೇವಿ(ನೌಕಾದಳ)ಯ ಸಿಬ್ಬಂದಿಗಳು ಕೆಳಗಿಳಿಸುತ್ತಿರುವುದು.

ಸುಮಾರು ಎಪ್ಪತ್ತು ರಾಷ್ಟ್ರಗಳು ಹಣಕಾಸಿನ ನೆರವಿನ ಮತ್ತು ಇತರ ಸಹಾಯದ ಭದ್ರತೆ ನೀಡಿದವು. ಗಮನಾರ್ಹವಾಗಿ ಕ್ಯೂಬಾ ಮತ್ತು ವೆನೆಜ್ಯುಯೆಲಾ (ಎರಡೂ US ಸರಕಾರದ ವಿರೋಧಿಗಳು) ಸಹಾಯವನ್ನು ನೀಡಿದ ಮೊದಲ ರಾಷ್ಟ್ರಗಳಾಗಿವೆ. ಈ ರಾಷ್ಟ್ರಗಳ ಸಹಾಯವನ್ನು U.S. ಸರಕಾರವು ನಿರಾಕರಿಸಿದರೂ, ಅವು ಸುಮಾರು $1&nbsp;ದಶಲಕ್ಷದಷ್ಟು ಹಣಕಾಸಿನ ನೆರವು, ಅನೇಕ ಸಂಚಾರಿ ಆಸ್ಪತ್ರೆಗಳು, ನೀರು ಶುದ್ಧೀಕರಣ ಘಟಕಗಳು, ಸಂಸ್ಕರಿಸಿದ ಆಹಾರ, ಬಾಟಲಿಗೆ ತುಂಬಿಟ್ಟ ನೀರು, ಬಿಸಿಮಾಡುವ ಎಣ್ಣೆ, 1,100 ವೈದ್ಯರು ಮತ್ತು 26.4 ಮೆಟ್ರಿಕ್ ಟನ್‌ಗಳಷ್ಟು ಔಷಧಿ ಮೊದಲಾದ ಸಹಾಯವನ್ನು ಮಾಡಿದವು. ಕುವೈತ್ ರಾಷ್ಟ್ರವೊಂದೇ $500&nbsp;ದಶಲಕ್ಷದಷ್ಟು ಅತಿ ಹೆಚ್ಚಿನ ಹಣ ಸಹಾಯ ಮಾಡಿತು; ಅತ್ಯಧಿಕ ಕೊಡುಗೆಗಳನ್ನು ನೀಡಿದ ಇತರ ರಾಷ್ಟ್ರಗಳೆಂದರೆ - ಕತಾರ್ ಮತ್ತು ಯುನೈಟೆಡ್ ಅರಬ್ ಎಮಿರೇಟ್ಸ್ (ಪ್ರತಿಯೊಂದು $100&nbsp;ದಶಲಕ್ಷ), ದಕ್ಷಿಣ ಕೊರಿಯಾ ($30&nbsp;ದಶಲಕ್ಷ), ಆಸ್ಟ್ರೇಲಿಯಾ ($10&nbsp;ದಶಲಕ್ಷ), ಭಾರತ, ಚೀನಾ (ಎರಡೂ $5&nbsp;ದಶಲಕ್ಷ), ನ್ಯೂಜಿಲ್ಯಾಂಡ್ ($2&nbsp;ದಶಲಕ್ಷ), ಪಾಕಿಸ್ಥಾನ ($1.5&nbsp;ದಶಲಕ್ಷ), ಮತ್ತು ಬಾಂಗ್ಲಾದೇಶ ($1&nbsp;ದಶಲಕ್ಷ).

ಭಾರತವು ಟಾರ್ಪಾಲಿನ್, ಕಂಬಳಿ ಮತ್ತು ಆರೋಗ್ಯ ಕಾಪಾಡುವ ಕಿಟ್‌ಗಳನ್ನು ಕಳುಹಿಸಿತು. ಇಂಡಿಯನ್ ಏರ್ ಫೋರ್ಸ್ IL-76 ವಿಮಾನವೊಂದು ಕತ್ರಿನಾ ಚಂಡಮಾರುತಕ್ಕೆ ತುತ್ತಾದವರಿಗಾಗಿ 25 ಟನ್‌ಗಳಷ್ಟು ಪರಿಹಾರ ಸಾಮಾಗ್ರಿಗಳನ್ನು ಆರ್ಕನ್ಸಾಸ್‌‌ನ ಲಿಟಲ್ ರಾಕ್ ಏರ್ ಫೋರ್ಸ್ ಬೇಸ್‌ಗೆ 2005ರ ಸೆಪ್ಟೆಂಬರ್ 13ರಲ್ಲಿ ತಲುಪಿಸಿತು.

80&nbsp;ಟನ್‌ಗಳಷ್ಟು ಆಹಾರ, ಬಳಸಿ ಎಸೆಯಬಹುದಾದ ಒರೆಸುವ ಬಟ್ಟೆಗಳು, ಹಾಸಿಗೆಗಳು, ಕಂಬಳಿಗಳು, ಜನರೇಟರುಗಳು ಮತ್ತು ವಿವಿಧ ಸರಕಾರಿ ಸಂಸ್ಥೆಗಳು, ನಾಗರಿಕ ಸಂಸ್ಥೆಗಳು ಮತ್ತು IDFನಿಂದ ನೀಡಲ್ಪಟ್ಟ ಹೆಚ್ಚುವರಿ ಸಾಮಾಗ್ರಿಗಳನ್ನು ಸಾಗಿಸುವುದಕ್ಕಾಗಿ ಇಸ್ರೇಲ್ IDF ಪ್ರತಿನಿಧಿಗಳ ತಂಡವೊಂದನ್ನು ನ್ಯೂ ಓರ್ಲಿಯನ್ಸ್‌ಗೆ ಕಳುಹಿಸಿಕೊಟ್ಟಿತು. ಬುಶ್ ಆಡಳಿತವು ಮಧ್ಯ-ಸೆಪ್ಟೆಂಬರ್‌ನಲ್ಲಿ ಇಸ್ರೇಲ್‌ನ ಮುಳುಗಾಳುಗಳು ಮತ್ತು ವೈದ್ಯರು ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ರಕ್ಷಣಾ ಕಾರ್ಯಗಳಿಗಾಗಿ ಬರುವ ಅವಶ್ಯಕತೆ ಇಲ್ಲ ಎಂದು ಘೋಷಿಸಿತು. ಆದರೆ ಅದಾಗಲೇ ಚಟುವಟಿಕೆಯಲ್ಲಿದ್ದ ಕಾರ್ಯಗಳಿಗೆ ನೆರವು ನೀಡಲು ಸಣ್ಣ ತಂಡವೊಂದು ನ್ಯೂ ಓರ್ಲಿಯನ್ಸ್‌ನಲ್ಲಿ ಸೆಪ್ಟೆಂಬರ್ 10ರಲ್ಲಿ ಬಂದಿಳಿಯಿತು. ಆ ತಂಡವು ಬದುಕುಳಿದವರಿಗೆ ಪ್ರಾಥಮಿಕ ಚಿಕಿತ್ಸೆಯನ್ನು ನೀಡಿತು, ದಾರಿತಪ್ಪಿದ ಸಾಕುಪ್ರಾಣಿಗಳನ್ನು ರಕ್ಷಿಸಿತು ಹಾಗೂ ಚಂಡಮಾರುತಕ್ಕೆ ಬಲಿಯಾದವರನ್ನು ಪತ್ತೆಹಚ್ಚಿತು.

ಹಿಂದೂಮಹಾಸಾಗರದ ತ್ಸನಾಮಿಯಿಂದ ಪುನಃಚೇತರಿಸಿಕೊಳ್ಳುತ್ತಿದ್ದ ಶ್ರೀಲಂಕಾದಂತಹ ರಾಷ್ಟ್ರಗಳೂ ಸಹಾಯವನ್ನು ಒದಗಿಸಿದವು.  ಕೆನಡಾ, ಮೆಕ್ಸಿಕೊ, ಸಿಂಗಾಪುರ, ಮತ್ತು ಜರ್ಮನಿ ಇತ್ಯಾದಿ ರಾಷ್ಟ್ರಗಳು ನಷ್ಟವನ್ನು ತುಂಬಲು ಸಹಾಯವಾಗಿ ಸಾಮಾಗ್ರಿಗಳು, ರಕ್ಷಣಾ ಕಾರ್ಯಕರ್ತರು, ಸೈನಿಕರು, ಹಡಗುಗಳು ಮತ್ತು ನೀರಿನ ಪಂಪ್‌ಗಳನ್ನು ಕಳುಹಿಸಿದವು. ಬೆಲ್ಜಿಯಂ ರಕ್ಷಣಾ ಸಿಬ್ಬಂದಿಗಳ ತಂಡವೊಂದನ್ನು ಕಳುಹಿಸಿಕೊಟ್ಟಿತು. ಬ್ರಿಟನ್ನ 350,000 ತುರ್ತುಪರಿಸ್ಥಿತಿಯ ಆಹಾರವು ಹುಚ್ಚು ದನಗಳ ಕಾಯಿಲೆಗೆ ಸಂಬಂಧಿಸಿದ ನಿಯಮಗಳಿಂದಾಗಿ ಚಂಡಮಾರುತಕ್ಕೆ ತುತ್ತಾದವರನ್ನು ತಲುಪಲಿಲ್ಲ. ರಷ್ಯಾದ ಎರಡು ವಿಮಾನಗಳ ಆರಂಭಿಕ ಸಹಾಯವನ್ನು  U.S. ರಾಜ್ಯ ವಿಭಾಗವು ನಿರಾಕರಿಸಿತು, ಆದರೆ ನಂತರ ಸ್ವೀಕರಿಸಿತು. ಫ್ರೆಂಚ್ ಸರಕಾರದ ನೆರವನ್ನೂ ಮೊದಲು ನಿರಾಕರಿಸಿ, ನಂತರ ಪಡೆಯಿತು.

ಪ್ರಪಂಚದ ಎಲ್ಲಾ ಕಡೆಗಳಿಂದಲೂ ಸಹಾಯವನ್ನು ಪಡೆದ ಹೊರತಾಗಿ, ಜಾಗತಿಕ ಪತ್ರಿಕೆಗಳಾದ್ಯಂತ ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಪ್ರಕಟಗೊಂಡ ವರ್ಣಭೇದ ನೀತಿಯ ಆಪಾದನೆಯನ್ನೂ ಒಳಗೊಂಡಂತೆ ಹೆಚ್ಚಿನ ಕಡೆಗಳಿಂದ ಹಲವಾರು ಟೀಕೆಗಳನ್ನೂ ಪಡೆಯಿತು. UK ಮಿರರ್‌ನ ಇಂತಹ ಹೇಳಿಕೆಗಳು ಸಾಮಾನ್ಯವಾಗಿದ್ದವು - "ಅಮೆರಿಕ ಸಂಯುಕ್ತ ಸಂಸ್ಥಾನದ ಅನೇಕ ವಿಷಯಗಳು ಅದ್ಭುತವಾಗಿವೆ. ಆದರೆ ಇದು ಒಂದು ಕೆಟ್ಟದಾದ ಅಂಶವನ್ನು ಹೊಂದಿದೆ, ಇದು ಸಾಮಾನ್ಯವಾಗಿ ದೃಷ್ಟಿಗೆ ಗೋಚರವಾಗದೆ ಇರುತ್ತಿತ್ತು. ಈಗ ಅದು ನ್ಯೂ ಓರ್ಲಿಯನ್ಸ್‌ನಲ್ಲಿ ಪ್ರಪಂಚಕ್ಕೆ ಬಹಿರಂಗಗೊಂಡಿತು".

### ಸರಕಾರೇತರ ಸಂಸ್ಥೆಗಳ ಪ್ರತಿಕ್ರಿಯೆ 
ಅಮೆರಿಕನ್ ರೆಡ್ ಕ್ರಾಸ್‌, ಅಮೆರಿಕಾಸ್ ಸೆಕೆಂಡ್ ಹಾರ್ವೆಸ್ಟ್‌ (ಫೀಡಿಂಗ್ ಅಮೆರಿಕ ಎಂದು ಕರೆಯುತ್ತಾರೆ), ಸದರ್ನ್ ಬ್ಯಾಪ್ಟಿಸ್ಟ್ ಕನ್ವೆನ್ಶನ್‌, ಸ್ಯಾಲ್ವೇಶನ್ ಆರ್ಮಿ, ಆಕ್ಸ್‌ಫ್ಯಾಮ್, ಕಾಮನ್ ಗ್ರೌಂಡ್ ಕಲೆಕ್ಟಿವ್, ಎನರ್ಜೆನ್ಸಿ ಕಮ್ಯೂನಿಟೀಸ್, ಹ್ಯಾಬಿಟೇಟ್ ಫಾರ್ ಹ್ಯುಮ್ಯಾನಿಟಿ, ಕ್ಯಾಥೋಲಿಕ್ ಚಾರಿಟೀಸ್, ಸರ್ವಿಸ್ ಇಂಟರ್‌ನ್ಯಾಷನಲ್, "ಎ ರಿವರ್ ಆಫ್ ಹೋಪ್", ದ ಚರ್ಚ್ ಆಫ್ ಜೀಸಸ್ ಕ್ರಿಸ್ಟ್ ಆಫ್ ಲ್ಯಾಟರ್-ಡೇ ಸೇಂಟ್ಸ್ (ಮಾರ್ಮನ್ಸ್) ಹಾಗೂ ಇತರ ಅನೇಕ ದಾನಶೀಲ ಸಂಸ್ಥೆಗಳು ಚಂಡಮಾರುತಕ್ಕೆ ಬಲಿಯಾದವರಿಗೆ ಸಹಾಯವನ್ನು ಒದಗಿಸಿದವು. ಅವುಗಳಿಗೆ ಚಂಡಮಾರುತ ಸಂಭವಿಸಿದ ನಂತರದ ಅನೇಕ ದಿನಗಳ ಕಾಲ ಸುರಕ್ಷತೆ ಸಂಬಂಧಿತ ವಿಷಯಗಳಿಗಾಗಿ ನ್ಯಾಷನಲ್ ಗಾರ್ಡ್‌ನಿಂದ ನ್ಯೂ ಓರ್ಲಿಯನ್ಸ್‌ಗೆ ಪ್ರವೇಶಾವಕಾಶ ಸಿಗಲಿಲ್ಲ. ಈ ಸಂಸ್ಥೆಗಳು US$4.25&nbsp;ಶತಕೋಟಿಯಷ್ಟು ಕೊಡುಗೆಗಳನ್ನು ಸಾರ್ವಜನಿಕರಿಂದ ಪಡೆದವು. ರೆಡ್ ಕ್ರಾಸ್ ಸಂಸ್ಥೆಯೊಂದೇ ಸುಮಾರು ಅರ್ಧದಷ್ಟು ಕೊಡುಗೆಯನ್ನು ಪಡೆಯಿತು.

ಹವ್ಯಾಸಿ ರೇಡಿಯೊದ ತುರ್ತುಪರಿಸ್ಥಿತಿ ಸೇವೆಯ ಅಂಗವಾದ ಆಮಾಚ್ಯುವರ್ ರೇಡಿಯೊ ಎಮರ್ಜೆನ್ಸಿ ಸರ್ವಿಸ್‌‌ನ ಸ್ವಯಂಸೇವಕರು ಸಂಪರ್ಕದ ಮೂಲಭೂತ ವ್ಯವಸ್ಥೆಗಳು ಹಾನಿಗೊಳಗಾದ ಅಥವಾ ಸಂಪೂರ್ಣವಾಗಿ ನಾಶವಾದ ಪ್ರದೇಶಗಳಲ್ಲಿ ಸಂಪರ್ಕ ವ್ಯವಸ್ಥೆಯನ್ನು ಹಾಗೂ 911 ಟ್ರ್ಯಾಫಿಕ್‌ನಿಂದ ಹಿಡಿದು ಮೆಸೇಜಸ್ ಹೋಮ್‌ವರೆಗೆ ಎಲ್ಲವನ್ನೂ ಒದಗಿಸಿದರು. ಮಿಸಿಸಿಪ್ಪಿಯ ಹ್ಯಾನ್ಕಾಕ್‌ ಕೌಂಟಿಯಲ್ಲಿ, ಹವ್ಯಾಸಿ ರೇಡಿಯೊ ಆಪರೇಟರ್‌ಗಳು ಆ ಪ್ರದೇಶದ ಹೊರಗೆ ಅಥವಾ ಒಳಗೆ ಮಾತ್ರ ಸಂಪರ್ಕ ವ್ಯವಸ್ಥೆಯನ್ನು ನೀಡಿದವು ಹಾಗೂ 911 ರವಾನೆದಾರರಾಗಿ ಕಾರ್ಯ ನಿರ್ವಹಿಸಿದವು.

ಅನೇಕ ಸಂಘಟನೆಗಳೂ ಸಹ ಪರಿಹಾರ ಕಾರ್ಯಗಳಲ್ಲಿ ನೆರವು ನೀಡಿದವು.  2005ರ ಸೆಪ್ಟೆಂಬರ್ 13ರಲ್ಲಿ, ಪರಿಹಾರ ಕಾರ್ಯಕ್ಕಾಗಿ ಸಂಘಟನೆಗಳು ಮಾಡಿದ ಕೊಡುಗೆಗಳು ಸುಮಾರು $409&nbsp;ದಶಲಕ್ಷದಷ್ಟಿದ್ದವು ಎಂಬುದು ವರದಿಯಾಗಿದೆ ಹಾಗೂ ಅವು $1&nbsp;ಶತಕೋಟಿಯನ್ನು ಮೀರಿಸಿವೆ ಎಂದು ನಿರೀಕ್ಷಿಸಲಾಗಿದೆ.

ಕತ್ರಿನಾ, ವಿಲ್ಮಾ ಮತ್ತು ರೀಟಾ ಚಂಡಮಾರುತಗಳ ಸಂದರ್ಭದಲ್ಲಿ ಮತ್ತು ನಂತರ, ಅಮೆರಿಕನ್ ರೆಡ್ ಕ್ರಾಸ್‌ ಸುಮಾರು 1,470ದಷ್ಟು ವಿವಿಧ ಆಶ್ರಯ ಸ್ಥಾನಗಳನ್ನು ತೆರೆಯಿತು ಹಾಗೂ 3.8&nbsp;ದಶಲಕ್ಷದಷ್ಟು ರಾತ್ರಿಯಲ್ಲಿ ತಂಗುವ ವಾಸಗಳನ್ನು ಸ್ಥಾಪಿಸಿತು. ಆದರೆ ನ್ಯೂ ಓರ್ಲಿಯನ್ಸ್‌ನಲ್ಲಿ ಬೇರೆ ಯಾರಿಗೂ ಪ್ರವೇಶಾವಕಾಶವನ್ನು ನೀಡಲಿಲ್ಲ. ಒಟ್ಟು 244,000 ರೆಡ್ ಕ್ರಾಸ್‌ ಕೆಲಸಗಾರರನ್ನು (ಅದರಲ್ಲಿ 95%ನಷ್ಟು ಮಂದಿ ಪಾವತಿಸದ ಸ್ವಯಂಸೇವಕರು) ಈ ಮ‌ೂರು ಚಂಡಮಾರುತಗಳಲ್ಲಿ ಬಳಸಿಕೊಳ್ಳಲಾಯಿತು. ಹೆಚ್ಚುವರಿಯಾಗಿ, 346,980 ಬದುಕಿನ ಅಗತ್ಯ ವಸ್ತುಗಳು (ಟೂತ್‌ಪೇಸ್ಟ್, ಸಾಬೂನು, ಒರೆಸುವ ಬಟ್ಟೆಗಳು ಮತ್ತು ಮಕ್ಕಳಿಗಾಗಿ ಗೊಂಬೆಗಳು ಇತ್ಯಾದಿ) ಹಾಗೂ 205,360 ಶುಚಿಗೊಳಿಸುವ ಸಾಮಾಗ್ರಿಗಳು (ಪೊರಕೆಗಳು, ಧೂಳು ಜಾಡುಗಳು ಮತ್ತು ಬ್ಲೀಚ್) ಹಂಚಲ್ಪಟ್ಟವು. ಚಂಡಮಾರುತಕ್ಕೆ ತುತ್ತಾದವರಿಗಾಗಿ ಮತ್ತು ಕಾರ್ಮಿಕರನ್ನು ರಕ್ಷಿಸುವುದಕ್ಕಾಗಿ ಸಂಸ್ಥೆಗಳು 68&nbsp;ದಶಲಕ್ಷದಷ್ಟು ತಿಂಡಿ ಮತ್ತು ಆಹಾರ ಪದಾರ್ಥಗಳನ್ನು ಒದಗಿಸಿತು. ರೆಡ್ ಕ್ರಾಸ್‌ನ ವಿಪತ್ತಿನ-ಆರೋಗ್ಯ ಸೇವೆಗಳು 596,810 ಮಂದಿಯನ್ನು ಹಾಗೂ ವಿಪತ್ತಿನ-ಮಾನಸಿಕ ಆರೋಗ್ಯ ಸೇವೆಗಳು  826,590 ಮಂದಿಯನ್ನು ತಲುಪಿದವು. ರೆಡ್ ಕ್ರಾಸ್‌ ತುರ್ತುಪರಿಸ್ಥಿತಿ ಹಣಕಾಸಿನ ನೆರವನ್ನು 1.4&nbsp;ದಶಲಕ್ಷ ಕುಟುಂಬಗಳಿಗೆ ನೀಡಿತು. ಕತ್ರಿನಾ ಚಂಡಮಾರುತವು ಅಮೆರಿಕನ್ ರೆಡ್ ಕ್ರಾಸ್‌ ಅದರ "ಸೇಫ್ ಆಂಡ್ ವೆಲ್" ಕೌಟುಂಬಿಕ ವಿಭಾಗದ ವೆಬ್‌ಸೈಟ್‌ಅನ್ನು ಬಳಸಿದ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಮೊದಲ ನೈಸರ್ಗಿಕ ದುರ್ಘಟನೆಯಾಗಿದೆ.

ಗಲ್ಫ್ ಕರಾವಳಿಯಲ್ಲಿ ಕತ್ರಿನಾ ಅಪ್ಪಳಿಸಿದ ನಂತರ ವರ್ಷದಲ್ಲಿ, ಸ್ಯಾಲ್ವೇಶನ್ ಆರ್ಮಿಯು ಪ್ರತಿ ರಾಜ್ಯದಲ್ಲಿ 1.7 ದಶಲಕ್ಷಕ್ಕಿಂತಲೂ ಹೆಚ್ಚು ಜನರಿಗೆ ಸಹಾಯ ಮಾಡಲು ಸುಮಾರು $365&nbsp;ದಶಲಕ್ಷಕ್ಕಿಂತಲೂ ಅಧಿಕ ಹಣವನ್ನು ಹಂಚಿತು. ಕತ್ರಿನಾ ಚಂಡಮಾರುತಕ್ಕೆ ಈ ಸಂಸ್ಥೆಯ ತಕ್ಷಣದ ಪ್ರತಿಕ್ರಿಯೆಯು, ನ್ಯೂ ಓರ್ಲಿಯನ್ಸ್‌ನಲ್ಲಿ ಮತ್ತು ಅದರ ಸುತ್ತಮುತ್ತದ ಪ್ರದೇಶಗಳಲ್ಲಿ ನೀಡಿದ 5.7 ದಶಲಕ್ಷಕ್ಕಿಂತಲೂ ಹೆಚ್ಚು ಬಿಸಿ ಆಹಾರಗಳನ್ನು ಹಾಗೂ 8.3&nbsp;ದಶಲಕ್ಷದಷ್ಟು ಸ್ಯಾಂಡ್‌ವಿಚ್, ತಿಂಡಿ ಮತ್ತು ಪಾನೀಯಗಳನ್ನು ಒಳಗೊಂಡಿದೆ. ಇದರ ಹವ್ಯಾಸಿ ರೇಡಿಯೊ ಆಪರೇಟರ್‌ಗಳ SATERN ಜಾಲವು,  25,000ಕ್ಕಿಂತಲೂ ಹೆಚ್ಚು ಬದುಕುಳಿದವರನ್ನು ಪತ್ತೆಹಚ್ಚಲು ವಿಫಲವಾದ&nbsp;ಆಧುನಿಕ ಸಂವಹನ ವ್ಯವಸ್ಥೆಯುನ್ನು ಉತ್ತಮಗೊಳಿಸಿತು. ಸ್ಯಾಲ್ವೇಶನ್ ಆರ್ಮಿಯ ಗ್ರಾಮಾಂತರದ-ರಕ್ಷಣಾ ಸಲಹೆಗಾರರು  277,000 ಮಂದಿಯ ಭಾವನಾತ್ಮಕ ಮತ್ತು ಆಧ್ಯಾತ್ಮಿಕ ಅವಶ್ಯಕತೆಗಳನ್ನು ಪೂರೈಸಿದರು. ಸಂಪೂರ್ಣ ಕಾರ್ಯಾಚರಣೆಗಳ ಭಾಗವಾಗಿ, ಸ್ಯಾಲ್ವೇಶನ್ ಆರ್ಮಿಯ ಅಧಿಕಾರಿಗಳು, ಉದ್ಯೋಗಿಗಳು ಮತ್ತು ಸ್ವಯಂ ಸೇವಕರು ಸುಮಾರು 900,000&nbsp;ಗಂಟೆಗಳಿಗಿಂತಲೂ ಹೆಚ್ಚಿನ ಕಾಲದ ಸೇವೆಯನ್ನು ಒದಗಿಸಿದರು.

### ನ್ಯೂ ಓರ್ಲಿಯನ್ಸ್‌ ಪ್ರವಾಹ ತಡೆಗಳ ವಿಫಲತೆಯ ವಿಶ್ಲೇಷಣೆ 
left|thumb|ಕತ್ರಿನಾ ಚಂಡಮಾರುತವು ಅಮೆರಿಕ ಸಂಯುಕ್ತ ಸಂಸ್ಥಾನದ ಗಲ್ಫ್ ಕರಾವಳಿಯಲ್ಲಿ ಭೂಕುಸಿತವನ್ನು ಉಂಟುಮಾಡುವ ಮೊದಲು NOAA WP-3D ಎಂಬ ಹರಿಕೇನ್ ಹಂಟರ್ ವಿಮಾನದಿಂದ ಆಗಸ್ಟ್‌ 28 2005ರಂದು ತೆಗೆಯಲ್ಪಟ್ಟ ಕತ್ರಿನಾ ಚಂಡಮಾರುತದ ಕೇಂದ್ರಬಿಂದುವಿನ ಚಿತ್ರ.
2007ರ ಜೂನ್‌ನಲ್ಲಿ ಅಮೆರಿಕ ಸೊಸೈಟಿ ಆಫ್ ಸಿವಿಲ್ ಎಂಜಿನಿಯರ್ಸ್‌‌ನಿಂದ ಪ್ರಕಟಗೊಂಡ ವರದಿಯೊಂದು, ನ್ಯೂ ಓರ್ಲಿಯನ್ಸ್‌ನಲ್ಲಿ ಸ್ಥಳೀಯವಾಗಿ ನಿರ್ಮಿಸಿದ ಮತ್ತು ಫೆಡರಲ್ ಹಣ ಸಹಾಯ ಒದಗಿಸಿದ ಪ್ರವಾಹ ತಡೆಗಳ ವಿಫಲತೆಗಳು ವ್ಯವಸ್ಥೆಯ ನ್ಯೂನ್ಯತೆಯ ಪರಿಣಾಮದಿಂದಾಗಿವೆ ಎಂದು ಹೇಳುತ್ತದೆ. ಚಂಡಮಾರುತದ ಉಲ್ಬಣದಿಂದಾಗಿ ಪಶ್ಚಿಮದಿಂದ ಹರಿದ ನೀರಿನ ಪ್ರವಾಹವು MRGOಗೆ ಲಂಬವಾಗಿತ್ತು. ಆದ್ದರಿಂದ ಈ ಕಣಿವೆಯ ಪರಿಣಾಮವು ಅಷ್ಟೊಂದು ಗಮನಾರ್ಹವಾದುದಲ್ಲ.

ಪ್ರವಾಹ ತಡೆಗಳಲ್ಲಿ ಬಿರುಕು ಸಂಭವಿಸಿದುದರ ಬಗ್ಗೆ ನಿವಾಸಿಗರು ಮಾಡಿದ ವಾದವು ಇನ್ನೂ ಮುಂದುವರೆಯುತ್ತಿದೆ. ಪ್ರವಾಹ ತಡೆಗಳು ಛಿದ್ರವಾಗುವಾಗ ಭಾರಿ ಸ್ಫೋಟವಾಗಿತ್ತು ಹಾಗೂ ಚಲಿಸುತ್ತಿರುವ ಬೆಳಕು ಮತ್ತು ಹೆಲಿಕಾಪ್ಟರ್‌ಗಳು ಕಂಡುಬಂದವು ಎಂದು  ಪ್ರತ್ಯಕ್ಷದರ್ಶಿಗಳು ವರದಿ ಮಾಡಿದ್ದಾರೆ.[http://www.break.com/index/couple-witnessed-levee-being-blow-up.html ]  ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌ ಪ್ರವಾಹ ತಡೆಗಳನ್ನು ಮುರಿದಿರುವುದು ಇದು ಮೊದಲ ಬಾರಿಯಲ್ಲ. ಪ್ರವಾಹ ತಡೆಯನ್ನು ನ್ಯೂ ಓರ್ಲಿಯನ್ಸ್‌ನ ದಕ್ಷಿಣದಲ್ಲಿ ಛೇದಿಸಿ, ಪ್ರವಾಹದ ನೀರು ಗಲ್ಫ್ ಆಫ್ ಮೆಕ್ಸಿಕೊಗೆ ಹರಿಯುವಂತೆ ದಿಕ್ಕು ಬದಲಾಯಿಸಿದ 1927ರ ಪ್ರವಾಹಕ್ಕೆ ಅನೇಕ ಉಲ್ಲೇಖಗಳನ್ನು ನೀಡಲಾಗಿದೆ.[http://www.mvn.usace.army.mil/pao/RELEASES/02-06_1927_Flood_Anniversary2.htm ]  ಇತ್ತೀಚೆಗೆ, U.S. ಫಿಶ್ ಆಂಡ್ ವೈಲ್ಡ್‌ಲೈಫ್ ಸರ್ವಿಸ್ ಮತ್ತು ನೇಚರ್ ಕನ್ಸರ್ವೆನ್ಸಿ, ಫ್ಲಡ್‌ಪ್ಲೇನ್-ಪುನಃಸಂಪರ್ಕಿಸುವ ಯೋಜನೆಯೊಂದನ್ನು ಅಭಿವೃದ್ಧಿಪಡಿಸಿದವು. ಈ ಯೋಜನೆಯು ಕ್ವೇಚಿಟಾ ನದಿಯನ್ನು ಅದರ ಫ್ಲಡ್‌ಪ್ಲೇನ್ (ನದಿಯ ಪಕ್ಕದ ತಗ್ಗಾದ ಪ್ರದೇಶ) ಮತ್ತು ಗಲ್ಫ್ ಆಫ್ ಮೆಕ್ಸಿಕೊ ಒಂದಿಗೆ ಸಂಪರ್ಕಿಸುತ್ತದೆ. [http://www.nature.org/wherewework/northamerica/states/louisiana/press/press4039.html ]  1990ರ ಆರಂಭದಲ್ಲಿ ನಡೆದ ಘಟನೆಯಲ್ಲಿ ಪ್ರವಾಹ ತಡೆಯಲ್ಲಿನ ಬಿರುಕೊಂದು ಆರು ಇಂಚಿನಷ್ಟು ನೀರು ಹರಿದು ಹೋಗುವಂತೆ ಮಾಡಿತು. ಎರಡೂ ಸಂದರ್ಭಗಳು, ನದಿಯನ್ನು ಸಹಜವಾಗಿ ಹರಿಯುವಂತೆ ಬಿಡುವುದರಿಂದ ಅನೇಕ ಪ್ರಯೋಜನಗಳಿವೆ ಎಂಬುದನ್ನು ತೋರಿಸುತ್ತವೆ.

2006ರ ಎಪ್ರಿಲ್ 5ರಲ್ಲಿ, ಸ್ವತಂತ್ರ ತನಿಖೆದಾರರು ಪ್ರವಾಹ ತಡೆಗಳ ವಿಫಲತೆಗಳು ಉದ್ದೇಶಿತ ವಿನ್ಯಾಸ ಸಾಮರ್ಥ್ಯವನ್ನು ಮೀರಿ ನೈಸರ್ಗಿಕ ಬಲಗಳಿಂದ ಉಂಟಾದುದಲ್ಲ ಎಂಬುದನ್ನು ಕಂಡುಹಿಡಿದ ಕೆಲವು ತಿಂಗಳ ನಂತರ ಲಿಯುಟೆನೆಂಟ್ ಜನರಲ್‌ ಕಾರ್ಲ್ ಸ್ಟ್ರಾಕ್, ಯುನೈಟೆಡ್ ಸ್ಟೇಟ್ಸ್ ಸೆನೆಟ್ ಸಬ್‌ಕಮಿಟಿ ಆನ್ ಎನರ್ಜಿ ಆಂಡ್ ವಾಟರ್‌ನಲ್ಲಿ ದೃಢವಾಗಿ ಹೀಗೆ ಹೇಳಿದನು - "ರಚನೆಗಳ ವಿನ್ಯಾಸದಲ್ಲಿ ತೊಂದರೆಯನ್ನು ಹೊಂದಿದ್ದೇವೆಂದು ಈಗ ನಾವು ನಿರ್ಣಯಕ್ಕೆ ಬಂದಿದ್ದೇವೆ". ಅವನು U.S. ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌ 2005ರ ಆಗಸ್ಟ್‌ 29ಕ್ಕಿಂತ ಮೊದಲು ಈ ರೀತಿಯ ವಿಫಲತೆಯ ಬಗ್ಗೆ ತಿಳಿದಿರಲಿಲ್ಲ ಎಂದೂ ಒತ್ತಿ ಹೇಳಿದ್ದಾನೆ. ಆದರೆ ಈ ತಿಳಿದಿಲ್ಲವೆಂಬ ವಿವಾದವನ್ನು, ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌‌ನಿಂದ ಗೊತ್ತು ಮಾಡಲ್ಪಟ್ಟ ನ್ಯಾಷನಲ್ ಸೈನ್ಸ್ ಫೌಂಡೇಶನ್ ತನಿಖೆದಾರರು ಅಂತಹ ವಿಚ್ಛೇದನಗಳು I-ವಾಲ್ ವಿನ್ಯಾಸದಿಂದ ಸಂಭವಿಸುತ್ತವೆ ಎಂಬ ಕಾರ್ಪ್ಸ್‌ನ 1986ರ ಅಧ್ಯಯನವನ್ನು ಸೂಚಿಸುವ ಮ‌ೂಲಕ ಅಲ್ಲಗಳೆದರು.

ಕತ್ರಿನಾ ಚಂಡಮಾರುತ ಬಂದು ಹೋದ ನಂತರ ಹೆಚ್ಚಿನ ಪ್ರವಾಹ ತಡೆಗಳನ್ನು ಪುನಃನಿರ್ಮಿಸಲಾಯಿತು. ಅವುಗಳನ್ನು ಪುನಃರಚಿಸುವಾಗ, ಪ್ರವಾಹ ತಡೆಗಳನ್ನು ಆಧುನಿಕ ನಿರ್ಮಾಣ ಪ್ರಮಾಣಕದ ಮಟ್ಟಕ್ಕೆ ತರಲು ಮತ್ತು ಅವುಗಳ ಭದ್ರತೆಯನ್ನು ಖಚಿತಪಡಿಸಲು ಎಚ್ಚರಿಕೆಗಳನ್ನು ತೆಗೆದುಕೊಳ್ಳಲಾಯಿತು. ಉದಾಹರಣೆಗಾಗಿ, ಕಾರ್ಪ್ಸ್ ಆಫ್ ಇಂಜಿನಿಯರ್ಸ್ ಸಾಧ್ಯವಾದಲ್ಲೆಲ್ಲಾ I-ವಾಲ್‌ಗಳ ಬದಲಿಗೆ T-ವಾಲ್‌ಗಳನ್ನು ಬಳಸಿದರು. T-ವಾಲ್‌ಗಳು ಸಮಾನಾಂತರ ಕಾಂಕ್ರೀಟ್ ಆಧಾರವನ್ನು ಹೊಂದಿರುತ್ತವೆ. ಇದು ಪ್ರವಾಹ ತಡೆಗಳ ಕೆಳಗೆ ಉಂಟಾಗುವ ಮಣ್ಣಿನ ಕೊರೆತದ ವಿರುದ್ಧ ರಕ್ಷಣೆಯನ್ನು ಒದಗಿಸುತ್ತವೆ.

ಉಳಿದ ಪ್ರವಾಹ ತಡೆಗಳ ಸುಧಾರಣೆಗಳಿಗೆ ಬಂಡವಾಳ ಒದಗಿಸುವ ಬಗ್ಗೆಯ‌ೂ ಅನೇಕ ಕಾದಾಟಗಳು ನಡೆದವು. 2008ರ ಫೆಬ್ರವರಿಯಲ್ಲಿ, ಬುಶ್ ಆಡಳಿತವು ಲೂಸಿಯಾನ ರಾಜ್ಯಕ್ಕೆ $7.2&nbsp;ಶತಕೋಟಿ ಬಂಡವಾಳದ ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌‌ನ ಪ್ರವಾಹ ತಡೆ ನಿರ್ಮಾಣ ಕಾರ್ಯಕ್ಕೆ ಸುಮಾರು $1.5 ಶತಕೋಟಿಯನ್ನು ಪಾವತಿಸುವಂತೆ ಕೇಳಿಕೊಂಡಿತು. ಇದರಿಂದ ಅನೇಕ ಲೂಸಿಯಾನ ಮುಖಂಡರು ಕೋಪಗೊಂಡರು.

2008ರ ಮೇ 2ರಲ್ಲಿ, ಲೂಸಿಯಾನ ಗವರ್ನರ್ ಬಾಬಿ ಜಿಂದಾಲ್ ನ್ಯಾಷನಲ್ ಪ್ರೆಸ್ ಕ್ಲಬ್‌ನಲ್ಲಿ, ಲೂಸಿಯಾನದ ಪ್ರವಾಹ ತಡೆಗಳ ಕಾರ್ಯವನ್ನು ಸಂಪೂರ್ಣಗೊಳಿಸಲು ಅಧ್ಯಕ್ಷ ಬುಶ್ ಹಣವನ್ನು ಬಿಡುಗಡೆಗೊಳಿಸಬೇಕೆಂದು ಕೇಳಿಕೊಂಡನು. ಬುಶ್ ಪ್ರವಾಹ ತಡೆಗಳ ನಿರ್ಮಾಣಕ್ಕೆ ಹಣ ಒದಗಿಸುವುದನ್ನು ಅವನ 2009ರ ಬಡ್ಜೆಟ್‌ನಲ್ಲಿ ಸೇರಿಸುವುದಾಗಿ ಭರವಸೆ ನೀಡಿದನು. ಆದರೆ ಆ ವಿಷಯವನ್ನು ಆಪತ್ಕಾಲದಲ್ಲಿ ಮಂಡನೆಯಾಗುವ ವಾರ್ ಬಿಲ್‌ನಲ್ಲಿ ಸೇರಿಸುವುದಿಲ್ಲವೆಂದು ನಿರಾಕರಿಸಿದನು.

### ಮಾಧ್ಯಮಗಳ ಪಾತ್ರ ತೊಡಗುವಿಕೆ 
thumb|ಗೆರಾಲ್ಡೊ ರಿವರಾ ನ್ಯೂ ಓರ್ಲಿಯನ್ಸ್‌ ಕನ್ವೆನ್ಶನ್ ಸೆಂಟರ್‌ನಿಂದ 2005ರ ಸೆಪ್ಟೆಂಬರ್‌ 2ರಂದು ವರದಿ ಮಾಡುತ್ತಿರುವುದು.
ಕತ್ರಿನಾ ಚಂಡಮಾರುತದ ಪರಿಣಾಮದ ಬಗ್ಗೆ ವರದಿ ಮಾಡಿದ ಸುದ್ದಿ ಮಾಧ್ಯಮಗಳ ಹೆಚ್ಚಿನ ಪ್ರತಿನಿಧಿಗಳು, ಬರಿಯ ವರದಿ ಮಾಡುವ ಬದಲಿಗೆ ವಿಕಾಸಗೊಳ್ಳುತ್ತಿದ್ದ ಘಟನೆಗಳಲ್ಲಿ ನೇರವಾಗಿ ಪಾಲ್ಗೊಂಡರು. ಭೂ-ಆಧಾರಿತ ಮತ್ತು ಸೆಲ್ಯುಲಾರ್ ದೂರವಾಣಿ ವ್ಯವಸ್ಥೆಗಳಂತಹ ಹೆಚ್ಚಿನ ಸಂಪರ್ಕ ವ್ಯವಸ್ಥೆಯು ಹಾನಿಗೊಳಗಾದುದರಿಂದ, ಅನೇಕ ಸಂದರ್ಭಗಳಲ್ಲಿ ಹೊರಾಂಗಣ ವರದಿಗಾರರು ಚಂಡಮಾರುತಕ್ಕೆ ತುತ್ತಾದವರು ಮತ್ತು ಸಂಸ್ಥೆಗಳ ನಡುವಿನ ಮಾಹಿತಿ ರವಾನೆಯ ಮಾರ್ಗವಾದರು.

ಸ್ಥಳೀಯ ಮತ್ತು ಜಾಲ ಸುದ್ದಿ ಪ್ರಸಾರವನ್ನು ಹಾಗೂ ಇಂಟರ್ನೆಟ್ ಸೈಟ್‌ಗಳನ್ನು ನಡೆಸುತ್ತಿದ್ದ ಸಂಸ್ಥೆಗಳು ಈ ವರದಿಗಳ ಆಧಾರದಲ್ಲಿ ರಕ್ಷಣಾ ಕಾರ್ಯಾಚರಣೆಗಳಲ್ಲಿ ಭಾಗಿಯಾಗಲು ಪ್ರಯತ್ನಿಸಿದವು. ಒಂದು ಉದಾಹರಣೆ - ಫಾಕ್ಸ್ ನ್ಯೂಸ್‌ನ ಗೆರಾಲ್ಡೊ ರಿವರಾ, ಅರ್ನೆಸ್ಟ್ N. ಮೋರಿಯಲ್ ಕನ್ವೆನ್ಶನ್ ಸೆಂಟರ್‌‌ನಲ್ಲಿ ಉಳಿದುಕೊಂಡಿದ್ದ ಸಾವಿರಾರು ಸ್ಥಳಾಂತರಿತರಿಗೆ ಸಹಾಯವನ್ನು ಒದಗಿಸಲು ಅಥವಾ ಅವರನ್ನು ಬೇರೆಡೆಗೆ ಸ್ಥಳಾಂತರಿಸಲು ಕಂಬನಿಗರೆಯುತ್ತಾ ಬೇಡಿಕೊಂಡನು.

ಚಂಡಮಾರುತವು ಇಂಟರ್ನೆಟ್ ಸೈಟ್‌‌ಗಳ, ವಿಶೇಷವಾಗಿ ಬ್ಲಾಗ್ ಬರೆಯುವುದು ಮತ್ತು ಸ್ಥಳೀಯ ಪತ್ರಿಕೋದ್ಯಮದ, ಪಾತ್ರವನ್ನು ಪರಿಣಾಮಕಾರಿಯಾಗಿ ಹೆಚ್ಚಿಸಿತು. ಒಂದು ಉದಾಹರಣೆಯೆಂದರೆ *NOLA.com* ನ ಕಾರ್ಯಾಚರಣೆ. NOLA.com ನ್ಯೂ ಓರ್ಲಿಯನ್ಸ್‌ನ *ಟೈಮ್ಸ್-ಪಿಕ್ಯಾಯುನ್* ‌ನ ವೆಬ್ ಅಂಗಸಂಸ್ಥೆಯಾಗಿದೆ. ಇದು ಪ್ರಮುಖ ಸುದ್ದಿಗಳಿಗಾಗಿ ಪುಲಿಟ್ಜರ್ ಪ್ರಶಸ್ತಿ ಯನ್ನು ಪಡೆಯಿತು ಹಾಗೂ ಸಾರ್ವಜನಿಕ ಸೇವೆಗಾಗಿ ಪುಲಿಟ್ಜರ್ ಪ್ರಶಸ್ತಿಯನ್ನು ಬಿಲೋಕ್ಸಿ-ಆಧಾರಿತ *ಸನ್ ಹೆರಾಲ್ಡ್‌*  ಒಂದಿಗೆ ಹಂಚಿಕೊಂಡಿತು. ವೃತ್ತ ಪತ್ರಿಕೆಗಳು ಮುದ್ರಣ ಯಂತ್ರಗಳನ್ನು ಕಳೆದುಕೊಂಡಿದರಿಂದ ಮತ್ತು ಅವುಗಳ ಕಛೇರಿಗಳು ಆಗಸ್ಟ್‌ 30ರಲ್ಲಿ ಸಂಪೂರ್ಣವಾಗಿ ನೀರಿನಿಂದ ಆವೃತವಾದುದಕ್ಕಾಗಿ ಸ್ಥಳಾಂತರಿಸಲ್ಪಟ್ಟಿದರಿಂದ, ಅವುಗಳ ವರದಿಯನ್ನು NOLAನ ಬ್ಲಾಗ್‌ಗಳಲ್ಲಿ ಮಾತ್ರ ಪ್ರಕಟಿಸಲಾಯಿತು. ರಕ್ಷಣೆಗಾಗಿ ವಿನಂತಿಸಿಕೊಂಡ ಸಾವಿರಾರು ಮಂದಿಯ ಬೇಡಿಕೆಗಳನ್ನು ಸ್ವೀಕರಿಸಿ ಬ್ಲಾಗ್ ಮತ್ತು ಫೋರಮ್‌ಗಳಲ್ಲಿ ಪ್ರಕಟಿಸಿದರಿಂದ ಈ ಸೈಟ್ ಸ್ಥಳೀಯ ಮಾಧ್ಯಮಗಳ ಸುದ್ಧಿಗಾಗಿ ಅಂತಾರಾಷ್ಟ್ರೀಯ ಕೇಂದ್ರೀಕೃತ ಬಿಂದುವಾಯಿತು ಹಾಗೂ ರಕ್ಷಿಸುವ ಕಾರ್ಯಾಚರಣೆಗಳಿಗೆ ಮತ್ತು ನಂತರ ಚದುರಿಹೋದ ನಿವಾಸಿಗರನ್ನು ಮತ್ತೆ ಒಂದುಗೂಡಿಸಲು ಜೀವಧಾರಕ ಕೊಂಡಿ ಆಯಿತು. NOLA ರಕ್ಷಣಾ ಕಾರ್ಯಚರಣೆಗಳಲ್ಲಿ ವರ್ತಮಾನ ರವಾನಿಸುತ್ತಿದ್ದ ಕೋಸ್ಟ್ ಗಾರ್ಡ್‌ನ ಕಾರ್ಯಕರ್ತರ ಹಲವಾರು ರಕ್ಷಣಾ ತಂಡಗಳಿಂದ ನಿಯಂತ್ರಿಸಲ್ಪಡುತ್ತಿತ್ತು. ಹೆಚ್ಚಿನ ವರ್ತಮಾನಗಳನ್ನು ಚಂಡಮಾರುತದ ದಾಳಿಗೆ ಸಿಕ್ಕಿಬಿದ್ದವರಿಂದ ಪಡೆಯಲಾಗುತ್ತಿತ್ತು. ಅವರು ಸೆಲ್ ಫೋನ್‌ಗಳ SMSಗಳ ಮ‌ೂಲಕ ಪ್ರದೇಶದಿಂದ ಹೊರಗಿದ್ದ ಸ್ನೇಹಿತರಿಗೆ ಮತ್ತು ಸಂಬಂಧಿಗಳಿಗೆ, ನಂತರ ಆ ಮಾಹಿತಿಯನ್ನು NOLA.comಗೆ ಕಳುಹಿಸುತ್ತಿದ್ದರು. ಚಂಡಮಾರುತಕ್ಕೊಳಗಾದವರಿಗೆ ಸಹಕರಿಸುವ ಪ್ರತಿಕ್ರಿಯೆಯಾಗಿ ಸ್ಥಳೀಯ ಪತ್ರಿಕೋದ್ಯಮಗಳ ಒಂದುಗೂಡುವಿಕೆ, ಬಳಕೆದಾರರ ಫೋಟೋಗಳು ಮತ್ತು ಇಂಟರ್ನೆಟ್ ಸೈಟ್‌ನ ಬಳಕೆಯು ಅಂತಾರಾಷ್ಟ್ರೀಯ ಗಮನವನ್ನು ಸೆಳೆಯಿತು ಹಾಗೂ ಅದನ್ನು ಪತ್ರಿಕೋದ್ಯಮದಲ್ಲಿ ಪರ್ವಕಾಲವೆಂದು ಕರೆಯಲಾಯಿತು. ಈ ಆನ್‌ಲೈನ್-ಮಾತ್ರ ಕಾರ್ಯಾಚರಣೆಗಳು ಹುಟ್ಟಿಕೊಂಡಾಗ, ಪುಲಿಟ್ಜರ್ ಕಮಿಟಿಯು ಮೊದಲ ಬಾರಿಗೆ ಅದರ ಎಲ್ಲಾ ತೀವ್ರತೆಗಳನ್ನು ಆನ್‌ಲೈನ್ ನಮ‌ೂದುಗಳಿಗಾಗಿ ತೆರೆಯಿತು.

AM ರೇಡಿಯೊ ಸುದ್ದಿಗಾಗಿ ಇತರ ಯಾವುದೇ ಮ‌ೂಲಗಳನ್ನು ಹೊಂದಿರದ ಸಾವಿರಾರು ಮಂದಿಗೆ ಬಹಳ ಪ್ರಯೋಜನವನ್ನುಂಟುಮಾಡಿತು. AM ರೇಡಿಯೊ ಚಂಡಮಾರುತಕ್ಕೆ ತುತ್ತಾದವರಿಗೆ ಸಹಾಯ ಒದಗಿಸುವುದಕ್ಕೆ ಸಂಬಂಧಿಸಿದಂತೆ ತುರ್ತು ಮಾಹಿತಿಯನ್ನು ಒದಗಿಸಿತು. ಕತ್ರಿನಾ ಚಂಡಮಾರುತ ಅಪ್ಪಳಿಸಿದ ನಂತರ, ಆ ಪ್ರದೇಶದಲ್ಲಿ ರೇಡಿಯೊದಲ್ಲಿ ಪ್ರಸಾರವಾಗುತ್ತ ಉಳಿದ ಕೆಲವು ರೇಡಿಯೊ ಸ್ಟೇಷನ್‌ಗಳಲ್ಲಿ WWL-AM ರೇಡಿಯೊ ಸ್ಟೇಷನ್‌ (ನ್ಯೂ ಓರ್ಲಿಯನ್ಸ್‌) ಒಂದಾಗಿದೆ. 870&nbsp;kHz ಕಂಪನವು ಸ್ಪಷ್ಟ ತರಂಗ ಪಟ್ಟಿಯ ಉತ್ತಮ ಸಾಮರ್ಥ್ಯದ ಹೆಸರನ್ನು ಹೊಂದಿದೆ ಹಾಗೂ ಇದರ ರಾತ್ರಿಯ ಪ್ರಸಾರವು  ದೂರದ ಪ್ರದೇಶಗಳಿಗೂ ಲಭ್ಯವಾಗುತ್ತದೆ. ಪ್ರಸಾರಕರು ಚಂಡಮಾರುತವು ಅವರ ಟ್ರಾನ್ಸ್‌ಮಿಟರ್ ಟವರ್ಅನ್ನು ಹಾನಿಗೊಳಿಸಿದ ನಂತರ ಸುಧಾರಿತ ಸ್ಟುಡಿಯೊ ಸೌಕರ್ಯಗಳಿಂದ ಪ್ರಸಾರ ಮಾಡುವುದನ್ನು ಮುಂದುವರಿಸಿದರು.

ಹೆಚ್ಚಿನ ಪ್ರದೇಶ-ರೇಡಿಯೊ ಸ್ಟೇಷನ್‌ಗಳು ಪ್ರಸಾರ ಮಾಡದಿದ್ದ ಅನೇಕ ವಾರಗಳ ಅವಧಿಯಲ್ಲಿ, WWL-AM ನ ತುರ್ತು ಪ್ರಸಾರವು ಇತರ ಪ್ರದೇಶ-ರೇಡಿಯೊ ಸ್ಟೇಷನ್‌ಗಳ ಕಂಪನಗಳಲ್ಲಿ ಸಹಪ್ರಸಾರ ಮಾಡಿತು.  ಈ ತುರ್ತು ಸೇವೆಯನ್ನು "ದ ಯುನೈಟೆಡ್ ರೇಡಿಯೊ ಬ್ರಾಡ್‌ಕಾಸ್ಟರ್ಸ್ ಆಫ್ ನ್ಯೂ ಓರ್ಲಿಯನ್ಸ್‌" ಎಂದು ಕರೆಯಲಾಯಿತು. ರೇಡಿಯೊ ಸ್ವಯಂಸೇವಕ ಸೇವೆಗಳನ್ನು ರೆಡ್ ಕ್ರಾಸ್‌ ಮತ್ತು ಸರಕಾರಿ ಸಂಸ್ಥೆಗಳಿಗೆ ಲಭ್ಯವಾಗುವಂತೆ ಮಾಡಿದ, ಚಂಡಮಾರುತದ ಪ್ರಭಾವಕ್ಕೆ ಒಳಗಾದ ಪ್ರದೇಶಗಳಲ್ಲಿ ತುರ್ತು ರೇಡಿಯೊ ಕಾರ್ಯಕರ್ತರನ್ನು ತಲುಪಲು, WWL-AM ವರ್ಲ್ಡ್ ಹಾರ್ವೆಸ್ಟ್ ರೇಡಿಯೊ ಇಂಟರ್‌ನ್ಯಾಷನಲ್‌ನಿಂದ ನಡೆಸಲ್ಪಡುತ್ತಿದ್ದ ಹೃಸ್ವ ತರಂಗ ರೇಡಿಯೊ ಸ್ಟೇಷನ್ WHRIಯಲ್ಲಿ ಸಹಪ್ರಸಾರ ಮಾಡಿತು.   ಸೆಲ್ಯುಲಾರ್ ಫೋನ್ ಆಂಟೆನಾ ಜಾಲವು ತೀವ್ರವಾಗಿ ಹಾನಿಗೊಳಗಾಗಿತ್ತು ಮತ್ತು ಅನೇಕ ತಿಂಗಳ ಕಾಲ ಸಂಪೂರ್ಣವಾಗಿ ನಿಷ್ಕ್ರಿಯವಾಗಿತ್ತು.

U.S. ಮಿಲಿಟರಿ ಮತ್ತು ರಕ್ಷಣಾ ಸೇವೆಗಳು ನಗರದಾದ್ಯಂತ ನಿಯಂತ್ರಣವನ್ನು ಸ್ವಾಧೀನ ಪಡಿಸಿಕೊಂಡಂತೆ, ಮಾಧ್ಯಮಗಳ ಚಟುವಟಿಕೆಗೆ ನಿರ್ಬಂಧಗಳನ್ನು ಹೇರಲಾಯಿತು. ಸೆಪ್ಟೆಂಬರ್ 9ರಲ್ಲಿ ಪರಿಹಾರ ಕಾರ್ಯದ ಮಿಲಿಟರಿ ಮುಖಂಡ, ವರದಿಗಾರರು ನ್ಯೂ ಓರ್ಲಿಯನ್ಸ್‌ನಲ್ಲಿನ ಶವಗಳನ್ನು ವಶಪಡಿಸಿಕೊಳ್ಳುವ ಕಾರ್ಯಾಚರಣೆಗಳಲ್ಲಿ "ಶೂನ್ಯ ಪ್ರವೇಶ"ವನ್ನು ಹೊಂದಿದ್ದಾರೆ ಎಂದು ಘೋಷಿಸಿದನು. ಈ ಘೋಷಣೆಯನ್ನು ಸಾರಿದ ಕೂಡಲೇ, CNN ಮೊಕದ್ದಮೆಯೊಂದನ್ನು ಹೂಡಿತು ಹಾಗೂ ನಿಷೇಧದ ವಿರುದ್ಧ ತಾತ್ಕಾಲಿಕವಾಗಿ ತಡೆಹಿಡಿಯುವ ಆದೇಶವನ್ನು ಪಡೆಯಿತು. ಮರುದಿನವೇ ಸರಕಾರವು ನಿಷೇಧವನ್ನು ಹಿಂತೆಗೆದುಕೊಂಡಿತು.

ಕತ್ರಿನಾ ಚಂಡಮಾರುತವು ಸ್ಪೈಕ್ ಲೀಯ ಚಿತ್ರ *ವೆನ್ ದ ಲಿವೀಸ್ ಬ್ರೋಕ್‌*  ಮತ್ತು ಡ್ಯಾರೆನ್ ಮಾರ್ಟಿನೆಜ್‌‌ನ ಚಿತ್ರ *ಹೆಲ್ಪ್‌* ಅನ್ನೂ ಒಳಗೊಂಡಂತೆ ಅನೇಕ ಸಾಕ್ಷ್ಯಚಿತ್ರಗಳಿಗೆ ಮುಖ್ಯ ವಿಷಯವಾಯಿತು. ಫಾಕ್ಸ್ TV ಸರಣಿ ಹೌಸ್‌ನ ಒಂದು ಎಪಿಸೋಡ್ 2006ರ ಮೇ 16ರಂದು ಪ್ರಸಾರವಾಯಿತು. ಇದು ಪ್ರಮುಖ ವೈದ್ಯಕೀಯ ಕಥೆಯಲ್ಲಿ ಕತ್ರಿನಾ ಚಂಡಮಾರುತಕ್ಕೆ ತುತ್ತಾದ ಹರೆಯದ ವ್ಯಕ್ತಿಯ ಬಗ್ಗೆ ಹೇಳುತ್ತದೆ.

### ಹಿಂತೆಗೆದುಕೊಳ್ಳುವಿಕೆ 
ಗಲ್ಫ್ ಕರಾವಳಿಯಾದ್ಯಂತ ಅತಿ ಹೆಚ್ಚಿನ ಸಂಖ್ಯೆಯ ಜನರು ಮತ್ತು ಸಂಪತ್ತು ನಾಶಹೊಂದಿದರಿಂದ, ಕತ್ರಿನಾ ಹೆಸರನ್ನು 2006ರ ಎಪ್ರಿಲ್ 6ರಲ್ಲಿ U.S. ಸರಕಾರದ ಕೋರಿಕೆಯಂತೆ ವರ್ಲ್ಡ್ ಮೀಟಿಯರೊಲಾಜಿಕಲ್ ಆರ್ಗನೈಸೇಶನ್ ಅಧಿಕೃತವಾಗಿ ಹಿಂತೆಗೆದುಕೊಂಡಿತು. ಬದಲಿಗೆ ಇದನ್ನು ಅಟ್ಲಾಂಟಿಕ್‌ ಚಂಡಮಾರುತಗಳನ್ನು ಹೆಸರಿಸುವ ಪಟ್ಟಿಗಳ ಪಟ್ಟಿ IIIರಲ್ಲಿ ಕ್ಯಾಟಿಯಾ ಎಂಬುದಾಗಿ ಹೆಸರಿಸಲಾಯಿತು. ಇದನ್ನು 2011ರ ಅಟ್ಲಾಂಟಿಕ್‌ ಚಂಡಮಾರುತದ ಅವಧಿಯಲ್ಲಿ ಬಳಸಲಾಗುತ್ತದೆ.

## ಪುನರ್ನಿರ್ಮಾಣ 
ಲೂಸಿಯಾನದ ದಕ್ಷಿಣದ ಪ್ರತಿಯೊಂದು ಭಾಗದ ಪುನರ್ನಿರ್ಮಾಣ ಕಾರ್ಯವನ್ನು, ಪುನಃರಚಿಸಬೇಕಾಗಿಲ್ಲದ ಪ್ರದೇಶಗಳನ್ನು ಮತ್ತು ಕಟ್ಟಡಗಳನ್ನು ಉತ್ತಮಗೊಳಿಸಬೇಕಾದ ಪ್ರದೇಶಗಳನ್ನು ಗುರುತಿಸುವ ಆರ್ಮಿ ಕಾರ್ಪ್ಸ್ LACPR (ಲೂಸಿಯಾನ ಕೋಸ್ಟಲ್ ಪ್ರೊಟೆಕ್ಷನ್ ಆಂಡ್ ರಿಸ್ಟೊರೇಶನ್‌) ಫೈನಲ್ ಟೆಕ್ನಿಕಲ್ ರಿಪೋರ್ಟ್‌ನಲ್ಲಿ ಸೂಚಿಸಲಾಯಿತು.

ಟೆಕ್ನಿಕಲ್ ರಿಪೋರ್ಟ್ ಇವನ್ನು ಒಳಗೊಂಡಿರುತ್ತದೆ:
* ಹೊಸ ಪ್ರವಾಹ ತಡೆಗಳನ್ನು ನಿರ್ಮಿಸಬೇಕಾಗಿರುವ ಪ್ರದೇಶಗಳು
* ಸೂಚಿಸಲ್ಪಟ್ಟ ಅಸ್ತಿತ್ವದಲ್ಲಿರುವ ಪ್ರವಾಹ ತಡೆ ಮಾರ್ಪಾಡುಗಳು
* "ಜಲಾವರಣಗೊಂಡ ಪ್ರದೇಶಗಳು", "14 ಅಡಿಗಿಂತ ಕಡಿಮೆ ಆಳದ ನೀರಿರುವ ಕಣಿವೆಗಳು, ಎತ್ತರದ ಸ್ಥಳಗಳು", "14 ಅಡಿಗಿಂತ ಹೆಚ್ಚು ಆಳದ ನೀರಿರುವ ಕಣಿವೆಗಳು, ಬಯೌಟ್ ಆಫ್ ಸ್ಟ್ರಕ್ಚರ್ಸ್", "ವೋಗೋತ್ಕರ್ಷ ವಲಯಗಳು" ಮತ್ತು ಐದು ವಿವಿಧ ದೃಶ್ಯಗಳನ್ನು ಹೊಂದಿರುವ "ಬಯೌಟ್ ಆಫ್ ಸ್ಟ್ರಕ್ಚರ್ಸ್" ಪ್ರದೇಶಗಳು.

ಕಾರ್ಪ್ಸ್ ಆಫ್ ಎಂಜಿನಿಯರ್ಸ್ ಆ ವರದಿಯನ್ನು ಮಧ್ಯ-2009ರಲ್ಲಿ ಪರಿಶೀಲನೆ, ಯೋಜನೆ ಮತ್ತು ಪ್ರತಿಕ್ರಿಯೆಗಾಗಿ ಕಾಂಗ್ರೆಸ್‌ಗೆ ಸಲ್ಲಿಸಿತು.

## ಇವನ್ನೂ ಗಮನಿಸಿ 
* *ಜೌಗಿನಲ್ಲಿ ಹರಿಯುವ ನದಿಯ ಕವಲಿನಲ್ಲಿನ ಚಂಡಮಾರುತ* 
* ರೀಟಾ ಚಂಡಮಾರುತ
* ಅಟ್ಲಾಂಟಿಕ್‌ ಚಂಡಮಾರುತಗಳ ಪಟ್ಟಿ
* ತೀವ್ರತೆ 5 ಅಟ್ಲಾಂಟಿಕ್‌ ಚಂಡಮಾರುತಹಗಳ ಪಟ್ಟಿ
* ಫ್ಲೋರಿಡಾ ಚಂಡಮಾರುತಗಳ ಪಟ್ಟಿ (2000–ಇತ್ತೀಚಿನವರೆಗೆ)
* ಕತ್ರಿನಾ ಚಂಡಮಾರುತಕ್ಕೆ ಸಂಬಂಧಿಸಿದವರ ಪಟ್ಟಿ
* 2005ರ ಅಟ್ಲಾಂಟಿಕ್‌ ಚಂಡಮಾರುತ ಅವಧಿಯಲ್ಲಿ ಉಂಟಾದ ಬಿರುಗಾಳಿಗಳ ಪಟ್ಟಿ
* ಕತ್ರಿನಾ ಚಂಡಮಾರುತದ ಹೊಗಳಿಕೆ ಹಾಡುಗಳ ಪಟ್ಟಿ
* ಲೂಸಿಯಾನ ಡಿಪಾರ್ಟ್ಮೆಂಟ್ ಆಫ್ ವೈಲ್ಡ್‌ಲೈಫ್ ಆಂಡ್ ಫಿಶರೀಸ್ - ಕಾನೂನು ಹೇರುವ ವಿಭಾಗ
* ಲೂಸಿಯಾನ ರಾಜ್ಯ ಪೋಲೀಸ್
* 2005ರ ಅಟ್ಲಾಂಟಿಕ್‌ ಚಂಡಮಾರುತ ಅವಧಿಯ ಕಾಲ
* U.S. ಆರ್ಮಿ ಕಾರ್ಪ್ಸ್ ಆಫ್ ಇಂಜಿನಿಯರ್ಸ್‌ನ ಸಿವಿಲ್ ಕೆಲಸಗಳ ವಿವಾದಗಳು (ನ್ಯೂ ಓರ್ಲಿಯನ್ಸ್‌)
* ಲೂಸಿಯಾನದ ಜೌಗು ಪ್ರದೇಶಗಳು

## ಆಕರಗಳು 
## ಹೆಚ್ಚಿನ ಮಾಹಿತಿಗಾಗಿ 
* .
* .
* 
* 
* 
* 

## ಹೊರಗಿನ ಕೊಂಡಿಗಳು 
* ನ್ಯಾಷನಲ್ ಹರಿಕೇನ್ ಸೆಂಟರ್‌‌ನ ಕತ್ರಿನಾ ಚಂಡಮಾರುತದ ಬಗೆಗಿನ ದಾಖಲೆ
* ಹೈಡ್ರೊಮೀಟಿಯರಾಲಜಿಕಲ್ ಪ್ರೆಡಿಕ್ಷನ್ ಸೆಂಟರ್‌ನ ಕತ್ರಿನಾ ಚಂಡಮಾರುತದ ಬಗೆಗಿನ ದಾಖಲೆ
* NASAದ ಕತ್ರಿನಾ ಚಂಡಮಾರುತದ ದಾಖಲೆ 
* ಪರಿಷ್ಕೃತ ಕತ್ರಿನಾ ಚಂಡಮಾರುತದ ಸುದ್ಧಿ ಮತ್ತು ಜೌಗು ಪ್ರದೇಶದ ಮಾಹಿತಿ 
* ಜಿಯಾಲಜಿ ಆಂಡ್ ಹರಿಕೈನ್-ಪ್ರೊಟೆಕ್ಷನ್ ಸ್ಟ್ರಾಟೆಜೀಸ್ ಇನ್ ದ ಗ್ರೇಟರ್ ನ್ಯೂ ಓರ್ಲಿಯನ್ಸ್‌ ಏರಿಯಾ  - ಕತ್ರಿನಾ ಚಂಡಮಾರುತದ ಬಗೆಗಿನ ಲೂಸಿಯಾನ ಜಿಯಾಲಾಜಿಕಲ್ ಸರ್ವೆ ಪ್ರಕಟಣೆ

ದುರ್ಘಟನೆಯಿಂದ ಪುನಃಚೇತರಿಸಿಕೊಳ್ಳುವಿಕೆ:
* ಕತ್ರಿನಾಸ್ ಏಂಜಲ್ಸ್ ರಿಸೋರ್ಸ್ ಕೋರ್ಡಿನೇಶನ್
* ಹೌಸ್ಟನ್ಸ್ ನೋಬೆಲ್ ಎಕ್ಸ್‌ಪರಿಮೆಂಟ್  - *ಸಿಟಿ ಜರ್ನಲ್* ‌ನಲ್ಲಿನ ಒಂದು ಲೇಖನ
* ದ ಕತ್ರಿನಾರೀಟಾವಿಲ್ಲೆ ಎಕ್ಸ್‌ಪ್ರೆಸ್ ಟೂರ್ - 
 ಡಾಲರ್ಸ್ &amp; ಸೆನ್ಸ್ ನಿಯತಕಾಲಿಕದ
* ಹೋಪ್ ಫ್ಲೋಟ್ಸ್ ನ್ಯೂ ಓರ್ಲಿಯನ್ಸ್‌ - ಡಿಸಾಸ್ಟರ್ ರಿಲೀಫ್ - ಹೆಲ್ಪಿಂಗ್ ದೋಸ್ ಇನ್ ನೀಡ್ 

ಚಿತ್ರಗಳು:
* StreetGangs.com ನಲ್ಲಿ ಕತ್ರಿನಾ ಚಂಡಮಾರುತದ ಪರಿಣಾಮದ ಫೋಟೋಗಳು
* ಕತ್ರಿನಾ ಚಂಡಮಾರುತದ ಪರಿಣಾಮದ ಫೋಟೋಗಳು ಮತ್ತು ವೀಡಿಯೊ
* ವಾಯುಗುಣ ಉಪಗ್ರಹದ ಚಿತ್ರಗಳು (ಯೂನಿವರ್ಸಿಟಿ ಆಫ್ ವಿಸ್ಕನ್ಸಿನ್-ಮ್ಯಾಡಿಸನ್)
* ಕತ್ರಿನಾ ಚಂಡಮಾರುತದ ಪರಿಣಾಮದ ಫೋಟೋಗಳು
* ಕತ್ರಿನಾ ಚಂಡಮಾರುತದ ಪರಿಣಾಮ - neworleanshurricanes.net

ವರ್ಗ:ಕತ್ರಿನಾ ಚಂಡಮಾರುತ
ವರ್ಗ:ಆಗಿಹೋದ ಅಟ್ಲಾಂಟಿಕ್‌ ಚಂಡಮಾರುತಗಳು
ವರ್ಗ:2005ರ ಅಟ್ಲಾಂಟಿಕ್‌ ಚಂಡಮಾರುತ ಅವಧಿ
ವರ್ಗ:ತೀವ್ರತೆ 5 ಅಟ್ಲಾಂಟಿಕ್‌ ಚಂಡಮಾರುತಗಳು
ವರ್ಗ:ಫೆಡರಲ್ ಎಮರ್ಜೆನ್ಸಿ ಮ್ಯಾನೇಜ್ಮೆಂಟ್ ಏಜೆನ್ಸಿ ನಿರ್ಣಾಯಕರು
ವರ್ಗ:ಜಾರ್ಜ್ W. ಬುಶ್‌ ಆಡಳಿತದ ವಿವಾದಗಳು